കര്‍ഫ്യൂ തുടരുന്ന കശ്മീരില് ഇന്ന് വീണ്ടും ജനങ്ങള് തെരുവിലിറങ്ങി\n18 Jun, 2017 at 09:47 AM\nകഴിഞ്ഞ ദിവസം സൈന്യം കസ്റ്റ‍ഡിയിലെടുത്ത അധ്യാപകന് കൊല്ലപ്പെട്ടതാണ് പ്രതിഷേധത്തിന് വഴിവച്ചത്\nനാല്‍പ്പത്തിയൊന്നാം ദിവസവും കര്‍ഫ്യൂ തുടരുന്ന കശ്മീരില് ഇന്ന് വീണ്ടും ജനങ്ങള് തെരുവിലിറങ്ങി. കഴിഞ്ഞ ദിവസം സൈന്യം കസ്റ്റ‍ഡിയിലെടുത്ത അധ്യാപകന് കൊല്ലപ്പെട്ടതാണ് പ്രതിഷേധത്തിന് വഴിവച്ചത്. ജൂലൈ 21 ന് ശ്രീനഗറില് കൊല്ലപ്പെട്ട യുവാവിന്റെ മൃതദേഹം പോസ്റ്റ്മാര്‍ട്ടത്തിനായി പുറത്തെടുത്തു. മകനെ പൊലീസ് വീട്ടില്‍വന്ന് വെടിവെച്ച് കൊന്നതാണെന്ന പരാതിയെത്തുടര്‍ന്നാണ് നടപടി.\nജൂലൈ 10 ന് ബട്മലു പ്രദേശത്ത് കൊല്ലപ്പെട്ട ശബീര് അഹമ്മദിന്റെ മൃതദേഹമാണ് പോസ്റ്റുമാര്‍ട്ടം ചെയ്യാന് പുറത്തെടുത്തത്. പ്രതിഷേധത്തിനിടെയുണ്ടായ സംഘര്‍ഷത്തില് ശബീര് അഹമ്മദ് കൊല്ലപ്പെട്ടുവെന്നായിരുന്നു പൊലീസ് വാദം. എന്നാല് പൊലീസ് വീട്ടില് കയറി വെടിവച്ച് കൊന്നുവെന്ന് മാതാപിതാക്കള് പരാതിപ്പെട്ടതോടെയാണ് ജില്ലാ ജഡ്ജിയുടെ മേല്‍നോട്ടത്തില് മൃതദേഹം പുറത്തെടുത്തത്.\nകര്‍ഫ്യൂ ലംഘിച്ച് കശ്മീരില് നടക്കുന്ന പ്രതിഷേധറാലികള് തുടരുകയാണ്. കഴിഞ്ഞ ദിവസം പുല്‍വാമ ജില്ലയില് വീടുകള് കയറി തിരച്ചിലില് നടത്തിയ സൈന്യം 30 പേരെ കസ്റ്റഡിയിലെടുത്തു. ഇക്കൂട്ടത്തിലുണ്ടായിരുന്ന അധ്യാപകന് ശാബിര് അഹ്മദ് സൈന്യത്തിന്റെ മര്‍ദനമേറ്റാണ് മരിച്ചതെന്ന് ആരോപിച്ചാണ് ജനങ്ങള് തെരുവിലിറങ്ങിയത്.\nഹിസ്ബുല് മുജാഹിദീന് കമാന്റര് ബുര്‍ഹാന്‍വാനിയുടെ കൊലപാതകത്തെ തുടര്‍ന്ന് ആരംഭിച്ച സംഘര്‍ഷത്തില് കൊല്ലപ്പെടുന്നവരുടെ എണ്ണം 67 ആയി. പതിനയ്യായിരത്തോളം പേര്‍ക്ക് പരിക്കേറ്റിട്ടുണ്ട്. സൈന്യത്തിനെതിരായ പ്രതിഷേധം ആഗസ്റ്റ് 25 വരെ നീട്ടാനാണ് സ്വതന്ത്ര കശ്മീര് വാദ നേതാക്കളുടെ തീരുമാനം.


ഹുവാവേ വൈ9 വിപണിയിൽ; വില ₹15,990\nPublished on Saturday 12 January 2019 6:41 AM IST\nകൊച്ചി: ഒട്ടനവധി മികവുകളുമായി ഹുവാവേയുടെ പുത്തൻ എൻട്രി-ലെവൽ ഫ്ലാഗ്‌ഷിപ്പ് സ്‌മാർട്‌ഫോണായ വൈ9 വിപണിയിലെത്തി. ആമസോണിലൂടെ 15ന് അർദ്ധരാത്രി മുതലാണ് വില്‌പന. വില 15,990 രൂപ. പരിമിതകാലത്തേക്ക് ബണ്ടിൽ ഓഫറായി ഫോണിനൊപ്പം 2,990 രൂപയുടെ റോക്കേഴ്‌സ് ബ്ളൂടൂത്ത് ഹാൻഡ്‌ഫ്രീ ഹെഡ്‌സെറ്ര് സൗജന്യമായി ലഭിക്കും.\nസെൽഫീ പ്രിയർ, ഗെയിം, വീഡിയോ ആസ്വാദകർ എന്നിവരെ ഒരുപോലെ തൃപ്‌തിപ്പെടുത്തുന്ന ഫോണാണ് വൈ9. ആകർഷകമായ 3ഡി കർവ്ഡ് ഡിസൈൻ, മികച്ച ദൃശ്യാനുവഭം നൽകുന്ന 6.5 ഇഞ്ച് ഫുൾ എച്ച്.ഡി എൽ.സി.ഡി ഡിസ്‌പ്ലേ, ആൻഡ്രോയിഡ് ഒറിയോ അധിഷ്‌ഠിത ഒ.എസ്., ഒക്‌ടാ-കോൺ പ്രൊസസർ, നാല് ജിബി റാം, 64 ജിബി റോം, ഡ്യുവൽ നാനോ സിം, മൈക്രോ എസ്.ഡി സ്ളോട്ട്, ഇരുണ്ട വെളിച്ചത്തിലും മികച്ച ചിത്രങ്ങൾ സമ്മാനിക്കുന്ന, എ.ഐ പിന്തുണയുള്ള 16എം.പി +2എം.പി സെൽഫീ കാമറ, 13 എം.പി+2എം.പി റിയർ കാമറ, ഗ്രൂപ്പ് പോർട്രെയ്‌റ്ര് മോഡ്, 4000 എം.എ.എച്ച് ബാറ്രറി തുടങ്ങിയ സവിശേഷതകളാൽ സമ്പന്നമാണ് ഹുവാവേ വൈ9. കറുപ്പ്, നീല നിറങ്ങളിൽ ഫോൺ ലഭിക്കും.


ബക്രീദ്; ആത്മസമർപ്പണത്തിൻ്റെ ആഘോഷം, ചരിത്രം ഇങ്ങനെ\nHomeബക്രീദ്ബക്രീദ്; ആത്മസമർപ്പണത്തിൻ്റെ ആഘോഷം, ചരിത്രം ഇങ്ങനെ\nവേങ്ങര പോപ്പുലർ ന്യൂസ᭄൭ന്റ കരുതലി൭ന്റയും സ്നേഹത്ത᭄൭ന്റയും\nബക്ര᭄ദ്; ആത്മസമർപ്പണത്ത᭄൭ന്റ ആഘോഷം, ചര᭄ത്രം ഇങ്ങനെ👇\nത്യാഗത്തിൻ്റെ സഹനത്തിൻ്റെ സന്ദേശം ഉയർത്തി വീണ്ടും ഒരു ബലി പെരുന്നാൾ (ബക്രീദ്) വന്നെത്തി . പ്രവാചകൻ തുറന്നുതന്ന വഴിയിലൂടെ നമുക്കും സഞ്ചരിക്കാം.\nത്യാഗത്തിൻ്റെയും സഹനത്തിൻ്റെയും മഹത്വം വിളിച്ചോതുന്ന ആഘോഷമാണ് ബക്രീദ് അല്ലെങ്കിൽ ബലിപെരുന്നാൾ. ഈദുൽ അദ്‌ഹ എന്നാണ് അറബിയിൽ ബക്രീദ് അറിയപ്പെടുന്നത്. ബലി എന്നാണ് അദ്ഹയുടെ അര്‍ത്ഥം. ഈദുൽ അദ്‌ഹ എന്നാൽ ബലിപെരുന്നാൾ.ഇന്ന് മുസ്ലിം സഹോദരന്മാർ ബക്രീദ് ആഘോഷിക്കുന്നു.\nബക്രീദ് ആഘോഷം മൂന്ന് ഘട്ടങ്ങളിലായാണ് നടക്കുന്നത്. തനിക്കുള്ളത് ഉപേക്ഷിക്കുക, തനിക്കുള്ളത് സുഹൃത്തുക്കൾക്കും കുടുംബാംഗങ്ങള്‍ക്കും നൽകുക, പാവങ്ങൾക്ക് ദാനം നൽകുക എന്നീ മൂന്ന് പുണ്യകരമായ പ്രവര്‍ത്തിയാണ് ബലിപെരുന്നാൾ ദിനം അനുഷ്ഠിക്കുന്നത്.\nഈ ദിവസം ബലി കഴി‍ച്ച ആടിനെ മൂന്നായി ഭാഗിച്ച് ഒരു വിഹിതം ബലിനൽകിയവര്‍ക്കും മറ്റൊരു ഭാഗം ബന്ധുമിത്രാദികള്‍ക്കും ഒരു ഭാഗം പാവപ്പെട്ടവര്‍ക്കും നൽകുന്നു. 400 ഗ്രാം സ്വര്‍ണത്തേക്കാൾ കൂടുതൽ സമ്പത്തുള്ള ഓരോ മുസ്ലീമും ബലി നൽകണമെന്നാണ് നിയമം.\nഒരു വര്‍ഷത്തിൽ രണ്ട് പ്രാവശം ഈദ് ആഘോഷിക്കും. ആദ്യം ചെറിയ പെരുന്നാളും (ഈദ് ഉൽ ഫിത്വ‍ര്) പിന്നീട് വലിയ പെരുന്നാളാണ് (ബക്രീദ്). ചന്ദ്രനെ നിരീക്ഷിച്ചാണ് പെരുന്നാൾ തീയതി കണക്കാക്കുന്നത്. ദുൽ ഹജ്ജ മാസത്തിലാണ് വലിയ പെരുന്നാൾ ആഘോഷിക്കുന്നത്. എന്നാൽ റമദാൽ മാസത്തിലാണ് ചെറിയ പെരുന്നാൾ ആഘോഷിക്കപ്പെടുന്നത്.\nചെറിയ പെരുന്നാൾ ലോകത്ത് സ്നേഹത്തിൻ്റെ സമാധാനത്തിൻ്റെയും സന്ദേശമാണ് വിളിച്ചറിയിക്കുന്നത്. വലിയ പെരുന്നാൾ ത്യാഗത്തിൻ്റെയും സഹനത്തിൻ്റെയും മഹത്വവും നൽകുന്നു.\nദുൽഹജ്ജ് മാസം 8 മുതൽ 12 വരെ ഇസ്ലാം വിശ്വാസികള് നടത്തുന്ന തീര്‍ത്ഥാടന കര്‍മ്മമമാണ് ഹജ്ജ്. ഖുര്‍ആൻ നിര്‍ദ്ദേശിക്കുന്ന അഞ്ച് നിബന്ധനകളിൽ ഒന്നാണ് ഈ കര്‍മ്മം. മക്കയിൽ സ്ഥിതി ചെയ്യുന്ന കഅബ പണിത ഇബ്രാഹിം നബി (അബ്രഹാം), ഭാര്യ ഹാജറ (ഹാഗർ), അവരുടെ മകൻ ഇസ്മാഇൽ (ഇശ്മായേൽ) എന്നിവരുടെ ഓർമകളും അവരുമായി ബന്ധപ്പെട്ടതാണ് ഹജ്ജ് കര്‍മ്മങ്ങൾ. ഇബ്രാഹിം, ഇസ്മായിൽ എന്നിവരാണ് അള്ളാഹുവിന്റെ കല്പന അനുസരിച്ച് ക‌അബ നിർമ്മിച്ചത് എന്ന് വിശ്വസിക്കപ്പെടുന്നു.\nപുരുഷന്മാര് കരയടിക്കാത്ത2കഷ്ണം തുണി കൾ ധരിച്ചു കൊണ്ടും സ്ത്രീകള് ഹിജാബ് ധരിച്ചുകൊണ്ടുമാണ് ഹജ്ജിന് പോകുന്നത്. ഹജ്ജ് നിർവഹിക്കാൻ എത്തുന്നവർ ധരിക്കേണ്ട വെളുത്ത വസ്ത്രമായ ഇഹ്റാം കെട്ടുന്നതോടെ രാജാവും പ്രജയും എല്ലാം തുല്യമാകുന്നു എന്നാണ് സങ്കൽപ്പം. ഈ സമയം നഖം മുറിക്കാനോ മുടി കളയാനോ വേട്ടയാടാനോ പാടില്ല.\nനിശ്ചിത മീകാത്തുകളിൽ വെച്ച് ഇഹ്‌റാം ചെയ്യുക.\nകഅബയെ ഏഴു പ്രാവശ്യം പ്രദക്ഷിണം വെക്കുക.\nസംസം വെള്ളം കുടിക്കുക.\nമിനയിൽ പോയി രാപ്പാർക്കലും പിശാചിനെ കല്ലെറിയൽ.\nഅവസാനം ഈദുൽ അദ്ഹആഘോഷിക്കുക.


ധീരദേശാഭിമാനി ടിപ്പുസുൽത്താൻ - The Compass\nHome History ധീരദേശാഭിമാനി ടിപ്പുസുൽത്താൻ\nഫത്തേ അലി സാഹബ് ടിപ്പു, പതിനെട്ടാം നൂറ്റാണ്ടില് മൈസൂരു കേന്ദ്രീകരിച്ച് ഭരണം നടത്തിയ ശക്തനായ പോരാളി. ബ്രിട്ടീഷുകാരുടെ പേടി സ്വപ്നം. ടിപ്പു സുല്‍ത്താനെ ഇന്ത്യൻ ചരിത്രത്തില് എങ്ങനെ അടയാളപ്പെടുത്താം. വില്ലനോ? നായകനോ? സ്വാതന്ത്ര്യപ്പോരാളിയോ?മതഭ്രാന്തനോ? വീരപുരുഷനോ? 2015 മുതൽ ടിപ്പു സുൽത്താനെ കേന്ദ്രീകരിച്ച് ഉയർന്നുവരുന്ന ചോദ്യങ്ങളാണിവ.\nമതന്യൂനപക്ഷങ്ങളെ, വിശേഷിച്ച് മുസ്ലിങ്ങളെ വര്‍ഗീയ കണ്ണിലൂടെയാണ് സംഘപരിവാര് കാണുന്നത്. ഇതേ സംഘപരിവാർ അജണ്ടയാണ് ടിപ്പു സുല്‍ത്താന്റെ ചരിത്രത്തിലും നിഴലിക്കുന്നത്. നവംബര് പത്ത് ടിപ്പു ജയന്തിയായി ആഘോഷിക്കാന് 2015 ൽ കര്‍ണാടക ഭരിച്ച സിദ്ധരാമയ്യ സര്‍ക്കാര് തീരുമാനിച്ചതോടെയാണ് ടിപ്പുവിന്‍റെ ചരിത്രത്തെച്ചൊല്ലിയുള്ള ചേരിതിരിവിന് തുടക്കം കുറിക്കുന്നത്. വ്യക്തമായ രാഷ്ട്രീയ ലക്ഷ്യത്തിനാണ് ടിപ്പുവിനെ വില്ലനായി സംഘപരിവാർ ചിത്രീകരിക്കുന്നത്. ചരിത്രം ആ രീതിയിൽ അവതരിപ്പിക്കുന്നത് അവർക്ക് പുതുമയുമല്ല. ടിപ്പുവിനെ സ്വാതന്ത്ര്യ പോരാളിയും ദേശീയ വാദിയുമായി അവതരിപ്പിക്കുന്ന മറ്റൊരു വിഭാഗവുമുണ്ട്.\nകേരളത്തിലും കര്‍ണാടകയിലും മംഗലാപുരത്തുമെല്ലാം ഹിന്ദുക്കളെയും ക്രിസ്ത്യാനികളെയും ദാരുണമായി കൊലപ്പെടുത്തിയ, കൂട്ടത്തോടെ മതംമാറ്റിയ ഏകാധിപതിയായാണ് ടിപ്പുവിനെ ചിലര് കാണുന്നത്. പടയോട്ടകാലത്ത് അനേകം ക്ഷേത്രങ്ങള് കൊള്ളയടിച്ചതിന്‍റെയും തകര്‍ത്തതിന്‍റെയും ചരിത്രം ഉദ്ധരിച്ച് ടിപ്പുവിനെ ശത്രുപക്ഷത്തുനിര്‍ത്തുന്നവരുണ്ട്. എന്നാൽ ചരിത്രം ഇതിനെല്ലാമിടയിലാണ്.\nസ്വന്തം രാജ്യം ബ്രിട്ടീഷുകാരിൽ നിന്ന് രക്ഷിക്കാൻ വേണ്ടി പോരാടിയ ഒരു ധീരനായ ഭരണാധികാരിയാണ് അദ്ദേഹം. ഇന്ത്യന് സ്വാതന്ത്ര്യത്തിൻ്റെ ചരിത്രം എഴുതിയ, കഴിഞ്ഞ തലമുറയിലെ പ്രമുഖ ചരിത്രകാരന് താരാചന്ദ്, ടിപ്പു സുല്‍ത്താനും അദ്ദേഹത്തിന്റെ പിതാവായ ഹൈദര് അലിയും ബ്രിട്ടീഷ് ആധിപത്യത്തിനെതിരെ ഉയര്‍ത്തിയ കനത്ത വെല്ലുവിളിയെക്കുറിച്ച് ഇങ്ങനെ രേഖപ്പെടുത്തി: “പൊട്ടിക്കാന് വളരെ പ്രയാസമുള്ള പുറന്തോടുകളുള്ള വിത്തുകളാണ് തങ്ങളെന്ന് മൈസൂരിലെ സുല്‍ത്താന്മാരായ ഹൈദര് അലിയും ടിപ്പുവും തെളിയിച്ചു. ബ്രിട്ടീഷുകാ രെയും അവരുടെ സഖ്യകക്ഷികളെയും അവര് വെല്ലുവിളിച്ചു. അത്യന്തം ധീരതയോടെ അവര് നാല് യുദ്ധം നടത്തി. അവസാനത്തെ യുദ്ധത്തില് ബ്രിട്ടീഷ് പീരങ്കികള്‍ക്ക് കൈവരിക്കാനാകാത്ത നേട്ടം ബ്രിട്ടീഷ് സ്വര്‍ണം സാധ്യമാക്കി. മന്ത്രിമാര് യജമാനനെ വഞ്ചിച്ചു. കീഴടങ്ങാന് വിസമ്മതിച്ച ടിപ്പു തന്റെ കോട്ടയെ പ്രതിരോധിക്കാന്‍വേണ്ടി പോരാടി വീരചരമം പ്രാപിച്ചു. പതിനെട്ടും പത്തൊമ്പതും നൂറ്റാണ്ടുകളില് ബ്രിട്ടീഷ് ആധിപത്യത്തിനെതിരെ ഇന്ത്യയില് ഉയര്‍ന്ന ചെറുത്തുനില്‍പ്പുകളില് ഏറ്റവും ബലിഷ്ഠവും മഹത്വപൂര്‍ണവുമായിരുന്നു ടിപ്പു സുല്‍ത്താന്റേത്. 1750ല് ജനിച്ച് തന്റെ 49-ാംവയസ്സില്, ബ്രിട്ടീഷുകാര്‍ക്കെതിരായ നാലാം മൈസൂര് യുദ്ധത്തില് മരണം വരിച്ച ടിപ്പുവിനോളം ധീരമായും നിര്‍ഭയമായും മറ്റേതെങ്കിലും ഒരു ഇന്ത്യന് ഭരണാധികാരി അക്കാലത്ത് ബ്രിട്ടീഷ് ഭരണകൂടത്തിനെതിരെ പോരാടിയിട്ടില്ല”\nകൃഷ്ണാ നദിയും പശ്ചിമഘട്ടവും അറബിക്കടലും അതിരായുള്ള ഒരു വിശാല സാമ്രാജ്യത്തിന്‍റെ അധിപനായിരുന്നു മൈസൂർ കടുവ എന്നറിയപ്പെടുന്ന ടിപ്പു സുൽത്താൻ. 1750 നവംബര് 20 ന് ദേവനഹള്ളിയിൽ ഹൈദര് അലിയുടെ മൂത്ത പുത്രനായാണ് ടിപ്പുവിന്‍റെ ജനനം. 1767 -69 ലെ ഒന്നാം ആംഗ്ലോ മൈസൂര് യുദ്ധത്തില് ഏർപ്പെടുമ്പോൾ ടിപ്പുവിൻ്റെ പ്രായം പതിനേഴാണ്. പിന്നാലെയാണ് മറാത്തകളക്കെ തിരായ യുദ്ധം. 1780 – 84 ല് രണ്ടാം ആംഗ്ലോ മൈസൂര് യുദ്ധം. 1782 ല് ഹൈദര് അലിയുടെ മരണത്തോടെ കിരീടവും വിശാലസാമജ്ര സ്വപ്നങ്ങളും ടിപ്പുവിൻ്റെ കൈ പിടിയിൽ. ബ്രിട്ടീഷ് ഇസ്റ്റ് ഇന്ത്യാ കമ്പനിയോട് നാല് തവണ ടിപ്പു പോരാടി. സൂര്യനസ്തമിക്കാത്ത സാമ്ര ജ്യത്തിന്‍റെ അധികാര, വാണിജ്യ താലപ്പര്യ ങ്ങള്‍ക്ക് ഫ്രഞ്ചുകാര്‍ക്കൊപ്പം ചേര്‍ന്ന് കനത്തവെല്ലുവിളിയുയര്‍ത്തി. ജനറല് കോണ്‍വാലിസിനെയും വെല്ലസ്ലിയെയും തൻ്റെ പോരാട്ടത്തിനു മുൻപിൽ വിറപ്പിച്ച ടിപ്പു, 1799 ല് നാലാം മൈസരു യുദ്ധത്തില് ബ്രിട്ടീഷുകാരു ടെയും ഹൈദരാബാദ് നൈസാമിന്‍റെയും സംയുക്ത ആക്രമണത്തില് കൊല്ലപ്പെടുക യായിരിന്നു.\nപതിനെട്ടാം നൂറ്റാണ്ടിലെ രാജാക്കന്മാരുടെ പ്രധാന ലക്ഷ്യം തങ്ങളുടെ സാമ്രാജ്യത്തിന്റെ വ്യാപനമായിരിന്നു. അതിനുവേണ്ടി പല വഴികളും അവർ തങ്ങളുടെ ഭരണകാലത്ത് പ്രവർത്തിച്ചിട്ടുണ്ട്. മതവിഭാഗങ്ങൾ പ്രീണിപ്പിച്ചു നിർത്തുക മുതൽ, ന്യൂനപക്ഷങ്ങളുടെ ആരാധനാലയങ്ങൾ തകർത്തുകളയുക വരെ. ഈസ്റ്റ് ഇന്ത്യാ കമ്പനി അതിന്റെ സ്വാധീനം ഇന്ത്യാ ഉപഭൂഖണ്ഡത്തിൽ വർധിപ്പിക്കാൻ ശ്രമിക്കുന്ന കാലമായിരുന്നു ടിപ്പുവിന്റേത്. മുഗൾ സാമ്രാജ്യം ക്ഷയിച്ചുകൊണ്ടിരുന്നതിനാൽ ബ്രിട്ടീഷുകാർക്ക് കാര്യമായ എതിർപ്പുകളൊന്നും തന്നെ നേരിടേണ്ടി വരുന്നുണ്ടായിരുന്നില്ല. മറാഠകളോടും, രഘുനാഥ് റാവു പട്‍വർധനോടും നിസാമിനോടുമെല്ലാം കമ്പനിയുമായി സഹകരിക്കരുതെന്ന് ടിപ്പു അഭ്യർത്ഥിച്ചിരുന്നു. എന്നാൽ പരസ്പരം പോരടിച്ചു കഴിഞ്ഞ മറാഠകൾക്കും നിസാമിനും ടിപ്പുവിനും ഇടയിൽ ഐക്യമെന്നത് ഒരിക്കലും സംഭവ്യമല്ലായിരുന്നു.\nപട്‍വർധന്റെ സൈന്യം 1791-ൽ മൈസൂർ ആക്രമിച്ച് ശ്രിംഗേരി മഠം കൊള്ളയടിച്ചപ്പോൾ വിലപിടിപ്പുള്ള സമ്മാനങ്ങൾ കൊടുത്തയച്ച് മഠത്തിന്റെ സമ്പത്ത് പുനഃസ്ഥാപിച്ചുനൽകിയത് ടിപ്പുവായിരുന്നു. ടിപ്പുവിന്റെ അധീനതയിലായിരുന്നു അന്ന് ശ്രിംഗേരി മഠം. അവിടത്തെ സ്വാമിയെ ടിപ്പു അഭിസംബോധന ചെയ്തി രുന്നത് ‘ജഗദ്ഗുരു’ എന്ന പേരിലായിരുന്നു. അതേസമയം വരാഹക്ഷേത്രം ആക്രമിച്ചു നശിപ്പിച്ചതും ടിപ്പു തന്നെ. കാരണം വളരെ ലളിതമായിരുന്നു. ടിപ്പു ആക്രമിച്ചു കീഴടക്കിയ വാഡയാർ സാമ്രാജ്യത്തിന്റെ സിംഹപ്രതാപത്തിന്റെ അടയാളമായിരുന്നു ഈ ക്ഷേത്രം. ഹിന്ദുക്കളെ അംഗീകരിച്ചുകൊണ്ട് അദ്ദേഹം പ്രവർത്തിച്ചിട്ടുള്ള നിരവധി കാര്യങ്ങളെ വിസ്മരിച്ചുകൊണ്ട്, യുദ്ധകാലത്ത് ശത്രുരാജാവിനോട് അദ്ദേഹം പ്രവർത്തിച്ച ഈ ഒരു അക്രമത്തെ മാത്രം ഉയർത്തിക്കാട്ടിയാണ് ടിപ്പു ഒരു ഹിന്ദുവിരോധിയായ മുസ്ലിം രാജാവാണെന്ന ആക്ഷേപം ഉന്നയിക്കുന്നത്.\nടിപ്പു രാജാവ് കന്നഡയെ അവഗണിച്ചുകൊണ്ട് പേർഷ്യൻ ഭാഷയ്ക്ക് മുൻഗണന നൽകി എന്നതാണ് മറ്റൊരു ആരോപണം. സത്യത്തിൽ അക്കാലത്ത് ഇന്ത്യൻ ഉപഭൂഖണ്ഡത്തിൽ രാജാക്കന്മാർക്കിടയിൽ പേർഷ്യൻ ഭാഷയുടെ വല്ലാത്തൊരു സ്വാധീനമുണ്ടായിരുന്നു. ശിവാജി മഹാരാജ് മൗലാനാ ഹൈദർ അലി എന്നൊരു സെക്രട്ടറിയെ നിയമിക്കുന്നത് ഈ പേർഷ്യൻ ആശയവിനിമയങ്ങളിൽ വ്യക്തത വരുത്താൻ വേണ്ടിയാണ്. മതപരിവർത്തനം നടത്താൻ മടികാണിച്ച നൂറുകണക്കിന് ബ്രാഹ്മണരെ ടിപ്പു വധിച്ചിട്ടുണ്ട് എന്നൊരു ആരോപണവുമുണ്ട്. അത് ശരിയാകാനുള്ള സാധ്യതയും കുറവാണ്. ആജീവനാന്തം ടിപ്പുവിന്റെ ദിവാനായിരുന്ന പൂർണ്ണയ്യ ഒരു ഹിന്ദുവായിരുന്നു. അതുകൊണ്ട്തന്നെ മതപരിവർത്തനവുമായി ബന്ധിപ്പിച്ചു കൊണ്ടുള്ള കൊലപാതക കഥകളും ബ്രിട്ടീഷുകാർ അന്ന് ടിപ്പുവിനെതിരെ പറഞ്ഞുപരത്തിയ അനേകം നുണ കഥകളിൽ ഒന്നുമാത്രമാവാനാണ് സാധ്യത.\nകേരളചരിത്രത്തില് ഏറ്റവും നിര്‍ണ്ണായകമായ സ്വാധീനം ഉളവാക്കിയ ഭരണം മൈസൂര് ഭരണമാണ്. ജാതിവ്യവസ്ഥയിൽ അധിഷ്ഠിതമായ മധ്യകാല കേരളത്തിൽ ജാതിയെ അപ്രസക്തമാക്കിക്കൊണ്ടുള്ള ഒരു നടപടി ആദ്യമായുണ്ടാകുന്നത് ടിപ്പുവിന്റെ മലബാർ അധിനിവേശകാലത്താണ്. ഫ്യൂഡൽ വ്യവസ്ഥ നിലനിർത്തിക്കൊണ്ടു തന്നെ, ടിപ്പുവിന്റെ റവന്യൂ ഉദ്യോഗസ്ഥനായിരുന്ന മീർ ഇബ്രാഹീം1784-ൽ നടത്തിയ നികുതി- കാർഷിക പരിഷ്കാരങ്ങൾ ജന്മിമാരിൽ കാര്യമായ പ്രതിഷേധമുയർത്തി. മലബാറിലെ ജന്മിമാർ ടിപ്പുവിനെതിരെ കലാപമുയർത്താൻ കാരണം ഇത്തരത്തിലുള്ള നികുതി പരിഷ്കാരങ്ങളായിരുന്നുവെന്ന് ചരിത്രകാരനമാർ വിലയിരുത്തുന്നുണ്ട്.\nമലബാറിലെ നായന്മാരും കൊടവൻമാരും ടിപ്പുവിനാൽ ശിക്ഷിക്കപ്പെട്ടിട്ടുള്ളവരാണ്. ബ്രിട്ടീഷുകാർക്കൊപ്പം ചേർന്നുകൊണ്ട് തനിക്കെതിരെ കലാപം നയിച്ചതിന്റെ പേരിലായിരുന്നു അത്തരം നടപടികൾ. അല്ലാതെ അവരുടെ മതത്തിനോടുള്ള വിരോധം കൊണ്ടല്ല. രാഷ്ട്രീയ കാരണത്തിന്റെ പേരിൽ, അന്ന് ടിപ്പു അക്രമിച്ചിട്ടുള്ളത് ഹിന്ദുക്കളെയും, ക്രിസ്ത്യാനികളെയും മാത്രമല്ല, മഹ്‌ദവി മുസ്‌ലീങ്ങളെക്കൂടിയാണ് എന്ന് ചരിത്രപുസ്തകങ്ങളിൽ കാണാം.\nമലബാർ ഉപേക്ഷിച്ച് തിരുവിതാംകൂറിലേക്ക് രക്ഷപ്പെട്ട ബ്രാഹ്മണ ജന്മിമാരുടെ ഭൂമി കുടിയാൻമാർക്ക് സ്ഥിരാവകാശമായി നൽകിയ ഭരണാധികാരിയായിരുന്നു ടിപ്പു. ടിപ്പുവിന്റെ പിതാവ് ഹൈദറിന്റെ കാലത്ത് ക്ഷേത്രങ്ങളുടെയും ബ്രാഹ്മണരുടെയും ഭൂമിക്ക് നികുതി ഈടാക്കിയിരുന്നില്ല. ഈ സമ്പ്രദായത്തിന് ടിപ്പു അറുതി വരുത്തിയതോടെ ബ്രാഹ്മണമേധാവിത്തത്തിന് സാമൂഹ്യ-സാമ്പത്തിക മേഖലകളിലുണ്ടായിരുന്ന മേൽക്കോയ്മ ഇല്ലാതായി. നായർ വിഭാഗത്തിന് ഭരണരംഗത്തുണ്ടായിരുന്ന മേധാവിത്വം അവസാനിച്ചതോടെ, ഈ വിഭാഗം ടിപ്പുവിന്റെ കടുത്ത എതിരാളികളായി മാറുകയും ജന്മിമാരോടൊപ്പം ചേർന്ന് ടിപ്പുവിനെതിരെ കലാപമുയർത്തുകയും ചെയ്തു. 200 ബ്രാഹ്മണരെയും 2000 നായന്മാരെയും മതം മാറ്റി ഗോമാംസം തീറ്റിയെന്ന് തലശ്ശേരിയില് നിന്ന് പ്രചരണമുണ്ടായിരുന്നു. എന്നാൽ ചരിത്രത്തിൽ അതിന് വ്യക്തമായ തെളിവുകൾ ഇല്ല. മലബാറിലെ ടിപ്പുവിന്റെ ഹിന്ദുമതദ്രോഹം എന്ന പ്രചരണം പൂര്‍ണ്ണമായും തെറ്റിദ്ധാരണയാണ്. അന്നത്തെ സാമൂഹ്യരാഷ്ട്രീയ നിലപാടില് തങ്ങളെ ദ്രോഹിക്കുകയാണെന്ന് സ്വാഭാവികമായും സവര്‍ണ്ണര്‍ക്ക് തോന്നിയിരിക്കാം.\nടിപ്പുവിന്റെ ഭരണകാലത്ത് മലബാർ മേഖലയിൽ നടപ്പാക്കിയ ഒരു സുപ്രധാന വിളംബരം ഇപ്രാകാരമാണ്; “മലയാളരാജ്യം അടക്കിയെടുത്തിട്ടിന്നുവരെ 24 കൊല്ലമായി. നിങ്ങള് ശഠന്മാരും അനുസരണ യില്ലാത്തവരുമായി കാണുന്നു. അത് അങ്ങനെയാവട്ടെ. കഴിഞ്ഞതെല്ലാം കഴിഞ്ഞു. ഇനി നിങ്ങളുടെ നടപടിയൊന്നു മാറ്റണം. സ്വസ്ഥമായി വസിച്ച് ന്യായമായി അടയ്ക്കാനുള്ള നികുതി മുതലായവ അടച്ചുപോരണം. നിങ്ങളുടെയിടയില് ഒരു സ്ത്രീ പത്തു പുരുഷന്മാരോടുകൂടി സംസര്‍ഗം ചെയ്യുന്നതും നിങ്ങളുടെ അമ്മപെങ്ങന്മാരെ ഈ വിധം ധൂര്‍ത്തായി നടക്കാന് നിങ്ങള് സമ്മതി ക്കുന്നതും പൂര്‍വ്വാചാരമായിരിക്കുന്ന സ്ഥിതിക്ക് നിങ്ങളെല്ലാവരും വ്യഭിചാരത്തില് ജനിച്ചവരും സ്ത്രീപുരുഷന്മാരുടെ സംസര്‍ഗവിഷയത്തില് പാടത്തു മേഞ്ഞു നടക്കുന്ന കന്നുകാലിക ളേക്കാള് നിര്‍ലജ്ജന്മാരുമാകുന്നു. ഇപ്രകാരമുള്ള പാപകരമായ ദുരാചാരങ്ങളെ ത്യജിച്ച് സാധാരണ മനുഷ്യരെ പോലെ നടക്കാന് നാം ഇതിനാല് നിങ്ങളോടാജ്ഞാപിക്കുന്നു. ഈ ആജ്ഞയെ അനുസരിക്കാതിരുന്നു എങ്കില് നിങ്ങള് എല്ലാവരെയും ഇസ്ലാം എന്ന മാന്യവ്യവസ്ഥയില് ചേര്‍ക്കുന്നതാണെന്നും പ്രമാണികളെല്ലാവരെയും തലസ്ഥാന ത്തേക്കയക്കുന്നതാണെന്നും നാം പലവുരു സത്യം ചെയ്തിട്ടുണ്ട്.” – ഇത്രയുമാണ് ഇതിലുള്ള മതം മാറ്റം. സാധാരണ മനുഷ്യരെ പോലെ ധാര്‍മ്മികമായി ജീവിക്കാതിരിക്കുന്ന അനുസരണക്കേടിന് മതം മാറ്റമായിരുന്നു ടിപ്പുവിന്റെ ശിക്ഷ.\nഇനി ക്ഷേത്രങ്ങൾ നശിപ്പിച്ചു എന്ന ആരോപണം ഉന്നയിക്കുന്നവർ മനസ്സിലാക്കേണ്ടത്; തൃപ്രയാര്, തൃശ്ശൂര് വടക്കുന്നാഥന് എന്നീ ക്ഷേത്രങ്ങൾ. സര്‍ദാര് ഘാന്റെ നേതൃത്വത്തില് ഹൈദര ലിയുടെ സൈന്യവും സ്വന്തം നേതൃത്വത്തില് ടിപ്പുവിന്റെ സൈന്യവും വടക്കുനാഥന് മൈതാനത്ത് തമ്പടിച്ചിട്ടുണ്ട്. അവിടെ ഒഴിവായ സ്ഥലമുണ്ടായതാണ് കാരണം.\nഹൈദരലിയുടെ സൈന്യത്തിന്റെ പടയോട്ടത്തെ വിവരിക്കുന്ന ദേവസ്വം ഗ്രന്ഥവരി പത്മനാഭമേനോന് ഉദ്ധരിക്കുന്നുണ്ട്.\nഗ്രാമങ്ങള് കൊള്ളയടിച്ചും ഹിന്ദുക്കളെ കൊന്നും ക്ഷേത്രങ്ങള് കത്തിച്ചും വിഗ്രഹങ്ങളുടെ മേല് പശുക്കളെ വെട്ടിയും മുഹമ്മദീയപ്പട നാടാകെ വിഹരിക്കുന്ന വിവരണം അതിലുണ്ട്. എന്നാൽ അവസാനം അദ്ദേഹം പറയുന്നുത് ഇങ്ങനെയാണ്. “27-ാം തീയതി കാലത്ത് എല്ലാവരും കൂടി തൃശ്ശിവപേരൂര്‍ക്ക് വന്ന് വടക്കെ നട തുറന്ന് നോക്കുമ്പോള് ക്ഷേത്രം വകയായുള്ള പാത്രങ്ങളും പുറമെ കടത്തിവച്ചിട്ടുള്ളത് ഒന്നും എടുത്തുകൊണ്ട് പോയിട്ടില്ല. ശ്രീകോവിലിലെ ഒന്നും തുറന്നിട്ടുമില്ല. 27, 28, 29-ാം തീയതിയുമായിട്ട് അശുദ്ധികള് എല്ലാം നീക്കി 30-ാം തീയതി പശുദാനം പുണ്യാഹം കഴിച്ച്, പൂജയും അടിയന്തരങ്ങളും തുടങ്ങുകയും ചെയ്തു”.\nടിപ്പുവിനെ മുസ്ലിം മതഭ്രാന്തനായി ചിത്രീകരിക്കുന്ന ഹിന്ദുവര്‍ഗീയവാദികള് മറക്കുന്ന പ്രധാനപ്പെട്ടൊരു വസ്തുത അനേകം ക്ഷേത്രങ്ങളെ സംരക്ഷിച്ച ഭരണാധികാരിയായിരുന്നു ടിപ്പു എന്നതാണ്. ടിപ്പുവിന്റെ പാലക്കാട് കോട്ടയില് തന്നെ ഹിന്ദു ആരാധനാലയമുണ്ട്. ശ്രീരംഗപ്പട്ടണത്തും അങ്ങനെ കാണാം. ഖുറാന് പഠിക്കുന്നത് പോലെ ഭഗവദ്ഗീതയും ടിപ്പു പഠിച്ചിരുന്നു. മതവിദ്വേഷപരമായിരുന്നുവെങ്കില് തന്റെ രാജ്യത്തിനകത്തെ ഹിന്ദുമതസ്ഥാപനങ്ങള്‍ക്ക് സഹായങ്ങള് നല്‍കാനും അവയെ പിന്തുണയ്ക്കാനും ശക്തിപ്പെടുത്താനും ടിപ്പു മുതിരുമായിരുന്നില്ല. ക്രിസ്ത്യന് പാതിരിയായ ബര്‍ത്തലോമ്യു എന്ന യൂറോപ്യന് മിഷണറിയും ടിപ്പുവിനെ മോശമായി ചിത്രീകരിക്കുന്നുണ്ട്. കര്‍ണ്ണാടകത്തില് 3000 ക്രിസ്ത്യാനികളെ ഇസ്ലാമില് ചേര്‍ത്തുവെന്നായിരിന്നു പ്രചരണം. ഇതിനൊന്നും ചരിത്ര രേഖകളിൽ വ്യക്തമായ തെളവുകളില്ല.\nപതിനെട്ടാം നൂറ്റാണ്ടുകളില് ഇന്ത്യ ഭരിച്ചിരുന്ന രാജാക്കന്മാരില് ആധുനികപരിഷ്കൃതാവ് എന്ന് ടിപ്പു സുല്‍ത്താനെ വിശേഷിപ്പിക്കാം. കാവേരി നദിയില് അണകെട്ടി ജലസേചന സൗകര്യങ്ങള് ഒരുക്കാന് തീരുമാനിക്കുകയും കര്‍ഷകര്‍ക്ക് കൃഷിഭൂമി ലഭ്യമാകുന്നവിധത്തില് കൃഷിസ്ഥലങ്ങളും തരിശുഭൂമിയും വീതംവച്ചുനല്‍കുന്ന നയം പിന്തുടരുകയും ചെയ്ത രാജാവാണ് ടിപ്പു. ഇടനിലക്കാരായ ജമീന്ദാര്‍മാരെ ഒഴിവാക്കി നേരിട്ട് നികുതി പിരിക്കാന് തുടങ്ങി. ഗ്രാമീണ സമ്പദ്വ്യവസ്ഥയെ ശക്തിപ്പെടുത്താന് പോന്നവിധം പട്ടുനൂല്‍പ്പുഴുവളര്‍ത്തലും പട്ടുനിര്‍മാണവും നടപ്പാക്കി. വിദേശത്തുനിന്ന് വിദഗ്ധരെ വരുത്തി ഗ്ളാസ്നിര്‍മാണവും കടലാസ് നിര്‍മാണവും ക്ളോക്ക് നിര്‍മാണവും നടത്തി. നാണയങ്ങള് അടിച്ചിറക്കുന്നതില് ലോകനിലവാരമുള്ള കമ്മട്ടങ്ങള് സ്ഥാപിച്ചു. സമകാലികവിജ്ഞാനം മുഴുവന് സംഗ്രഹിക്കാന്‍പോന്ന ഒരു ഗ്രന്ഥശാല രൂപപ്പെടുത്തുകയും ചെയ്തു. ടിപ്പുവിന്റെ കാലത്ത് മൈസൂറില് അന്ന് ലോകത്തെ ഏറ്റവും ജീവിതനിലവാരമുണ്ടായിരുന്ന ബ്രിട്ടനെ കവച്ചു വയ്ക്കുന്ന കൂലിയും ജീവിതനിലവാരവും ഉണ്ടായിരുന്നു. ടിപ്പുവിന്റെ നേതൃത്വത്തില് നടന്ന ഈ ആധുനീകരണ ശ്രമങ്ങള് 18-ാംനൂറ്റാണ്ടില് ഇന്ത്യയിലെ മറ്റേതൊരു നാട്ടുരാജ്യത്ത് നടന്നതിനേക്കാളും എത്രയോ കാലം മുന്നിലായിരുന്നു.\nടിപ്പു സുല്‍ത്താന് നടത്തിയ ധീരമായ ചെറുത്തുനില്‍പ്പുകളെയും, അദ്ദേഹത്തിന്റെ ആധുനീകരണ ശ്രമങ്ങളെയും, രാജ്യത്തെ ഇതര മതവിഭാഗങ്ങളുമായി പുലർത്തിയിരുന്ന സൗഹൃദ ബന്ധത്തെയും മാറ്റി നിർത്തി സാമ്രാജ്യത്വ ചരിത്രകാരന്മാർ പ്രചരിപ്പിച്ച തെറ്റിദ്ധാരണകൾ മാത്രം ഉയർത്തിപ്പിടിച്ച് അദ്ദേഹത്തെ വിലയിരുത്തത് തിരുത്തപെടേണ്ട ഒന്നാണ്.\nചരിത്രവസ്തുതകൾക്ക് നിരക്കാതെ, കേവല രാഷ്ട്രീയത്തിലെ വർഗീയ ചേരിതിരിവുകൾ മാത്രം ലക്ഷ്യമിട്ട്, ‘സെലക്ടീവ്’ ആയി ചരിത്ര സംഭവങ്ങളെ വ്യാഖ്യാനിക്കുന്ന ഈ കാലത്ത് ചരിത്രത്തെ ഇഴകീറി പരിശോധിക്കേണ്ടതും മനസ്സിലാക്കേണ്ടതും അനിവാര്യമാണ്.\nPrevious articleകർഷക സമരങ്ങൾക്ക് മുന്നിൽ മുട്ടുകുത്തി മോദി സർക്കാർ\nNext articleഛിന്നഗ്രഹത്തിന്‍റെ ഗതി മാറ്റാൻ ‘ഡാർട്ട്’; ആകാംക്ഷയിൽ ശാസ്ത്രലോകം


ഒന്‍പത് വര്‍ഷത്തിന് ശേഷം ഇന്ത്യന് സൈന്യത്തിന് സ്വന്തം ബുള്ളറ്റ് പ്രൂഫ് ജാക്കറ്റ്\n10 April, 2018 12:20:37 PM\nഎസ്.എം.പി.പി. പ്രൈവറ്റ് ലിമിറ്റഡ് എന്ന കമ്പനിയാണ് ബുള്ളറ്റ് പ്രൂഫ് ജാക്കറ്റുകള് നിര്‍മിക്കുക.\nദില്ലി: ഒന്‍പത് വര്‍ഷത്തിന് ശേഷം ബുള്ളറ്റ് പ്രൂഫ് ജാക്കറ്റുകള് എന്ന ആവശ്യം നടപ്പിലാക്കുന്നു. കരസേനയ്ക്ക് 1.86 ലക്ഷം ബുള്ളറ്റ് പ്രൂഫ് ജാക്കറ്റുകള് വാങ്ങുന്നതിനാണ് പ്രതിരോധമന്ത്രാലയം കരാറൊപ്പിട്ടിരിക്കുന്നത്. മേക്ക് ഇന് ഇന്ത്യ പദ്ധതി പ്രകാരമാണ് കരാര്.\n639 കോടി ചെലവില് എസ്‌എംപിപി പ്രൈവറ്റ് ലിമിറ്റഡ് എന്ന കമ്പനിയാണ് ബുള്ളറ്റ് പ്രൂഫ് ജാക്കറ്റുകള് സൈന്യത്തിനായി നിര്‍മ്മിക്കുക. ഇത് മുഴുവനും മൂന്ന് വര്‍ഷംകൊണ്ട് സൈന്യത്തിന് വിതരണം ചെയ്യുമെന്ന് കമ്പനി വക്താക്കള് അറിയിച്ചു. എല്ലാ മാനദണ്ഡങ്ങളും അനുസരിച്ചാകും ഇത് നിര്‍മ്മിക്കുക.\nബാലിസ്റ്റിക് സംരക്ഷണത്തിനുള്ള ബോറോന് കാര്‍ബൈഡ് സെറാമിക് ജാക്കറ്റിലുണ്ടാകും. കൂടാതെ ഹാര്‍ഡ് സ്റ്റീല് കോര് ബുള്ളറ്റുകളില് നിന്നടക്കം സംരക്ഷണം നല്‍കാന് ഈ ജാക്കറ്റുകള്‍ക്ക് കഴിയും.നേരത്തെ യുപിഎ സര്‍ക്കാരിന്റെ കാലത്ത് സൈന്യത്തിന്റെ നിര്‍ദ്ദേശത്തിന് അംഗീകാരം നല്‍കിയെങ്കിലും സൈന്യം നടത്തിയ പരീക്ഷണങ്ങളില് ഒരു നിര്‍മ്മാണ കമ്പനിക്കും വിജയിക്കാനായിരുന്നില്ല. പിന്നീട് 2016ല് അടിയന്തിര ആവശ്യങ്ങള്‍ക്കായി 50,000 ബുള്ളറ്റ് പ്രൂഫ് ജാക്കറ്റുകള് താത്കാലികമായി വാങ്ങിയിരുന്നു.


ResoNet Sinan Mansions പവലിയൻ - ഡിസൈൻ മാഗസിൻ\nപവലിയൻ ചൈനീസ് പുതുവത്സരാഘോഷത്തിനായി ഷാങ്ഹായിലെ സിനാൻ മാൻഷനുകളാണ് റെസോനെറ്റ് പവലിയൻ നിയോഗിച്ചിരിക്കുന്നത്. ഇതിൽ ഒരു താൽക്കാലിക പവലിയനും ആന്തരിക ഉപരിതലത്തിൽ ഘടിപ്പിച്ചിട്ടുള്ള ഒരു സംവേദനാത്മക എൽഇഡി ലൈറ്റ് "റെസോണറ്റും" അടങ്ങിയിരിക്കുന്നു. എൽ‌ഇഡി നെറ്റ് കണ്ടെത്തിയ പൊതുജനങ്ങളുടെയും ചുറ്റുമുള്ള ഘടകങ്ങളുടെയും ഇടപെടൽ വഴി പ്രകൃതി പരിസ്ഥിതിയിൽ അന്തർലീനമായ അനുരണന ആവൃത്തികളെ ദൃശ്യവൽക്കരിക്കുന്നതിന് ഇത് ലോ-ഫൈ സാങ്കേതിക വിദ്യകൾ ഉപയോഗിക്കുന്നു. വൈബ്രേഷൻ ഉത്തേജനങ്ങളോടുള്ള പ്രതികരണമായി പവലിയൻ പൊതു മണ്ഡലത്തെ പ്രകാശിപ്പിക്കുന്നു. സ്പ്രിംഗ് ഫെസ്റ്റിവൽ ആശംസകൾ നേരാൻ സന്ദർശകർക്ക് പുറമെ, ഇത് ഒരു പ്രകടന ഘട്ടമായും ഉപയോഗിക്കാം.\nപദ്ധതിയുടെ പേര് : ResoNet Sinan Mansions, ഡിസൈനർമാരുടെ പേര് : William Hailiang Chen, ക്ലയന്റിന്റെ പേര് : Sinan Mansions.\nപവലിയൻ William Hailiang Chen ResoNet Sinan Mansions


വരുംകാലം ദുരന്തങ്ങള് വര്‍ധിക്കും?; 2030ഓടെ ലോകത്ത് പ്രതിവര്‍ഷം 560 ദുരന്തങ്ങളുണ്ടാകാമെന്ന് യുഎന് - Media Vision News\nHome Latest news വരുംകാലം ദുരന്തങ്ങള് വര്‍ധിക്കും?; 2030ഓടെ ലോകത്ത് പ്രതിവര്‍ഷം 560 ദുരന്തങ്ങളുണ്ടാകാമെന്ന് യുഎന്\nവരുംകാലം ദുരന്തങ്ങള് വര്‍ധിക്കും?; 2030ഓടെ ലോകത്ത് പ്രതിവര്‍ഷം 560 ദുരന്തങ്ങളുണ്ടാകാമെന്ന് യുഎന്\nജനീവ: 2030-ഓടെ ലോകം പ്രതിവര്‍ഷം 560 വന് ദുരന്തങ്ങളെ അഭിമുഖീകരിക്കേണ്ടി വരുമെന്ന് ഐക്യരാഷ്ട്രസഭയുടെ റിപ്പോര്‍ട്ട്. ഈ ദുരന്തങ്ങളില് കൂടുതലും കാലാവസ്ഥയുമായി ബന്ധപ്പെട്ടതായിരിക്കുമെന്നും കാലാവസ്ഥാ വ്യതിയാനം അടക്കമുള്ള പ്രതിഭാസങ്ങളായിരിക്കും ഇതിന് ഇടയാക്കുകയെന്നും റിപ്പോര്‍ട്ട് മുന്നറിയിപ്പ് നല്‍കുന്നു.\nകഴിഞ്ഞ 20 വര്‍ഷക്കാലമായി പ്രതിവര്‍ഷം 300 മുതല് 500 വരെ ഇടത്തരം അല്ലെങ്കില് വലിയ ദുരന്തങ്ങളാണ് ലോകം അഭിമുഖീകരിച്ചത്. എന്നാല് നിലവിലെ പ്രവണതകള് അനിയന്ത്രിതമായി തുടരുന്ന പക്ഷം, പ്രതിവര്‍ഷം 560 വന് ദുരന്തങ്ങള് മനുഷ്യന് അഭിമുഖീകരിക്കേണ്ടി വരുമെന്നാണ് ഗ്ലോബല് അസിസ്റ്റ്‌മെന്റ് റിപ്പോര്‍ട്ട് പറയുന്നത്. കഴിഞ്ഞ മൂന്ന് പതിറ്റാണ്ടിനേക്കാള് അഞ്ച് മടങ്ങ് ഉയര്‍ന്ന കണക്കാണിതെന്നും റിപ്പോര്‍ട്ടില് പറയുന്നു.\nകാട്ടുതീ, വെള്ളപ്പൊക്കം എന്നിവ പോലെ കാലാവസ്ഥയുമായി ബന്ധപ്പെട്ട ദുരന്തങ്ങളോ പകര്‍ച്ചവ്യാധികള് അല്ലെങ്കില് രാസവസ്തുക്കള് മൂലമുള്ള അപകടങ്ങള് പോലുള്ളവയോ ആകാം ഈ ദുരന്തങ്ങളെന്നും റിപ്പോര്‍ട്ടില് പറയുന്നു. കാലാവസ്ഥാ വ്യതിയാനവും റിസ്‌ക് മാനേജ്‌മെന്റിലെ അപര്യാപ്തതയുമാണ് ദുരന്തങ്ങള്‍ക്കിടയിലെ ഇടവേളകള് കുറയാന് കാരണമെന്നും റിപ്പോര്‍ട്ട് ചൂണ്ടിക്കാട്ടുന്നു.\nകാലാവസ്ഥാ വ്യതിയാനം, കാലാവസ്ഥാ സംബന്ധമായ അപകടങ്ങളുടെ വ്യാപ്തി, ആവൃത്തി, ദൈര്‍ഘ്യം, തീവ്രത എന്നിവ വര്‍ധിപ്പിക്കുന്നുവെന്നും റിപ്പോര്‍ട്ടില് പറയുന്നു. 1970 മുതല് 2000 വരെ 90-100 ഇടത്തരം അല്ലെങ്കില് വലിയ ദുരന്തങ്ങള് മാത്രമേ ഉണ്ടായിട്ടുള്ളൂ എന്നും റിപ്പോര്‍ട്ട് ചൂണ്ടിക്കാണിക്കുന്നു. 2001-ല് ഉണ്ടായതിന്റെ മൂന്നിരട്ടി ഉഷ്ണതരംഗമായിരിക്കും 2030-ല് ഉണ്ടാകുകയെന്നും റിപ്പോര്‍ട്ട് പ്രവചിക്കുന്നു.\nPrevious articleമുറിക്കുന്നത് കേക്കല്ല ഗ്ലാസാണ്; സൈബർലോകം ഇളക്കിമറിച്ച് യുവതിയുടെ വീഡിയോ\nNext article‘എങ്കിൽ ക്യാമറയും കൂടെ ഉരുളട്ടെ,; കുട്ടിക്യാമറാമാന്റെ വൈറൽ ഫോട്ടോപിടുത്തം


പെണ്‍കുട്ടിയോ അമ്മയോ വിളിക്കാതെ രാത്രി അവന് ആ വീട്ടില് പോകില്ല, മകനെ വിളിച്ച് വരുത്തി കൊലപ്പെടുത്തി: അനീഷിന്റെ കുടുംബം -\nതിരുവനന്തപുരം: തന്റെ മകനെ വൈരാഗ്യബുദ്ധിയോടെ രാത്രി വിളിച്ച് വരുത്തി കൊലപ്പെടുത്തുകയായിരുന്നുവെന്ന് പേട്ടയില് കൊല്ലപ്പെട്ട അനീഷ് ജോര്‍ജിന്റെ കുടുംബം. പെണ്‍കുട്ടിയോ അവളുടെ അമ്മയോ വിളിക്കാതെ രാത്രി ആ സമയത്ത് മകന് അവരുടെ വീട്ടില് പോകില്ലെന്ന് അനീഷിന്റെ അച്ഛന് ജോര്‍ജ് ആരോപിക്കുന്നു. പെണ്‍കുട്ടിയുടെ അച്ഛനായ ലാലന് ഒരു പ്രശ്‌നക്കാരനാണെന്നും ഇക്കാര്യം പെണ്‍കുട്ടി തന്നെ മുമ്പ് പറഞ്ഞിട്ടുണ്ടെന്നും കുടുംബം ആരോപിക്കുന്നു. ലാലന് തന്റെ മകനോട് വൈരാഗ്യമുണ്ടായിരുന്നു എന്നും ഇവര് ആരോപിക്കുന്നുണ്ട്.\nകുടുംബങ്ങള് തമ്മില് മുന്‍പരിചയമുണ്ട്, പിന്നെ എന്തിനായിരുന്നു ഈ കടുംകൈ എന്നാണു അദ്ദേഹം ചോദിക്കുന്നത്. മകന്റെ അപ്രതീക്ഷിത വിയോഗത്തിന്റെ ഞെട്ടലിലാണ് മാതാപിതാക്കളും, ബന്ധുക്കളും. ആനയറ ഭാഗത്താണ് അനീഷിന്റെ വീട്. പേട്ട ചായക്കുടി ലൈനിലാണ് അനീഷിന്റെ കൊലപ്പെടുത്തിയ ലാലുവിന്റെ ഐശ്വര്യയെന്ന വീട്. പെണ്‍കുട്ടിയെ കാണാന് വീട്ടിലെത്തിയ ആണ്‍സുഹൃത്തിനെ പെണ്‍കുട്ടിയുടെ അച്ഛന് കുത്തിക്കൊലപ്പെടുത്തുകയായിരുന്നു. അനീഷ് ജോര്‍ജ് (19) എന്ന യുവാവാണ് കൊല്ലപ്പെട്ടത്. കൊലപാതകത്തിന് ശേഷം പ്രതി ലാലന് പോലീസ് സ്റ്റേഷനില് കീഴടങ്ങി. കള്ളനെന്ന് കരുതിയാണ് മര്‍ദ്ദിച്ചതെന്നാണ് ലാലന് പറയുന്നത്.\nരാത്രിയില് പെണ്‍കുട്ടിയെ കാണാന് വീട്ടിലെത്തിയതായിരുന്നു അനീഷ് ജോര്‍ജ്. മകളുടെ മുറിയില് നിന്ന് ശബ്ദം കേട്ടതിനെ തുടര്‍ന്നാണ് ലാലന് ആയുധവുമായി എത്തിയത്. മുറി തുറക്കാത്തതിനെ തുടര്‍ന്ന് വാതില് തല്ലി തകര്‍ത്ത് അകത്ത് കയറി ലാലന് ഒറ്റകുത്തിന് അനീഷിനെ കുത്തിവീഴ്ത്തുകയായിരുന്നു, മരണ വെപ്രാളത്തില് പിടയുന്ന അനീഷിനെ ആശുപത്രിയില് കൊണ്ടുപോകാന് പോലും കുടുംബാംഗങ്ങള് തയ്യാറായില്ല. ഞാന് ഒരാളെ കുത്തിയിട്ടിട്ടുണ്ടെന്നും കള്ളനാണെന്ന് തോന്നുന്നു എന്ന് ഗൃഹനാഥന് പോലീസ് സ്റ്റേഷനില് പോയി അറിയിക്കുകയായിരുന്നു.


January 2021 - 6:24 pm IST\nPublished:22 April 2020\n# ടോം ജോസഫ്\nഎന്‍റെ വ്യക്തിജീവിതത്തെയും കായികജീവിതത്തെയും പരുവപ്പെടുത്തിയ മണ്ണ്. കോഴിക്കോട് ജില്ലയിലെ തൊട്ടിൽപാലത്തിനടുത്ത് മണ്ണിനോടു മല്ലടിച്ചു ജീവിക്കുന്ന ഒരുപറ്റം കുടിയേറ്റക്കാർ ജീവിതം കരുപ്പിടിപ്പിച്ച ഇടം.\nപൂതപ്പാറ, എന്‍റെ വ്യക്തിജീവിതത്തെയും കായികജീവിതത്തെയും പരുവപ്പെടുത്തിയ മണ്ണ്. കോഴിക്കോട് ജില്ലയിലെ തൊട്ടിൽപാലത്തിനടുത്ത് മണ്ണിനോടു മല്ലടിച്ചു ജീവിക്കുന്ന ഒരുപറ്റം കുടിയേറ്റക്കാർ ജീവിതം കരുപ്പിടിപ്പിച്ച ഇടം. ജോസഫിന്‍റെയും ഏലിക്കുട്ടിയുടെയും അഞ്ചു മക്കളിൽ ഏറ്റവും ഇളയവനായി ജനിച്ചു. ഒറ്റമുറി വീട്ടിൽ ഞങ്ങൾ ഒരുമയോടെ ജീവിച്ചു. പിതാവായ ജോസഫിന് നാട്ടിൽ തന്നെ ഒരു പലചരക്കു സാധനങ്ങളുടെ കച്ചവടമായിരുന്നു.\nകോട്ടയം ജില്ലയിൽനിന്ന് ഇങ്ങോട്ടേക്കു കുടിയേറിയ ഞങ്ങളുടെ കുടുംബം കഷ്ടപ്പെട്ട് ജീവിതം പണിതുയർത്തി. അച്ഛനും അമ്മയ്ക്കുമൊപ്പം രണ്ടു ചേട്ടന്മാരുടെയും രണ്ടു ചേച്ചിമാരുടെയും സ്നേഹലാളനയിൽ ഞാൻ വളർന്നു . ഒരു സഹോദരി ചെറുപ്പത്തിൽ മരിച്ചത് ഞങ്ങൾക്ക് വവലിയ ദുഃഖമുണ്ടാക്കിയ സംഭവമായിരുന്നു. ഏറ്റവും ഇളയവനായ ഞാൻ വെറുമൊരു തൊട്ടാവാടി എന്നു പറയുന്നതാവും ശരി. കാരണം ചേട്ടന്മാരുടെയും ചേച്ചിയുടെയും ഒരുപാടു വികൃതികൾക്ക് ഇരയാകേണ്ടിവന്നു. ഒടുവിൽ അമ്മയുടെ തണൽതന്നെ ശരണം. പ്രാഥമിക വിദ്യാഭ്യാസം പൂതപ്പാറ സെന്‍റ് ജോസഫ് എൽ.പി സ്കൂളിലായിരുന്നു. വീട്ടിൽ നിന്നും ഒരു കിലോമീറ്റർ അകലെയുള്ള സ്കൂളിലേക്ക് ആദ്യമൊക്കെ പിതാവിന്‍റെ കൂടെ പോയി. പിന്നീട് സ്കൂളിലെ സഹപാഠികൾക്കൊപ്പമായി. അതോടെ അച്ഛനെ ബുദ്ധിമുട്ടിക്കാതെ യാത്ര ചെയ്യാനായി.\nഅന്നും ആറാം വയസാണ് ഒന്നാം ക്ലാസിൽ ചേരാനുള്ള പ്രായപരിധിയെങ്കിലും അഞ്ചാം വയസിൽ ത്തന്നെ എന്നെ ഒന്നാം ക്ലാസിൽ ചേർത്തു. ഇതു പൊല്ലാപ്പായി. അതുകൊണ്ട് ഒന്നാം ക്ലാസിൽ തോൽക്കാനായിരുന്നു വിധി. ഒരു വർഷം തോറ്റുപഠിച്ചതോടെ പ്രായം പ്രശ്നമല്ലാതായി. സഹോദരങ്ങൾക്കിടയിൽ കളിയാക്കലിനായിരുന്നു ഈ സംഭവം ഉപകരിച്ചത്. കുഞ്ഞനിയനെ എങ്ങനെ ഒക്കെ കളിയാക്കാൻ പറ്റുമോ അങ്ങനെയൊക്കെ അവർ എന്നെ കളിയാക്കി, പൊതുവെ സൗമ്യനായ ഞാൻ പതിവുപോലെ അമ്മയുടെ അരികിൽ പോയി കണ്ണീരൊലിപ്പിച്ചു നിൽക്കും. അന്ന് അമ്മയും അച്ഛനും എന്നെ സമാധാനിപ്പിക്കാൻ കണ്ടുപിടിച്ച മാർഗം തൊട്ടടുത്ത കടയിൽ നിന്നും പൊറോട്ടയും കറിയും വാങ്ങി തരികയെന്നതായിരുന്നു. കളിയാക്കുമെങ്കിലും എല്ലാവർക്കും എന്നോടു സ്നേഹം തന്നെ.\nസ്കൂൾ വെക്കേഷൻ ദിനങ്ങൾ ആഘോഷങ്ങളുടേതായിരുന്നു സഹോദരങ്ങൾക്കും കൂട്ടുകാർക്കും ഒപ്പം അത് നന്നായി ആഘോഷിച്ചു.\nകശുവണ്ടിയുടെ സീസൺ ആയതുകൊണ്ട് വീട്ടുകാർക്കൊപ്പം മലയിൽ പോയി കശുവണ്ടി പെറുക്കാനും ചേട്ടന്മാർ മരത്തിൽ കയറുന്നതു കണ്ടു ചിരിച്ചു രസിച്ച് ഓരോ വെക്കേഷനും ഗംഭീരമാക്കി. പിന്നെ സ്കൂൾ തുറന്നു നല്ല കുട്ടിയായി പഠന കാര്യങ്ങളുമായി മുന്നോട്ടു പോയി. അപ്പർ പ്രൈമറി സ്കൂൾ കാലഘട്ടമായതോടെ വീട്ടിലെ സാഹചര്യങ്ങൾ മാറി.\nചാത്തൻകോട്ടു നട കെ.ജെ. ജോൺ മെമ്മോറി യൽ ഹൈസ്കൂളിലായിരുന്നു അപ്പോൾ പഠിച്ചത്. കുടുംബം വലിയ പ്രാരാബ്ധങ്ങൾക്കു നടുവിലാ‍യി. ആ കാലത്ത് സ്കൂളിൽ പോയി വരാൻ ഒരു രൂപ ആയിരുന്നു വീട്ടിൽ നിന്ന് അച്ഛൻ തന്നിരുന്നത്. വീട്ടിൽ നിന്ന് മൂന്ന് കിലോമീറ്റർ അകലെയായിരുന്നു സ്കൂൾ. പലപ്പോഴും വീട്ടിലെ കഷ്ടപ്പാടുകൾ മൂലം സ്കൂളിലേക്കു നടന്നായിരുന്നു പോയിരുന്നത്. ഉച്ചയ്ക്ക് ഭക്ഷണം തന്നുവിടാനും പലപ്പോഴും അമ്മയ്ക്കായിരുന്നില്ല. എന്നാൽ കൂടെ പഠിക്കുന്ന നല്ലവരായ സുഹൃത്തുക്കളുടെ കാരുണ്യത്തിൽ വയറൊട്ടിയില്ല, അല്ലലറിഞ്ഞില്ല. വീട്ടിലുണ്ടായിരുന്ന ആടിനെയും പശുവിനെയും ചെറിയ കൃഷികളൊക്കെ നോക്കി നടത്തിയത് തനിച്ചായിരുന്നു. അതുകൊണ്ടുതന്നെ പഠനത്തിൽ വലിയ ശ്രദ്ധ ചെലുത്താനായില്ല.\nസ്പോർട്സ് എന്നത് വലിയ ഇഷ്ടമുള്ളകാര്യമായിരുന്നു. കൃഷികാര്യങ്ങൾക്കിടെ ഒരു കളി അതിയായി ശ്രദ്ധിച്ചു. ഒരു ദിവസം സ്കൂൾ വിട്ടു വരുന്ന വഴി, കവുങ്ങിൻ കഷ്ണത്തിന് നടുക്കായി കെട്ടിയ ഒരു നെറ്റിന് രണ്ടു ഭാഗത്തു നിന്നുംതന്‍റെ മൂത്ത ജേഷ്ഠനായ ബെന്നി ജോസഫും റോയ് ജോസഫും കൂടെ കുറച്ചുപേരും ചേർന്ന് കളിക്കുന്നു. ആ കളിയും നോക്കി അവിടെ നിന്നു.സമയം പോയതറിഞ്ഞില്ല. കളിയുടെ പേരുമറിയില്ല. അറിയാതെ കളി അവസാനിച്ചു ചേട്ടന്മാർക്കൊപ്പം കളി ജയിച്ചതിന്‍റെ വകയിൽ മിട്ടായിയും കഴിച്ചു വീട്ടിലേക്കു വന്നപ്പോളല്ലേ കാര്യങ്ങൾ കൈവിട്ടുപോയത്. അമ്മ അതാ ദേഷ്യപ്പെട്ടു നിൽക്കുന്നു. കൈയിൽ വടിയുമുണ്ട്. അമ്മയുടെ വക തല്ലും ചേച്ചിയുടെ വക ചീത്തയും.\nആ അടിയിൽ പ്രതിഷേധിച്ച് ഭക്ഷണം കഴിക്കാതെയാണ് ഉറങ്ങിയത്. രാത്രിയേറെയായപ്പോൾ അച്ഛൻ വന്നു. ഫ്രീയായി ഒരുപദേശവും. "നീ ഓക്കേ ഇങ്ങനെ കളിച്ചു നടന്നോ രണ്ടു അക്ഷരം പഠിച്ചാൽ നിനക്കു നല്ലത്. ആ കളിയുടെ പേരു പോലും അറിയാത്ത എന്നെ സംബന്ധിച്ച് ഈ ഓർമ ഒരിക്കലും മറക്കനാവാത്തതാണ്. അതായിരുന്നു ആദ്യത്തെ കളിക്കാഴ്ച. എന്നാൽ, ആ കളിയോടുള്ള എന്‍റെ ആവേശത്തിന്‍റെ തുടക്കം അവിടെനിന്നാണ്.\nഈ കളി എങ്ങനെയെങ്കിലും പഠിക്കണമെന്നായി. . ഓല കൊണ്ട് ഉണ്ടാക്കിയ പന്ത് വീടിന്‍റെ ഓടിന്‍റെ മുകളിലേക്ക് എറിഞ്ഞു അത് താഴേക്ക് വരുമ്പോൾ ചാടി അടിക്കാനുള്ള ശ്രമമായി. അതായിരുന്നു തുടക്കം. വളരെ ആവേശത്തോടെയാണ് ഇതു ചെയ്തു പോന്നത്. സ്കൂൾ വിട്ടു പോരും വഴി കളി കാണാനായി ജ്യേഷ്ഠന്മാരുടെ അരികിലെത്തും. കളിക്കാർ അടിച്ചു പുറത്തേക്കു കളയുന്ന പന്തുകൾ ഓടിയെടുത്തു. വളരെ വേഗത്തിൽ പന്തെടുത്ത് കോർട്ടിലേക്ക് എറിഞ്ഞുകൊടുക്കുന്നത് വലിയ ആവേശത്തോടെ എടുത്തു കൊടുത്തു. എന്നാൽ, കളി കഴിഞ്ഞാലും ഇല്ലെങ്കിലും സന്ധ്യ ആവുമ്പോയേക്കും വീട്ടിൽ എത്തും. അല്ലെങ്കിൽ അടിയുറപ്പാണല്ലോ. എന്നാൽ, കളി കാണലും പന്തുപെറുക്കലും നിർത്തിയില്ല. ഇതിനിടെ, ഞാൻ\nപഠനത്തിൽ അൽപ്പം പിന്നോക്കമായത് ക്ലാസ് അധ്യാപിക അച്ഛനുമായി പങ്കുവെച്ചു. കളിയോടുള്ള ഈ താത്പര്യമാണെന്ന് അച്ഛൻ മനസിലാക്കിയിരുന്നു. എന്നാൽ, കളിയോടുള്ള എന്‍റെ ഇഷ്ടത്തെ അംഗീകരിച്ച് കളി കാണാൻ പോകാനുള്ള അനുമതി നൽകി. ഒപ്പം പഠനത്തിൽ ശ്രദ്ധ വേണമെന്ന ഉപദേശവും നൽകി. പതിയെ പതിയെ ഞാൻ ബോൾ ബോയി എന്ന പദവിയിൽ നിന്നും ഒരു കളിക്കാരനിലേക്കുയർന്നു. ജ്യേഷ്ഠന്മാരുടെ ശിക്ഷണത്തിൽ വോളിബോളിന്‍റെ ആദ്യപാഠങ്ങൾ പഠിച്ചു. അവിടെ തുടങ്ങുകയാണ് എന്‍റെ വോളി ജീവിതം.\nതയാറാക്കിയത് -സി.കെ. രാജേഷ്കുമാർ


helmet | വാഹന പരിശോധനകൾ എസ് ഐയുടെ നേതൃത്വത്തിൽ നടത്തണം; എല്ലാം ക്യാമറയിൽ പകർത്തണമെന്നതും നിർബന്ധം; വളവിലും തിരിവിലും 'കൈകാണിക്കുന്നതിനും' നിരോധനം; അനിഷ്ട സംഭവങ്ങൾക്ക് ഉത്തരവാദി എസ് പിയെന്നും ഡിജിപിയുടെ ഉത്തരവ്; വാഹന പരിശോധനയ്ക്കിടെയുള്ള ദുരന്തങ്ങൾ കുറയ്ക്കാൻ ഇടപെടലുമായി ലോക്‌നാഥ് ബെഹ്‌റ; ഇന്ന് മുതൽ പിൻസീറ്റിലും ഹെൽമറ്റ് നിർബന്ധം; ഹെൽമറ്റില്ലാതെ ഒരു വണ്ടിയിൽ രണ്ട് യാത്രികരുണ്ടെങ്കിൽ ഈടാക്കുക ഇരട്ടിപ്പിഴ - MarunadanMalayali.com\nവാഹന പരിശോധനകൾ എസ് ഐയുടെ നേതൃത്വത്തിൽ നടത്തണം; എല്ലാം ക്യാമറയിൽ പകർത്തണമെന്നതും നിർബന്ധം; വളവിലും തിരിവിലും 'കൈകാണിക്കുന്നതിനും' നിരോധനം; അനിഷ്ട സംഭവങ്ങൾക്ക് ഉത്തരവാദി എസ് പിയെന്നും ഡിജിപിയുടെ ഉത്തരവ്; വാഹന പരിശോധനയ്ക്കിടെയുള്ള ദുരന്തങ്ങൾ കുറയ്ക്കാൻ ഇടപെടലുമായി ലോക്‌നാഥ് ബെഹ്‌റ; ഇന്ന് മുതൽ പിൻസീറ്റിലും ഹെൽമറ്റ് നിർബന്ധം; ഹെൽമറ്റില്ലാതെ ഒരു വണ്ടിയിൽ രണ്ട് യാത്രികരുണ്ടെങ്കിൽ ഈടാക്കുക ഇരട്ടിപ്പിഴ\nDecember 01, 2019 | 08:16 AM IST | Permalink\nതിരുവനന്തപുരം: ഇരുചക്രവാഹനങ്ങളിൽ ഇന്നു മുതൽ2യാത്രക്കാർക്കും ഹെൽമറ്റ് നിർബന്ധം. പൊലീസ് വാഹന പരിശോധനയും കർശനമാക്കും. അതിനിടെ വാഹന പരിശോധനകൾ എസ് ഐയുടെ നേതൃത്വത്തിലാകണമെന്ന് ഡിജിപി ലോക്‌നാഥ് ബെഹ്‌റ ഉത്തരവും ഇട്ടു. പൊലീസും മോട്ടോർവാഹന വകുപ്പും ഹെൽമറ്റ് വേട്ടയ്ക്ക് മുന്നിലുണ്ടാകും. ആവശ്യക്കാർ ഏറിയതോടെ കുട്ടികൾക്ക് ഉപയോഗിക്കാവുന്ന തരത്തിലുള്ള ഹെൽമറ്റ് പലയിടത്തും കിട്ടാതായി. സ്റ്റോക്ക് കുറഞ്ഞതോടെ ഹെൽമറ്റ് വില ഉയർന്നിട്ടുമുണ്ട്. ഇത് പുതിയ പ്രതിസന്ധിയാണ്.\nഅമിത അളവിൽ കീടനാശിനി: ആച്ചി മുളകുപൊടി പാക്കറ്റുകളുടെ ഒരു ബാച്ച് മാർക്കറ്റിൽ നിന്ന് പിൻവലിച്ച് കമ്പനി; കീടനാശിനിയുടെ അംശം കണ്ടെത്തിയത് തൃശൂരിൽ വിതരണം ചെയ്ത പാക്കറ്റുകളിൽ; കീടനാശിനി അടങ്ങിയ പാക്കറ്റുകൾ മറ്റുജില്ലകളിൽ എത്തിയിട്ടുണ്ടെങ്കിലും പിൻവലിക്കും; ഭക്ഷ്യസുരക്ഷാവകുപ്പിന്റെ പരിശോധനയിൽ ആച്ചിയുടെ ബാച്ചിൽ കണ്ടത്തിയത് എത്തിയോണും പ്രൊഫെനോഫോസ് കീടനാശിനിയും\nരാജ്യവ്യാപകമായി ജോയ് ആലുക്കാസ് ജുവല്ലറികളിൽ ഇൻകം ടാക്‌സ് റെയ്ഡ്; ഏഴു സംസ്ഥാനങ്ങളിലെ 130 ഷോറൂമുകളിലും കോർപ്പറേറ്റ് ഓഫീസുകളിലും അനേകം ഉദ്യോഗസ്ഥർ പങ്കെടുക്കുന്ന പരിശോധന; റെയ്ഡ് ആരംഭിച്ചത് സ്വർണക്കട മുതലാളിയുടെ കൈയിൽ കണക്കിൽ പെടാത്ത കോടികളുണ്ടെന്ന സൂചനയെ തുടർന്ന്; നോട്ട് നിരോധനത്തിന് ശേഷം പരസ്യം പോലും നൽകാതിരുന്ന ജുവല്ലറി വീണ്ടും സജീവമായപ്പോൾ സംശയമുദിച്ചു\nടോംജോസിനെതിരെയുള്ള അന്വേഷണം ചൂട് പിടിച്ചപ്പോൾ വാർത്തയിൽ നിറയുന്നത് രാമപുരത്തുകാരിയായ അമേരിക്കൻ മലയാളി യുവതി അനിറ്റാ ജോസ്; ടോമിന്റെ സുഹൃത്തിന്റെ വീട്ടിലെ പരിശോധന എല്ലാവരേയും ഞെട്ടിച്ചു\nഔദ്യോഗിക വസതിയിൽ ബിജുവിന്റെ കാർ എത്തിയിരുന്നു; പണം നൽകിയോ എന്ന് ഉറപ്പിക്കാൻ കഴിഞ്ഞതുമില്ല; മാണിയുടെ വീട്ടിൽ കയറാതെ വിജിലൻസിന്റെ മുറ്റത്ത് നിന്നുള്ള പരിശോധന; മന്ത്രിക്കെതിരെ പറയാൻ എസ്‌പിയുടെ സമ്മർദ്ദമെന്ന് രാജ്കുമാർ ഉണ്ണിയുടെ പരാതി\nഹെൽമറ്റില്ലാത്ത2പേർ യാത്ര ചെയ്യുന്നുണ്ടെങ്കിൽ അതു2നിയമലംഘനമായി കണക്കാക്കി ഇരട്ടപ്പിഴ ഈടാക്കുമെന്ന് മോട്ടർ വാഹന വകുപ്പ് അധികൃതർ അറിയിച്ചു. വാഹന ഉടമയിൽ നിന്നാണു പിഴ ഈടാക്കുക. ഒരു നിയമലംഘനത്തിനുള്ള പിഴ 500 രൂപ. കുറ്റം ആവർത്തിച്ചാൽ 1000 രൂപ. തുടർന്നാൽ ലൈസൻസ് സസ്‌പെൻഡ് ചെയ്യും. ഹൈക്കോടതിവിധിയുടെ പശ്ചാത്തലത്തിലാണ് തീരുമാനങ്ങൾ.4വയസ്സിനു മുകളിലുള്ള ഇരുചക്രവാഹന യാത്രക്കാർ ബിഐഎസ് അംഗീകൃത ഹെൽമറ്റ് ധരിക്കണമെന്നു നിർദ്ദേശിച്ചു ട്രാൻസ്‌പോർട്ട് കമ്മിഷണർക്കും ഡിജിപിക്കും ജില്ലാ കലക്ടർമാർക്കും ആർടിഒമാർക്കും കഴിഞ്ഞയാഴ്ച ഗതാഗതവകുപ്പ് പ്രിൻസിപ്പൽ സെക്രട്ടറി കത്തയച്ചിരുന്നു.\nഹെൽമറ്റ് ഇല്ലാതെ യാത്ര ചെയ്യുന്നവർക്ക് പിഴ ചുമത്താൻ സംസ്ഥാനത്തെ 85 എൻഫോഴ്‌സ്‌മെന്റ് സ്‌ക്വാഡുകൾക്കും ട്രാൻസ്‌പോർട്ട് കമ്മിഷണർ നിർദ്ദേശം നൽകി. 240 നിരീക്ഷണ ക്യാമറകൾ വഴിയും നിയമലംഘകരെ കണ്ടെത്തും. കുട്ടികളും മുതിർന്നവരും സ്ത്രീകളുമെല്ലാം ഇനി പിൻസീറ്റിലിരിക്കുകയാണെങ്കിൽ ഹെൽമറ്റ് ധരിക്കണം. ഇതുസംബന്ധിച്ച് രണ്ടാഴ്ച മുമ്പാണ് ഹൈക്കോടതി ഉത്തരവ് പുറപ്പെടുവിച്ചത്. ഇതിന്റെ ഭാഗമായി ഹെൽമറ്റ് പരിശോധന ഇന്നുമുതൽ കർശനമാക്കാനാണ് മോട്ടോർ വാഹനവകുപ്പിന്റെ തീരുമാനം. ഇതിനായി വിവിധ സ്‌ക്വാഡുകളെയും നിയോഗിച്ചിട്ടുണ്ട്. ഒന്നാംഘട്ടത്തിൽ പിഴ ഒഴിവാക്കി ബോധവൽക്കരണം നടത്തും. വാഹനങ്ങൾ പിന്തുടർന്ന് പരിശോധന നടത്തരുതെന്ന് ഡിജിപി പൊലീസുകാർക്ക് കർശന നിർദ്ദേശം നൽകിയിട്ടുണ്ട്.\nവാഹന പരിശോധനകൾ എസ് ഐയുടെ നേതൃത്വത്തിൽ നടത്തണമെന്നും എല്ലാം ക്യാമറയിൽ പകർത്തണമെന്നതും നിർബന്ധമാണ്. വളവിലും തിരിവിലും 'കൈകാണിക്കുന്നതിനും' നിരോധനമുണ്ട്. അനിഷ്ട സംഭവങ്ങൾക്ക് ഉത്തരവാദി എസ് പയായിരിക്കുമെന്നും ഡിജിപിയുടെ ഉത്തരവിൽ വ്യക്തമാക്കുന്നുണ്ട്.\nവരും ദിവസങ്ങളിൽ പിൻസീറ്റ് യാത്രക്കാർ ഹെൽമറ്റ് ധരിക്കാതെ യാത്ര ചെയ്താൽ വാഹനം ഓടിക്കുന്നയാൾ പിഴ അടക്കണം. ഇല്ലെങ്കിൽ കോടതി നടപടിയുമായി മുന്നോട്ട് പോകുമെന്നും അധികൃതർ അറിയിച്ചു. അടുത്ത ദിവസം മുതൽ സഹയാത്രികർ സീറ്റ് ബെൽറ്റ് ധരിക്കാതെ യാത്ര ചെയ്താൽ വാഹനം ഓടിക്കുന്ന ഡ്രൈവർ കുറ്റക്കാരനാകുമെന്നും പിഴത്തുക അടക്കാത്തപക്ഷം കോടതി നടപടി തുടരുമെന്നും എൻഫോഴ്സ്മന്റെ് ആർ.ടി.ഒ അറിയിച്ചു. ഹെൽമറ്റ് ഉപോഗിക്കാത്തവർക്ക് എതിരെ കർശന നടപടി എടുക്കാനാണ് കോടതി നിർദ്ദേശമെങ്കിലും ആദ്യ ഘട്ടത്തിൽ പിഴ ഈടാക്കൽ അടക്കമുള്ള നീക്കത്തിന് ഗതാഗതവകുപ്പ് മുതിരില്ലെന്നാണ് സൂചന.\nകേന്ദ്ര മോട്ടോർവാഹന നിയമഭേദഗതിയിൽ പിൻസീറ്റ് യാത്രക്കാർക്കും ഹെൽമററ് നിർബന്ധമാക്കിയിരുന്നെങ്കിലും സംസ്ഥാനത്ത് നടപ്പിലാക്കിയിരുന്നില്ല. ഒടുവിൽ ഹൈക്കോടതി ഇടപെടലോടെയാണ് പിൻസീറ്റ് ഹെൽമറ്റ് നിയമം ഇന്ന് മുതൽ നടപ്പിലാക്കി തുടങ്ങുന്നത്. പിൻസീറ്റിൽ ഇരിക്കുന്ന4വയസ്സിനുമുകളിലുള്ള കുട്ടികളുൾപെടെയുള്ള യാത്രക്കാർ നിർബന്ധമായും ഹെൽമറ്റ് ധരിക്കണം.ഹെൽമറ്റ് ധരിച്ചില്ലെങ്കിൽ 500 രൂപയാണ് പിഴ.കുറ്റം ആവർത്തിച്ചാൽ 1000 രൂപ പിഴ നൽകണം.സ്ഥിരമായി ഹെൽമറ്റ് ധരിക്കാതെ യാത്രചെയ്യുന്നത് ശ്രദ്ധയിൽപെട്ടാൽ ലൈസൻസ് റദ്ദാക്കാനും നിയമത്തിൽ വ്യവസ്ഥയുണ്ട്. പിഴത്തുക അടക്കുന്നില്ലെന്ന് കണ്ടെത്തിയാലും വാഹന ഉടമക്കെതിരെ നടപടി ഉണ്ടാകും.\nനിയമം കർശനമായി നടപ്പിലാക്കുന്നുണ്ടെന്ന് ഉറപ്പ് വരുത്താനാണ് ഗതാഗതവകുപ്പിന്റെ തീരുമാനം. ഇന്ന് മുതൽ പ്രത്യേക പരിശോധന നടത്തും. എന്നാൽ ആദ്യ ഘട്ടത്തിൽ പിഴ ഈടാക്കാതെ ബോധവൽകരണത്തിനായിരിക്കും മുൻതൂക്കം നൽകുക. കുട്ടികൾക്കുൾപ്പെടെ ഹെൽമറ്റ് ധരിക്കേണ്ടിവരുന്നത് പൊതുജനങ്ങളിൽ നിന്ന് എതിർപ്പിനിടയാക്കുമോയെന്ന സംശയം സർക്കാരിനുണ്ട്. വാഹനാപകടങ്ങളിൽ ഇരുചക്രവാഹനക്കാർക്ക് തലക്ക് പരിക്കേൽകുന്നതിന്റെ നിരക്ക് വർധിച്ചതിനെതുടർന്നാണ് പിൻസീറ്റ് യാത്രക്കാർക്കും ഹെൽമറ്റ് നിർബന്ധമാക്കിയത്.


how to do foot spa at home: അഴകുള്ള പാദങ്ങള്‍ക്കായി ഇനി ഫൂട്ട് സ്‌പാ വീട്ടിലാകാം - different steps to do foot spa and pedicure at home | Samayam Malayalam\ndifferent steps to do foot spa and pedicure at home\nSamayam Malayalam | Updated: 08 Nov 2019, 03:14:00 PM\nഫൂട്ട് സ്പാ ചെയ്യാൻ മിക്കവാറും എല്ലാവരും തന്നെ സലൂണുകളിലേയ്ക്ക് പോകുകയാണ് പതിവ്. എന്നാൽ ഇത് നിങ്ങൾക്ക് വീട്ടിൽ തന്നെ ചെയ്യാവുന്നതേയുള്ളൂ... ഈ കാര്യങ്ങൾ ശ്രദ്ധിച്ചാൽ മതി.\nശൈത്യകാലം ഇങ്ങ് അടുത്ത് എത്താറായി. ആരോഗ്യ കാര്യത്തില് ശ്രദ്ധ ചെലുത്തേണ്ട കാലമാണിത്. പുറത്തു നിന്ന് ഭക്ഷണം കഴിക്കുന്നത് കരുതലോടെ വേണം. മാത്രമല്ല ചര്‍മ്മ സംരക്ഷണത്തിന് അതീവ ശ്രദ്ധ നല്‍കുകയും വേണം. തണുപ്പുള്ള അന്തരീക്ഷവും മലിന ജലവും കാരണം ശൈത്യ കാലത്ത് പാദങ്ങള് അണുബാധയ്‌ക്ക് വിധേയമാകാനുള്ള സാധ്യത കൂടുതലാണ്. പതിവായി പെഡിക്യൂര് ചെയ്യുന്നത് പാദങ്ങളുടെ ആരോഗ്യം നിലനിര്‍ത്താനും അണുബാധ അകറ്റാനും സഹായിക്കും. മാത്രമല്ല നഖങ്ങളും ചര്‍മ്മവും വൃത്തിയും തിളക്കവും ഉള്ളതായി നിലനില്‍ക്കുകയും ചെയ്യും.\nഒരു ഫൂട്ട് സ്‌പാ ലഭിക്കുന്നത് ഇഷ്ടപ്പെടാത്തവരായി ആരുണ്ട്? തിരക്കേറിയ ഒരു ദിനത്തിന് ശേഷം ഏതൊരാളും സ്വപ്‌നം കാണുന്ന ഏറ്റവും ആശ്വാസകരമായ കാര്യങ്ങളില് ഒന്നാണിത്. എന്നാല് ഇനി ഇതിനായി ഏതെങ്കിലും സലൂണ് സന്ദര്‍ശിക്കേണ്ട ആവശ്യമില്ല. ആശ്വാസകരമായ ഫൂട്ട് സ്‌പാ വീട്ടില് തന്നെ ചെയ്‌ത് പാദങ്ങള് സ്വയം പരിചരിക്കാം. വീട്ടിലിരുന്ന് എങ്ങനെ പാദങ്ങള് പരിചരിക്കാം എന്നതിനുള്ള ചില മാര്‍ഗ നിര്‍ദ്ദേശങ്ങളാണ് ഇവിടെ നല്‍കുന്നത്. വീട്ടില് തന്നെ ഫൂട്ട് സ്‌പാ ചെയ്യാന് തയ്യാറായിക്കോളൂ. വീട്ടിൽ ഇരുന്നുകൊണ്ട് ഫൂട്ട് സ്പാ ചെയ്യാനായി വേണ്ട കാര്യങ്ങളും ഉത്പന്നങ്ങളും ചുവടെ ചേർക്കുന്നു:\nനിങ്ങളുടെ വീട്ടിലിരുന്നു കൊണ്ട് പാദ സംരക്ഷണം നടത്തുമ്പോൾ ചില വസ്തുക്കൾ വേണമല്ലോ. അവ എന്തൊക്കെയാണ്? ഫൂട്ട് സ്പാ സ്വയം ചെയ്യാനൊരുങ്ങുമ്പോൾ ഈ ഉപകരണങ്ങളും ഉത്പന്നങ്ങളും ആദ്യം തന്നെ തയ്യാറാക്കി വെക്കുക:\n☛ ഒരു വലിയ പ്ലാസ്റ്റിക് ബേസിന് (നിങ്ങളുടെ പാദങ്ങള് മുക്കി വെയ്‌ക്കാന് മാത്രം വലുതായിരിക്കണം)\n☛ ചൂടു വെള്ളം\n☛ ഒരു ജാര് വെണ്ണക്കല്ലുകള് (marbles) (നിര്‍ബന്ധമില്ല , ഉണ്ടെങ്കില് പാദങ്ങള് മസ്സാജ് ചെയ്യാന് ഉപയോഗിക്കാം)\n☛ ഉപ്പ് (ഒരു ടേബിള് സ്‌പൂണ് ഇന്തുപ്പ് അല്ലെങ്കിൽ കടലുപ്പ്)\n☛ സുഗന്ധ തൈലങ്ങള് (കര്‍പ്പൂര വള്ളി, കര്‍പ്പൂര തുളസി, ഇഞ്ചി പുല്ല് ഇവയിലേതെങ്കിലും)\n☛ പാല് പൊടി (2-3 ടേബിള് സ്‌പൂണ്)\n☛ ബദാം എണ്ണ (1 ടേബിള് സ്‌പൂണ്)\n☛ ഒരു കൈ റോസ് ഇതളുകള് (നിര്‍ബന്ധമില്ല)\n☛ പാദങ്ങള് ഉരയ്‌ക്കാനുള്ള ബ്രഷ് അല്ലെങ്കില് ഫൂട്ട് സ്‌ക്രബ്\nസ്വയം പെഡിക്യൂര് ചെയ്യണം എന്നുണ്ടെങ്കില്, താഴെ പറയുന്ന കാര്യങ്ങള് കൂടി വേണം\n☛ നെയില് കട്ടർ (നഖം വെട്ടി)\n☛ ക്യൂട്ടിക്കിള് പുഷര്\n☛ നെയില് പോളിഷ് റീമൂവര്\n☛ ഇഷ്ടമുള്ള നെയില് പെയിന്റ്\nഇനി ഫൂട്ട് സ്പാ എങ്ങനെ വീട്ടിലിരുന്ന് ചെയ്യാം എന്ന് നോക്കാം:\n1. അനുയോജ്യമായ അന്തരീക്ഷം ഒരുക്കുക\nസലൂണില് ഫൂട്ട് സ്‌പായ്‌ക്ക് വേണ്ടി പോകുമ്പോള്, അവിടെ ചെയ്യുന്ന കാര്യങ്ങള് മാത്രമല്ല നിങ്ങള്‍ക്ക് ആശ്വാസം നല്‍കുന്നത്. അവിടുത്തെ ശാന്തവും സമാധാനപരവുമായ അന്തരീക്ഷവും നിങ്ങള്‍ക്ക് മികച്ച അനുഭവം നല്‍കുന്നതില് പ്രധാന പങ്കു വഹിക്കുന്നുണ്ട്. അതിനാല് ഫൂട്ട് സ്‌പാ ചെയ്യുന്നതിന് സൗകര്യ പ്രദമായ സ്ഥലം കണ്ടെത്തുക. നല്ല അന്തരീക്ഷം സൃഷ്ടിക്കാനായി കുറച്ച് സുഗന്ധ/ ആരോമാതെറാപ്പി മെഴുകുതിരികള് കത്തിച്ചു വെയ്‌ക്കുക. ഇത് നിങ്ങളുടെ ഇന്ദ്രിയാനുഭവം ഉണര്‍ത്തും. ആശ്വാസം നല്‍കുന്ന സംഗീതം കേള്‍ക്കുകയും ചെയ്യാം.\nAlso read: ഹെന്ന ഉപയോഗിക്കുമ്പോൾ ഈ കാര്യങ്ങൾ ശ്രദ്ധിക്കുക\n2. പാദങ്ങള് കുതിർത്ത് വെക്കാനുള്ള സൗകര്യം തയ്യാറാക്കുക\nഒരു പാത്രത്തില് വെണ്ണക്കല്ല് ഇടുക. അതിന് ശേഷം ചൂട് വെള്ളം നിറയ്‌ക്കുക. ഈ വെള്ളത്തിലേക്ക് ഉപ്പ് ഇടുക. അതിന് ശേഷം 10-15 തുള്ളി സുഗന്ധ തൈലം ഒഴിക്കുക. വിവിധ സുഗന്ധ തൈലങ്ങള് ഉപയോഗിക്കുന്നുണ്ട് എങ്കില് മൊത്തം 10-15 തുള്ളികളില് കൂടാതിരിക്കാന് ശ്രദ്ധിക്കണം. റോസ് ഇതളുകള് ലഭ്യമായിട്ടുണ്ടെങ്കിൽ അതും ഇതിലേക്കിടുക. അതിന് ശേഷം പാല്‍പ്പൊടിയും ബദാം എണ്ണയും ചേര്‍ക്കുക. നിങ്ങളുടെ പാദങ്ങള് മൃദുലമാകാന് ഇത് സഹായിക്കും.\nവെള്ളത്തിന്റെ ചൂടില് 15-20 മിനുട്ടുകള് പാദങ്ങള് മുക്കി വെയ്‌ക്കുക. അതിന് ശേഷം നിങ്ങള്‍ക്ക് പുറകിലേക്ക് ചാരിയിരുന്ന് മുഖം മൂടി വെച്ച് വിശ്രമിക്കാം. അതല്ലെങ്കില് പുസ്‌തകം വായിച്ചിരിക്കുകയോ ഇഷ്ടമുള്ള പാനീയം കുടിച്ചിരിക്കുകയോ ചെയ്യാം.\n3. പാദങ്ങള് ഉരച്ച് വൃത്തിയാക്കുക\n15-20 മിനുട്ടുകള് പാദങ്ങള് ചൂടു വെള്ളത്തില് മുക്കി വെച്ച് വിശ്രമിച്ചതിന് ശേഷം കാല് ഉരച്ച് വൃത്തിയാക്കണം. ബ്രഷ് ഉപയോഗിച്ച് പാദങ്ങള് മൃദുവായി ഉരയ്‌ക്കുക. പ്രത്യേകിച്ച് ഉപ്പൂറ്റി നന്നായി ഉരച്ച് വൃത്തിയാക്കാൻ ശ്രദ്ധിക്കുക. തൊലിക്ക് കട്ടി കൂടുതലാണെങ്കിലും പാദങ്ങളില് അരിമ്പാറ ഉണ്ടെങ്കിലും പ്യുമിക് സ്റ്റോണ് ഉപയോഗിക്കാം. ഫൂട്ട് സ്‌ക്രബിങ് ക്രീം ഉപയോഗിക്കുന്നുണ്ടെങ്കില് പാദം മുഴുവന് പുരട്ടിയതിന് ശേഷം5മിനുട്ട് ശേഷം നന്നായി ഉരയ്‌ക്കുക. പാദങ്ങൾ നനച്ച് വെക്കാൻ ഉപയോഗിച്ച ചൂടുവെള്ളത്തില് പാദങ്ങള് കഴുകി വൃത്തിയാക്കാവുന്നതാണ്.\n4. പാദങ്ങള് മൃദുവായി മസ്സാജ് ചെയ്യുക\nവെണ്ണക്കല്ലുകളുടെ (marbles) ഉപയോഗം ഇവിടെയാണ്. വെണ്ണക്കല്ലുകളുടെ മുകളില് പാദങ്ങള് വെച്ച് മുന്നോട്ടും പുറകോട്ടും ഉരുട്ടുക. നിങ്ങളുടെ കൈവശം വെണ്ണക്കല്ലുകള് ഇല്ല എന്നു കരുതി വിഷമിക്കേണ്ട. കൈകള് ഉപയോഗിച്ച് സ്വന്തമായി മസ്സാജ് ചെയ്യാം. കടകളില് നിന്നും വാങ്ങുന്ന മസ്സാജറും ഉപയോഗിക്കാവുന്നതാണ്.\n5. പാദങ്ങള് മോയ്‌സ്‌ച്യുറൈസ് ചെയ്യുക\nമസ്സാജ് ചെയ്‌തതിന് ശേഷം പാദങ്ങള് വീണ്ടും വെള്ളം ഉപയോഗിച്ച് കഴുകുക. അതിന് ശേഷം ടൗവല് ഉപയോഗിച്ച് നന്നായി തുടച്ച് ഉണക്കണം. അതിന് ശേഷം പാദങ്ങളില് പൂര്‍ണമായും മോയിസ്‌ച്യുറൈസര് പുരട്ടുക. ഇതോടെ വേണമെങ്കില് അവസാനിപ്പിക്കാം അങ്ങനെയെങ്കില് സോക്‌സുകള് ഇടുക. അതല്ല പെഡിക്യൂര് കൂടി ചെയ്യണം എന്നുണ്ടെങ്കില് താഴെ പറയുന്ന കാര്യങ്ങള് കൂടി ചെയ്യുക:\n6. പാദങ്ങളില് പെഡിക്യൂര് ചെയ്യുക\nഒരു നെയില് കട്ടറിന്റെ സഹായത്തോടെ നഖങ്ങള് വെട്ടുക. ക്യൂട്ടിക്കിള് പുഷര് ഉപയോഗിച്ച് നഖത്തിന് വശങ്ങളിൽ ഉണ്ടാകുന്ന മൃത ചര്‍മ്മം (cuticles) നീക്കം ചെയ്യാവുന്നതാണ്. അതിന് ശേഷം നഖങ്ങളില് ആദ്യം സുതാര്യമായ നെയില് പോളിഷ് പുരട്ടുക. അതിന് ശേഷം നിങ്ങള്‍ക്ക് ഇഷ്ടമുള്ള നെയില് പോളിഷ് പുരട്ടി ഭംഗിയാക്കാം.\nപാദങ്ങൾ കൃതിർത്ത് വെക്കാൻ മുകളിൽ പറഞ്ഞ മിശ്രിതം അല്ലാതെ വേറെ ചില ചേരുവകളും നിങ്ങൾക്ക് ചേർക്കാം. അവ എന്തൊക്കെയാണെന്ന് അറിയാമോ? ഫൂട്ട് സ്പാ ചെയ്യാൻ ഉപയോഗിക്കാവുന്ന മറ്റ് ചില DIY ഫൂട്ട് സോക്ക് (foot soak) ചേരുവകൾ ഇതാ:\n1. ചമോമൈൽ ഫൂട്ട് സോക്ക് (Chamomile Foot Soak)\n☛ 3-4 ടീ സ്‌പൂണ് ഉണങ്ങിയ ചമോമൈൽ പൂവുകള് അല്ലെങ്കില്6ചമോമൈൽ ടീ ബാഗുകള്\n☛ 5-10 തുള്ളി ലാവെന്‍ഡര് സുഗന്ധതൈലം\n☛3ടേബിള് സ്‌പൂണ് തേന്\n2 . തേങ്ങാപ്പാല് ഫൂട്ട് സോക്ക്\n☛ 1 കപ്പ് തേങ്ങാപ്പാല്\n☛ ഏതെങ്കിലും സുഗന്ധ തൈലം 10 തുള്ളി\n3. ക്ലേ ഫൂട്ട് സോക്ക്\n☛2കപ്പ് ബെന്‍ടോണൈറ്റ് ക്ലേ\n☛ റോസ്‌മെറി സുഗന്ധതൈലം (10 തുള്ളി)\n4. കോഫി ഫൂട്ട് സോക്ക്\n☛2കപ്പ് കാപ്പി (ചൂടുവെള്ളത്തില് കാപ്പി ചേര്‍ത്തിളക്കിയത്)\n☛ അര കപ്പ് ഇന്തുപ്പ് അല്ലെങ്കില് കടലുപ്പ്\n☛ ഒരു കപ്പ് തേന്\n5. ആപ്പിള് സിഡര് വിനഗെര് ഫൂട് സോക്ക്\n☛ കാല് കപ്പ് ആപ്പിള് സിഡര് വിനഗര്\n☛ ഒരു ടീസ്‌പൂണ് ഒലീവ് എണ്ണ, ബദാം എണ്ണ അല്ലെങ്കില് വെളിച്ചെണ്ണ\n☛ ഇഷ്ടമുള്ള സുഗന്ധതൈലങ്ങള് മൊത്തം 10-15 തുള്ളികള്\nഫൂട്ട് സ്പാ ചെയ്യുന്നതിന്റെ ഗുണങ്ങൾ\nപാദങ്ങള്‍ക്ക് ആശ്വാസം നല്‍കുന്നതിന് പുറമെ ചര്‍മ്മവും നഖങ്ങളും വൃത്തിയോടെയും ആരോഗ്യത്തോടെയും നിലനിര്‍ത്തുന്നതിനും ഫൂട്ട് സ്പാ വളരെ ഫലപ്രദമാണ്. ഇതിന് മറ്റ് പല ഗുണങ്ങള് കൂടി ഉണ്ട്.\nAlso read: മുഖകാന്തിക്കും ചർമ്മ സൗന്ദര്യത്തിനും കടലപ്പൊടി ഉപയോഗിച്ചാലോ?\n1. ചര്‍മ്മത്തിന്റെ ആരോഗ്യം നിലനിര്‍ത്തും\nവിണ്ടു കീറിയ ഉപ്പൂറ്റി, പാദങ്ങളിലെ അരിമ്പാറ എന്നിവ അസഹനീയവും കാണുമ്പോള് അസ്വസ്ഥത തോന്നിപ്പിക്കുന്നതുമാണ്. പതിവായി ഫൂട്ട് സ്‌പാ ചെയ്യുന്നതിലൂടെ ഉപ്പൂറ്റി വിണ്ടു കീറുന്നതില് നിന്നും പാദത്തിലെ കട്ടി കൂടിയ ചര്‍മ്മത്തില് നിന്നും രക്ഷ നേടാന് കഴിയും. ചര്‍മ്മങ്ങള് മൃദുലമാക്കാനും ചര്‍മ്മത്തിന്റെ നനവ് നിലനിര്‍ത്താനും ഫൂട്ട് സ്‌പാ സഹായിക്കും.\n2. പാദങ്ങളെ മൃദുലമാക്കും\nസ്‌പായുടെ സമയത്ത് പാദങ്ങള് കുതിര്‍ക്കുകയും മോയിസ്‌ച്യുറൈസ് ചെയ്യുകയും ചെയ്യുന്നതിനാല് ചര്‍മ്മത്തിലേക്ക് ആഴത്തില് എത്തും. ഇത് നിങ്ങളുടെ പാദങ്ങളുടെ ചെറുപ്പവും മൃദുലതയും ദീര്‍ഘനാള് നിലനിര്‍ത്താന് സഹായിക്കും.\n3. പാദങ്ങളിലെ പേശികളുടെ ആയാസം കുറയ്‌ക്കും\nഉപ്പും സുഗന്ധതൈലങ്ങളും ചേര്‍ത്ത ചൂടു വെള്ളത്തില് കാല് മുക്കി വെയ്‌ക്കുന്നത് പേശികളുടെ വേദനയും ആയാസവും കുറയാന് സഹായിക്കും. പാദങ്ങള്‍ക്ക് ചൂട് ലഭിക്കുന്നതിനാല് പേശികളുടെ വലിച്ചില് കുറയ്ക്കാനും ഗുണകരമാണ്. മാത്രമല്ല പാദങ്ങളിലെ രക്തയോട്ടം മെച്ചപ്പെടുത്താനും ഇത് സഹായിക്കും.\nഈ മാര്‍ഗ്ഗങ്ങള് വളരെ ലളിതമല്ലേ? വീട്ടിലെ ഫൂട്ട് സ്‌പായ്‌ക്ക് ചെലവ് കുറവായിരിക്കും എന്ന് മാത്രമല്ല നിങ്ങളുടെ ഇഷ്ടാനുസരണം ചേരുവകള് ഉപയോഗിക്കുകയും ചെയ്യാം.\nഇന്നു തന്നെ പരീക്ഷിച്ചു നോക്കി അഭിപ്രായം അറിയിക്കൂ.\nതാരന് നേന്ത്രപ്പഴം കൊണ്ട് പ്രതിവിധി! ആര്‍ട്ടിക്കിള് ഷോ\nവീട്ടിലിരുന്ന് പെഡിക്യൂർ ചെയ്യേണ്ടതെങ്ങനെ ഫൂട്ട് സ്പാ വീട്ടിൽ ചെയ്യേണ്ട വിധം steps for foot spa how to do foot spa at home foot spa benefits\nWeb Title : different steps to do foot spa and pedicure at home


കോഴിക്കോട് കൂട്ടബലാത്സംഗം: പ്രതികളുമായി തെളിവെടുപ്പ് നടത്തി; ലോഡ്ജ് അടച്ചുപൂട്ടി\nപ്രതികള്‍ക്ക് ലോഡ്ജ് നടത്തിപ്പുകാരുടെ സഹായം ലഭിച്ചിട്ടുണ്ടോയെന്നും അന്വേഷിക്കും\nടിക് ടോക് വഴി പരിചയപ്പെട്ട യുവതിയെ വിളിച്ചുവരുത്തി കൂട്ടബലാത്സംഗം ചെയ്ത കേസില് തെളിവെടുപ്പ് നടത്തി. പ്രതികളെ യുവതിയെ പീഡിപ്പിച്ച ചേവരമ്പലം രാരുക്കിട്ടി ലോഡ്ജിലെത്തിച്ചാണ് പൊലീസ് തെളിവെടുത്തത്. ശനിയാഴ്ച രാവിലെ കൂട്ടുപ്രതികളായ രണ്ടുപേരെ കൂടി പൊലീസ് അറസ്റ്റ് ചെയ്തതോടെ കേസില് ഉള്‍പ്പെട്ട മുഴുവന് പ്രതികളും പിടിയിലായിരുന്നു. തുടര്‍ന്നാണ് പൊലീസ് തെളിവെടുപ്പ് നടത്തിയത്. ലോഡ്ജിന്റെ പ്രവര്‍ത്തനത്തില് ദുരൂഹതയുണ്ടെന്ന ആക്ഷേപത്തെത്തുടര്‍ന്ന് പൊലീസ് ലോഡ്ജ് അടച്ചുപൂട്ടി.\nനേരത്തെ, ലോഡ്ജിന്റെ ലെഡ്ജര് പൊലീസ് പിടിച്ചെടുത്തിരുന്നു. പരിശോധനയില് സംശയാസ്പദമായ രീതിയിലാണ് സ്ഥാപനം പ്രവര്‍ത്തിച്ചതെന്ന് വ്യക്തമായിരുന്നു. ലോഡ്ജിനെതിരെ നാട്ടുകാര് ഉള്‍പ്പെടെ വ്യാപക പരാതിയും ഉയര്‍ത്തി. ഈ സാഹചര്യത്തിലാണ് പൊലീസ് ലോഡ്ജ് അടച്ചുപൂട്ടിയത്. പ്രതികള്‍ക്ക് ലോഡ്ജ് നടത്തിപ്പുകാരുടെ സഹായം ലഭിച്ചിട്ടുണ്ടോയെന്ന കാര്യം ഉള്‍പ്പെടെ പരിശോധിക്കുമെന്നും അന്വേഷണ ഉദ്യോഗസ്ഥന് പറഞ്ഞു.\nകേസില് ഒന്നും രണ്ടും പ്രതികളായ അജ്‌നാസും ഫഹദും ഇന്നലെ അറസ്റ്റിലായിരുന്നു. ഒളിവില് കഴിഞ്ഞ ലിജാസ്, ഷുഹൈബ് എന്നിവരെ തലയാട് വനമേഖലയിലെ ആളൊഴിഞ്ഞ കെട്ടിടത്തില്‍നിന്ന് ഇന്ന് രാവിലെയും അറസ്റ്റ് ചെയ്തു. ഇതോടെ ഇതുവരെ കേസില് പ്രതിചേര്‍ത്ത നാലുപേരും അറസ്റ്റിലായി. പ്രതികളെല്ലാം അത്തോളി സ്വദേശികളാണ്.\nകൊല്ലം സ്വദേശിനിയായ യുവതിയാണ് കൂട്ടബലാത്സംഗത്തിന് ഇരയായത്. ടിക് ടോക് വഴി പരിചയപ്പെട്ട യുവതിയെ പ്രേമം നടിച്ച് അജ്നാസാണ് കോഴിക്കോട്ടേക്ക് വിളിച്ച് വരുത്തിയത്. ബുധനാഴ്ച ട്രെയിനില് കോഴിക്കോട്ടെത്തിയ യുവതിയെ അജ്നാസും ഫഹദും കൂടി ഫഹദിന്റെ കാറില് ലോഡ്ജില് എത്തിച്ചു. അജ്നാസ് യുവതിയെ ശാരീരികമായി പീഡിപ്പിച്ചശേഷം, അടുത്ത റൂമില് കാത്തിരുന്ന മൂന്നും നാലും പ്രതികളെ മുറിയിലേക്ക് വിളിച്ചു വരുത്തി. യുവതിക്ക് ബലമായി മദ്യവും ലഹരിവസ്തുക്കളും നല്‍കിയശേഷം ബലാത്സംഗം ചെയ്യുകയും ദൃശ്യങ്ങള് മൊബൈല് ഫോണില് പകര്‍ത്തുകയുമായിരുന്നുവെന്നാണ് കേസ്.\nക്രൂര പീഡനത്തിനൊടുവില് യുവതി അബോധാവസ്ഥയിലായതോടെ, പ്രതികള് ഇവരെ ആശുപത്രിയില് എത്തിച്ചശേഷം കടന്നുകളഞ്ഞു. ആശുപത്രി അധികൃതരാണ് പീഡന വിവരം പൊലീസില് അറിയിച്ചത്. തുടര്‍ന്ന് മെഡിക്കല് കോളേജ് പൊലീസ് അസിസ്റ്റന്റ് കമ്മീഷണര് കെ. സുദര്‍ശന്റ നേതൃത്വത്തില് നടത്തിയ അന്വേഷണത്തിലാണ് പ്രതികള് പിടിയിലായത്.


പ്രയാണം: സദ്ദാം ഹുസൈന് പോയി ബരാക് ഹുസൈന് വരുന്നു.\nകഴിഞ്ഞ ദശകം കണ്ട ഏറ്റവും പ്രധാനപ്പെട്ട ഒരു ദാരുണ സംഭവമായിരുന്നു ഇറാഖ് പ്രസിഡന്റ് സദ്ദാം ഹുസൈന്റെ വധം . ലോകം ഞെട്ടലോടെ കേട്ട ആ വാർത്ത വരുത്തി വെച്ച കെടുതികൾ ഇനിയും അവസാനിച്ചിട്ടില്ല. സദ്ദാം ഹുസൈനെ തൂക്കിലേറ്റി അമേരിക്കൻ പ്രസിഡന്റ് തന്റെ കാട്ടു നീതി നടപ്പിലാക്കി. ലോകത്ത് ഭീകരത എങിനെ നടപ്പിലാക്കാം എന്നു വീണ്ടും അമേരിക്ക നമുക്കു കാണിച്ചു തന്നു. ലോകത്തെ സാമ്പത്തിക സ്രോതസ്സുകൾ കൈപ്പിടിയിൽ ഒതുക്കാൻ അമേരിക്ക കണിച്ച മറ്റൊരു നെറികേട്.അമേരിക്കയൊടുള്ള ലോക ജനതയുടെ വിയോജിപ്പ് അമേരിക്കൻ ജനത തിരിച്ചറിഞ്ഞിരിക്കുന്നു.ഒരു ജനാധിപത്യ പ്രക്യയയിലൂടെ പ്രസിഡന്റിനെ നാണം കേടുത്തി തോൽ‌പ്പിച്ചിരിക്കുന്നു. ചരിത്രത്തിനു ഒരു പാഠമായി ഉൾക്കൊള്ളാൻ മാത്രം ഗംഭീരമായ വിജയമാണു സദ്ദാം ഹുസൈനെ തൂക്കിലേറ്റിയ ബുഷിനു ബരാക് ഹുസൈൻ ഒബാമ നൽകിയതു. സദ്ദാം ഹുസൈനും ബരാക് ഹുസൈനും സാമ്യതയില്ലെങ്കിലും വിധിയുടെ പരിണാമം നാം മനസ്സിലാക്കണം. കറുത്ത വർഗ്ഗക്കാരായ ആഫ്രിക്കൻ അടിമകളെ ചാപ്പ കുത്തി അമേരിക്കയിലേക്കു കൊണ്ടു വന്നു, അമേരിക്കൻ തദ്ദേശീയരെ മുഴുവൻ ചതിച്ചു കൊന്ന വെള്ളക്കാരന്റെ പിന്മുറക്കു ശരിയായ ദിശാബോധം വന്നുവെന്നു ലോകത്തിനു കരുതാമോ . അന്യരുടെ ചിതയിൽ നിന്നും സ്വന്തം താല്പര്യങ്ങൾക്കു തിരികൊളുത്തുന്ന അമേരിക്കൻ ഭരണകൂടത്തിന്റെ വിദേശ നയങ്ങൾ ഇനി മാറ്റം വരുമോ. വന്നെങ്കിൽ നന്നായി . മാറ്റുവിൻ ചട്ടങ്ങളെ അല്ലെങ്കിൽ അതു നിങ്ങളെ മാറ്റൂമെന്ന് ബരാക് ഹുസൈൻ ഒബാമ ബുഷിനെ ബോധ്യപ്പെടുത്തിയിരിക്കുന്നു.\nഇനി അഫ്ഗാനില് അമേരിക്ക തന്നെ അഴിച്ചു വിട്ട ഭൂതത്തെ കുടത്തില് തിരിച്ചു കയറ്റണം. ലോകത്ത് ശാന്തിയും സമാധാനവും ഉണ്ടാവണമെങ്കില് അമേരിക്ക വിചാരിച്ചാല് മതിയാവും. എല്ലാ രാജ്യത്തേക്കും ഭരണ കൂട ഭീകരതയുടെ മൊത്തം വിതരണക്കാര് അമേരിക്കയാണ് . ഫലസ്തീനിലെ ജനതക്കും ഒരു രാത്രിയെന്കിലും മനസ്സമാധാനത്തില് കിടന്നുറങ്ങാന് ആഗ്രഹം കാണില്ലേ. ഇസ്രായീല് മൊസാദ് ഇന്ത്യയിലും ഇന്ത്യന് സൈന്യത്തിലും കടന്നു കയറിയോ എന്ന് വേണം ചിന്തിക്കാന് . ഇസ്രായിലുമായി ഇന്ത്യയെ അടുപ്പിക്കാന് അമേരിക്ക കാണിച്ച താത്പര്യം അതിന്റെ ഗുട്ടന്‍സ് ഇപ്പോള് പിടികിട്ടും. ഇവിടെ വര്‍ഗീയവും വംശീയുവമായ അപ ശബ്ദങ്ങള്‍ക്ക് പിന്നിലും കറുത്ത കൈകള് ഉണ്ടോ എന്ന് നാം കാണണം . ആട്ടം കാണുന്നതിന് മുമ്പ് കഥ എന്താ എന്ന് അറിയുക .\nPosted by Ktnajeeb Cmr at 10:36 PM\nകഴിഞ്ഞ ഏതാനും ദശകങ്ങളായി അമേരിക്കന് ഐക്യ നാടുകള് ഭരിച്ച് കൊണ്ടിരിക്കുന്നത് ഏതാനും കുത്തക ആയുധകച്ചവട ലോബികളും ജൂത കച്ചട ഭരണ ദല്ലാളന്മാരുമാണ്. അമേരിക്കന് ഭരണയന്ത്രവും അതുവഴി ലോകത്തെവിടെയുമുള്ള രാജ്യങ്ങളില് അവര് ഇടപെടുന്നതും ഇവര് തന്നെയാണ്. ഇറാഖിലെ എണ്ണയിലും തൂടര്‍ന്ന് ഇറാനിലെയും എണ്‍നസമ്പത്ത് കയ്യടക്കകുകയും അതു വഴിം ഏഷ്യയിലുടനീളം വമ്പിച്ച വാത്ക പൈപ്പ് ലൈന് പദ്ധതികളും ലക്ഷ്യം വെച്ചാണ് ഇറാഖ് ആക്രമിച്ചത്. ഉസാമ ബിന് ലാദനെ പിടിക്കാനെന്ന പേരില് അഫ്ഗാനില് അക്രമണം നടത്തുന്നതും മേല് പറണ്‍ജ വിശാല സാമ്പത്തികവും ആയുധ കച്ചവട താല്പര്യങ്ങളുമാണ്. ഇന്ത്യ ഇറാന് വാതക പൈപ്പ് ലൈനിന് പാര പണിത് ആണവ കരാര് ഒപ്പിച്ചെടുത്തതും അമേരിക്കന് സാമ്പത്തിക തന്ത്രങ്ങളാണ്. ഒടുക്കം സീനിയര് ബുഷ പോയി ക്ലിന്റണ് വന്നപ്പോല് പലരും ആശ്വസിച്ചു. മോണിക്ക ലെവിന്‍സ്കി ആരോപണം വന്നപ്പോള് അതിന്റെ പ്രതികരണം ഇറാഖില് ബോംബ് വര്‍ഷിച്ച് കൊണ്ടാണ് ക്ലിന്റണ് കാണിച്ചത്. പിന്നീട് വന്ന ചെകുത്താന് ബുഷിനെയും കളിപ്പിക്കുന്നത് ജൂത ബിസിനസ്സ് ലോബികളാണ്. ഇപ്പോള് കോടിക്കണക്കിന് ഡോളര് മുടക്കി നടത്തിയ പ്രചാരണത്തിനൊടുവില് ലഭിച്ച പ്രസിഡന്റ് പദവിക്കും ഒബാമ മനസ്സ് വെച്ചില്ലെങ്കില് പോലും വില കൊടുക്കേണ്ടി വരും. ഇനിയും എത്ര ജീവനുകള് പൊലിയാന് പോകുന്നു എന്നത് മാത്രമാണ് നോക്കുവാനുള്ളത്.\nഉസാമയെ പിടിക്കാന് വേണ്ടിവന്നാല് പാകിസ്ഥാന് ആക്രമിക്കണമെന്ന് പ്രഖ്യാപിച്ചിട്ടുണ്ട്. അമേരിക്കയുടെ നിയുക്ത പ്രസിഡന്റ്. കൂടാതെ ബറാഖ് ഹുസൈന് ഒബാമ എന്ന പേരില് തന്നെ കടന്നു കൂടിയ ‘ ഹുസൈന്’എന്ന ഭീകര നാമം പാവത്തിനെ കുറച്ചൊന്നുമല്ല ബുദ്ധിമുട്ടിക്കുന്നത്.\nതാന് ഒന്നാന്തരം 916 ക്യസ്ത്യ്യാനിയാണെന്ന് തെളിയിക്ക്കേന്റി വരും ഒബാമക്ക്. ചുരുക്കത്തില് നിറമോ മുഖമോ മാരിയാലും. അമിത ദേശീയതയില് ഊന്ന്നിയുള്ള ഒബാമയുടെ നീലപാടുകള് ഒരു പക്ഷെ ഇനിയും പ്രതിസന്ധികള് സ്യഷ്ടിക്കുമെന്നാണ് മനസ്സ് പറയുന്നത്.\nhe might beamuslim; but he is patriot also; unlike some of your leaders and intellectuals!\nഉബാമയ്ക്ക് എന്തെങ്കിലും ചെയ്യാൻ കഴിയുമൊന്ന് നോക്കാം നമ്മൂക്ക്\nവന്നത് ചെകുത്താനാണോ കടലാണോ എന്ന് പിറകേയറിയാം,ആരും ധൃതിവെക്കല്ലേ!


കൗമാരക്കാരിലെ ഫോണ് ഉപയോഗം; മാതാപിതാക്കള് ശ്രദ്ധിക്കേണ്ടത്...\nകൗമാരകാലഘട്ടത്തില് വൈകാരികവും ശാരീരികവുമായ പ്രശ്‌നങ്ങള് ആണ്‍കുട്ടികളിലും പെണ്‍കുട്ടികളിലും സ്വാഭാവികമാണ്. എന്നാല് ഇപ്പോള് കൂടുതലും ഇത്തരം പ്രശ്‌നങ്ങളുണ്ടാകുന്നത് മൊബൈല് ഫോണ് ഉപയോഗവുമായി ബന്ധപ്പെട്ടാണ്. പ്രത്യേകിച്ചും ആണ്‍കുട്ടികളുടെ കാര്യത്തിലാണ് ഇത് ഏറെ ശ്രദ്ധിക്കേണ്ടത്\nTrivandrum, First Published Oct 27, 2018, 11:41 AM IST\nനന്നായി പഠിച്ചിരുന്ന കുട്ടി, പെട്ടെന്ന് പഠനത്തില് പിറകോട്ടാവുക... അല്ലെങ്കില് നന്നായി സംസാരിച്ചിരുന്ന സ്ഥാനത്ത് എപ്പോഴും മൗനിയായിരിക്കുക. മുറിയടച്ച് എപ്പോഴും മറ്റുള്ളവരില് നിന്ന് മാറിനില്‍ക്കുക- ഇത്തരം അസാധാരണമായ സ്വഭാവത്തിലേക്ക് കൗമാരക്കാര് കടക്കുമ്പോള് പോലും മാതാപിതാക്കള് അതിനെ കുറിച്ച് ബോധ്യമുള്ളവരാകുന്നില്ല. പലപ്പോഴും ഇതിന്റെയൊന്നും കാരണങ്ങള് കണ്ടെത്താന് അവര് മെനക്കെടാറുമില്ല.\nകുട്ടിയുടെ മാനസികനില അസാധാരണമാം വിധത്തില് മാറിപ്പോയതിന് ശേഷം മാത്രമാണ് മിക്കവാറും മാതാപിതാക്കള് ആധി പിടിച്ച് ഇക്കാര്യവും പറഞ്ഞ് ഡോക്ടറുടെ അടുക്കലേക്ക് ഓടിയെത്തുക. ഇത്തരം വിഷയങ്ങള് ശ്രദ്ധയില് പെടുന്ന സമയത്ത് തന്നെ കൈകാര്യം ചെയ്ത് തുടങ്ങുകയെന്നതാണ് പ്രധാനം. കുട്ടികളുടെ മാനസികനിലയെ അടിമുടി ബാധിച്ച ശേഷം ചികിത്സയെടുക്കുന്നതും അതിന് മുമ്പ് തന്നെ അവരെ തിരിച്ചുകൊണ്ടുവരുന്നതും തമ്മില് വലിയ അന്തരമാണുള്ളത്.\nകൗമാരകാലഘട്ടത്തില് വൈകാരികവും ശാരീരികവുമായ പ്രശ്‌നങ്ങള് ആണ്‍കുട്ടികളിലും പെണ്‍കുട്ടികളിലും സ്വാഭാവികമാണ്. എന്നാല് ഇപ്പോള് കൂടുതലും ഇത്തരം പ്രശ്‌നങ്ങളുണ്ടാകുന്നത് മൊബൈല് ഫോണ് ഉപയോഗവുമായി ബന്ധപ്പെട്ടാണ്. പ്രത്യേകിച്ചും ആണ്‍കുട്ടികളുടെ കാര്യത്തിലാണ് ഇത് ഏറെ ശ്രദ്ധിക്കേണ്ടത്. പെണ്‍കുട്ടികളെക്കാള് കൂടുതല് സ്വാതന്ത്ര്യത്തോടെ പുറത്തിറങ്ങാനും മറ്റുള്ളവരുമായി ഇടപെടലുകള് നടത്താനും അവര്‍ക്ക് കഴിയുമല്ലോ! അതിനാല് തന്നെ ഏത് രീതിയില് വേണമെങ്കിലും വഴിമാറി പോകാന് അവര്‍ക്ക് പെണ്‍കുട്ടികളെക്കാള് കൂടുതല് സാധ്യതകളുണ്ട്.\nപഠനകാര്യങ്ങളില് കുട്ടികള് പെട്ടെന്ന് പിന്നോട്ട് പോകുന്നുണ്ടെങ്കില് അത് പ്രത്യേകം കരുതണം. അതുപോലെ തന്നെയാണ് വീട്ടിലുള്ളവരോടുള്ള പെരുമാറ്റത്തിലുള്ള സ്വഭാവ വ്യതിയാനങ്ങള്. ഈ രണ്ട് ലക്ഷണങ്ങളാണ് പ്രധാനമായും കണക്കിലെടുക്കേണ്ടത്. കൂട്ടത്തില് അമിതമായി ദേഷ്യപ്പെടുക, അസ്വസ്ഥതകള് പ്രകടിപ്പിക്കുക- ഇത്തരം മാറ്റങ്ങളും കരുതണം.\nസാധാരണഗതിയില് കൗമാരക്കാരില് കണ്ടുവരുന്ന പ്രശ്‌നങ്ങളെ അവര് പ്രകടിപ്പിക്കുക ഈ രീതികളില് കൂടിയൊക്കെ തന്നെയാണ്. എന്നാല് മൊബൈല് ഫോണുമായി ബന്ധപ്പെട്ട പ്രശ്‌നങ്ങളാണെങ്കില് അത് അല്‍പം കൂടി ഗൗരവത്തിലെടുത്തേ പറ്റൂ. അത് തിരിച്ചറിയാനും വഴികളുണ്ട്.\nമൊബൈല് ഫോണ് ഉപയോഗം വീക്ഷിക്കുക....\nപഠിക്കാന് ചെലവഴിക്കുന്ന സമയം, കളിക്കാന് ചെലവഴിക്കുന്ന സമയം, മൊബൈല് ഫോണില് ചെലവഴിക്കുന്ന സമയം ഇതെല്ലാം ശ്രദ്ധിക്കുക. ആവശ്യത്തിലധികം സമയം മൊബൈല് ഫോണില് കളയുന്നുവെന്ന് തോന്നിയാല് അടുത്ത പടിയിലേക്ക് കടക്കണം.\nഏത് രീതിയിലാണ് കുട്ടി മൊബൈല് ഫോണുപയോഗിക്കുന്നത് എന്ന കാര്യം കണ്ടെത്താം. കോളിംഗ്, ചാറ്റിംഗ്, ഗെയിമിംഗ്, സോഷ്യല് മീഡിയ, ഓണ്‍ലൈന് സൈറ്റുകളിലെ സര്‍ഫിംഗ്- ഇവയെല്ലാമാണ് കുട്ടികളുടെ പതിവ് മൊബൈല് ഫോണ് ഉപയോഗങ്ങള്. ഇതില് ഏത് കാര്യത്തിന് വേണ്ടിയാണ് കുട്ടി ഏറ്റവുമധികം സമയം ചെലവഴിക്കുന്നതെന്ന് കണ്ടെത്താം.\nകുട്ടികളുടെ ഫോണ് മാതാപിതാക്കള് പരിശോധിക്കുന്നതില് തെറ്റില്ല. പക്ഷേ, അക്കാര്യം അവര് അറിയാതിരിക്കുകയാണ് നല്ലത്. തങ്ങളുടെ സ്വകാര്യത, അത് കുട്ടികളാണെങ്കിലും ലംഘിക്കപ്പെടുന്നുവെന്ന് തോന്നുന്നത് ആരോഗ്യകരമല്ല. അതിനാല് ഇക്കാര്യം അവരോട് തുറന്ന് ചര്‍ച്ച ചെയ്യാതിരിക്കലാണ് നല്ലത്.\nതെറ്റായ വഴികളില് നിന്ന് പിന്തിരിപ്പിക്കാം...\nതെറ്റായ രീതിയിലാണ് അവര് മുന്നോട്ട് പോകുന്നതെന്ന് തോന്നിയാല് സൗഹാര്‍ദ്ദപരമായി അവരോട് സംസാരിക്കുകയാണ് വേണ്ടത്. മാതാപിതാക്കളില് കുട്ടിയോട് അടുപ്പമുള്ളവര് ആരാണോ അയാള് കുട്ടിയോട് തനിയെ സംസാരിക്കുന്നതാണ് നല്ലത്. മറ്റ് സഹോദരങ്ങളോ വീട്ടിലുള്ള മറ്റുള്ളവരോ കേള്‍ക്കാതെ വളരെ സമാധാനപരമായി കുട്ടിയോട് പ്രശ്‌നങ്ങള് ചോദിച്ച് മനസ്സിലാക്കാം. ചെയ്യുന്നതെല്ലാം തെറ്റാണ് എന്ന ബോധം കുട്ടിയിലുണ്ടാക്കുകയോ നിയന്ത്രണങ്ങള് ഏര്‍പ്പെടുത്തുന്നതോ ഒട്ടും നല്ലതല്ല. ഈ പ്രായത്തില് ആര്‍ക്കും അബദ്ധങ്ങള് സംഭവിക്കും, എന്നാല് അത് ജീവിതത്തെ മോശമായി ബാധിക്കാതിരിക്കാന് ചില മുന്‍കരുതലുകള് ആവാം എന്ന തരത്തില് മാത്രമേ ഇടപെടല് നടത്താവൂ. നിയന്ത്രണങ്ങള് ഏര്‍പ്പെടുത്തുന്നത് കുറെക്കൂടി പ്രശ്‌നങ്ങള് വഷളാക്കാന് സാധ്യതയുണ്ട്. അതിനാല് അങ്ങനെ ചെയ്യാതിരിക്കുന്നതാണ് നല്ലത്.\nഏത് പ്രായത്തിലുള്ളവരാണെങ്കിലും കയ്യില് ഒരു മൊബൈല് ഫോണ് ഉണ്ടാകുന്നത് അത്യാവശ്യകാര്യങ്ങള്‍ക്ക് നല്ലത് തന്നെ. മൊബൈലില്ലാത്ത ആളുകളും കുറവാണ്. എന്നാല് ഇതിന്റെ ഉപയോഗം ഓരോ പ്രായക്കാരിലും ഓരോ രീതിയിലാണ് നടക്കുന്നത്. ഇതില് തന്നെ കുട്ടികളുടെയും കൗമാരക്കാരുടെയും കാര്യത്തില് മൊബൈല് ഫോണ് ഉപയോഗം തീര്‍ച്ചയായും ശ്രദ്ധിച്ചേ പറ്റൂ. കാരണം ഇന്ന് കൗമാരക്കാരിലെ പ്രശ്‌നങ്ങളുടെ മുക്കാല് പങ്കും മൊബൈല് ഫോണ് ഉപയോഗവുമായി ബന്ധപ്പെട്ടതാണ്.\nLast Updated Oct 27, 2018, 11:44 AM IST\nകൗമാരക്കാരിലെ മൊബൈല് ഫോണ് ഉപയോഗം\nMobile Phone Use among Teens


ദൈവിക സൗഖ്യദാനത്തിന്‍റെ ഒറ്റമൂലിയാണു യേശുക്രിസ്തു! - വത്തിക്കാന് റേഡിയോ\nക്രിസ്തു - സൗഖ്യദാതാവ് - RV\nഫാദര് സനു ഔസേപ്പിന്‍റെ ചിന്തകള്... റോമിലെ ലത്തീന് സമൂഹത്തിന്‍റെ ചാപ്ലിന്\nവിശുദ്ധ മര്‍ക്കോസ് 1, 40-45. ആണ്ടുവട്ടം ആറാംവാരം ഞായര്\n1. ലൂര്‍ദ്ദുനാഥയുടെ തിരുനാളും ലോകരോഗീദിനവും\nഫെബ്രുവരി 11. ആരാധനക്രമമനുസരിച്ച് ആണ്ടുവട്ടം 6-Ɔ൦ വാരം ഞായറാഴ്ചയാണ്. ഇന്നേദിവസം തന്നെയാണ് 1858-Ɔമാണ്ട് വിശുദ്ധ ബര്‍ണ്ണദീത്തായിലൂടെ ലോകത്തിന് പ്രകാശപൂര്‍ണ്ണയായ പരിശുദ്ധ ലൂര്‍ദ്ദ്നാഥയുടെ തിരുനാള് സഭ ആഘോഷിക്കുന്നത്. സഭയിലെ തീര്‍ത്ഥാടന കേന്ദ്രങ്ങളില് ഏറ്റവും പ്രമാണവും പ്രശസ്തവുമാണിവിടം. അതിനുള്ള ഏകകാരണം ഇവിടെ ഇന്നും സംഭവിക്കുന്ന അത്ഭുത രോഗശാന്തികളാണ്.\nആയതിനാല് ഇന്നേദിവസം ആഗോളസഭ ലോക രോഗീദിനമായും ആചരിക്കുന്നു. രോഗികളും പ്രായമായവരും അംഗവിഹീനരും, സേവനത്തിനായി നമുക്ക് ദൈവം നല്കിയ വലിയ ദാനങ്ങളെന്നാണ് പാപ്പാ ഫ്രാന്‍സിസ് നമ്മെ പഠിപ്പിക്കുന്നത്. ലോക രോഗീദിനത്തില് സഭ നമ്മോട് പങ്കുവയ്ക്കുന്ന ചിന്ത, യോഹന്നാന്‍റെ സുവിശേഷം 19, 26, 27 വചനങ്ങളാണ്. “സ്ത്രീയേ, ഇതാ, നിന്‍റെ മകന്... യോഹന്നാനോട് ഇതാ, നിന്‍റെ അമ്മ! അപ്പോള് മുതല് ശിഷ്യന് അവളെ സ്വന്തം ഭവനത്തില് സ്വീകരിച്ചു.” രോഗികളെ സ്വഭവനത്തില് സസന്തോഷം സ്വീകരിക്കാനും സംരക്ഷണം നല്‍കാനും സഭ നമ്മോട് ഇന്നാളില് പ്രത്യേകമായി ആഹ്വാനംചെയ്യുന്നു. യേശുവിന്‍റെ പരസ്യജീവിതകാലത്തു ചെയ്ത ഏറ്റവും വിലയ അത്ഭുതവും ശുശ്രൂഷയും രോഗികളെ സുഖപ്പെടുത്തുക എന്നതായിരുന്നു. അവിടുന്നു രോഗികളുടെ ശരീരത്തെയും മനസ്സിനെയും ആത്മാവിനെയും ഒരുപോലെ സുഖപ്പെടുത്തി.\nഎല്ലാ രോഗങ്ങള്‍ക്കുമുള്ള ദൈവത്തിന്‍റെ ഒറ്റമൂലിയായിരുന്നു യേശു ക്രിസ്തു!\n2. രോഗശാന്തിയുടെ മഹാത്ഭുതം\nഇന്നത്തെ സുവിശേഷത്തിലൂടെ കടന്നുവരുമ്പോള് പരിധിയില്ലാത്ത വിശ്വാസത്തിന് പരമാവധി പ്രാധാന്യം കൊടുത്തുകൊണ്ടുള്ളതായിരുന്നു യേശുവിന്‍റെ പ്രബോധനങ്ങളും പഠനങ്ങളും. വിശ്വാസരാഹിത്യത്തെ യേശു കഠിനമായി അപലപിക്കുകയും വിശ്വാസതീക്ഷ്ണതയെ മുക്തകണ്ഠം ശ്ലാഘിക്കുകയും ചെയ്യുന്നത് സുവിശേഷങ്ങള് എടുത്തു കാണിക്കുന്നുണ്ട്. കുഷ്ഠരോഗികളുടെ ചീഞ്ഞളിഞ്ഞ വ്രണങ്ങളും മുറിഞ്ഞുപോയ വിരലുകളും ഒട്ടുംതന്നെ ശാരീരിക വേദന ഉളവാക്കുന്നയല്ലെങ്കിലും ഈ രോഗം വരുത്തിവയ്ക്കുന്ന മാനസികപീഡ വളരെയാണ്. ബൈബിളിലേയ്ക്കു കടന്നുവരുമ്പോള് പഴയ നിയമത്തില് ഏകദേശം 14 പ്രാവശ്യവും പുതിയ നിയമത്തില്9പ്രാവശ്യവും കുഷ്ഠരോഗികളെക്കുറിച്ച് സൂചനയുണ്ട്. ക്രിസ്തുവിന് വളരെമുന്‍പുതന്നെ ഇസ്രായേലിലും പരിസരപ്രദേശങ്ങളിലും ധാരാളം കുഷ്ഠരോഗികള് ഉണ്ടായിരുന്നു (ലേവ്യ. 13, 45-46).\nകുഷ്ഠരോഗം ബാധിച്ച ഒരുവന് സുഖംപ്രാപിക്കുക എന്നതു ക്ഷിപ്രസാദ്ധ്യമായിരുന്നില്ല. ഒരുപക്ഷേ ജന്മനാ അന്ധനായ ഒരുവനു കാഴ്ച ലഭിക്കുന്നതുപോലെയോ, മരിച്ചവന് ഉയിര്‍ത്തെഴുന്നേല്ക്കുന്നതുപോലെയോ ഉള്ള ഒരു മഹാത്ഭുതമായിരുന്നു കുഷ്ഠരോഗിയുടെ സൗഖ്യം. എന്നാല് മിശിഹാവരുമ്പോള് ഇത്തരം അത്ഭുതങ്ങള് പ്രവര്‍ത്തിക്കമെന്ന് ഉറച്ചു വിശ്വസിച്ചവരായിരുന്നു ഇസ്രായേല് ജനം (ഏശ 35, 5-6, 42, 18).\nയേശുനാഥന് തന്‍റെ പരസ്യജീവിതകാലത്ത് കുഷ്ഠരോഗികളെ സുഖപ്പെടുത്തുന്ന വിവിധ സംഭവങ്ങള് സുവിശേഷങ്ങളില് രേഖപ്പെടുത്തിയിട്ടുണ്ട്. അവയില് ഏറ്റവും ശ്രദ്ധേയമായത് ഇന്നു നാം വായിച്ചു കേട്ട മര്‍ക്കോസ് സുവിശേഷകന് വിവരിക്ക്ുന്ന കുഷ്ഠരോഗിയുടെ സൗഖ്യമാണ് (1, 40-45). സമാന്തര സുവിശേഷകന്മാരെല്ലാം ഈ സംഭവം രേഖപ്പെടുത്തിയിരിക്കുന്നു എന്നതുതന്നെ ഇതിന്‍റെ പ്രാധാന്യം വ്യക്തമാക്കുന്നു.\n3. മനസ്സാകുമെങ്കില് സുഖപ്പെടുത്തണേ!\nയേശുനാഥന് തന്‍റെ പരസ്യജീവിതം ആരംഭിച്ചതിനുശേഷം നടത്തുന്ന മൂന്നാമത്തെ അത്ഭുതമായിട്ടാണ് ഒന്നാം അദ്ധ്യായത്തിന്‍റെ അവസാന വാക്യങ്ങളില് മാര്‍ക്കോസ് സുവിശേഷകന് ഈ സംഭവം രേഖപ്പെടുത്തിയിരിക്കുന്നത് ഇതിനുകാരണം, പലസ്തീനാക്കാരല്ലാത്ത വിജീതീയ ക്രിസ്ത്യാനികള്‍ക്കു വേണ്ടി എഴുതപ്പെട്ട വിശുദ്ധ മര്‍ക്കോസിന്‍റെ സുവിശേഷത്തിലെ ആദ്യഭാഗത്തെ മുഖ്യപ്രമേയം - യേശു മനുഷ്യപുത്രനും ദൈവപുത്രനും രക്ഷകനുമാണ് എന്നു ആദിമ സഭാവിശ്വാസത്തിന്‍റെ ക്രമേണയുള്ള ആവിഷ്ക്കരണമാണ്. സുവിശേഷത്തിലെ കുഷ്ഠരോഗി, “അവന് യേശുവിന്‍റെ അടുത്തെത്തി മുട്ടുകുത്തി.” ഒരാളോടുള്ള വിധേയത്വത്തെയും അയാളിലുള്ള വിശ്വാസത്തെയും സൂചിപ്പിക്കുന്ന പ്രവൃത്തിയാണ് മുട്ടുകുത്തുക എന്നത്. മുട്ടുകുത്തുന്നവന് അപേക്ഷയുമായി വരുന്നവനായിരിക്കും.\nഅങ്ങേയ്ക്കു മനസ്സുണ്ടെങ്കില് എന്നെ ശുദ്ധനാക്കാന് കഴിയും..! ഇതായിരുന്നു അവന്‍റെ അപേക്ഷ. ഇതു വളരെ വിചിത്രമായ ഒരു അപേക്ഷയായി നമുക്കു തോന്നാം. അത് അല്പം ധിക്കാരമായിപ്പോയില്ലേ! എന്നും സംശയിക്കാം. എന്നാല് അല്പംകൂടി ആഴത്തിലേയ്ക്കു കടക്കുമ്പോള് ഒരു കാര്യം വ്യക്തമാക്കും. കുഷ്ഠരോഗിക്ക് യേശുവിലുള്ള അടിയുറച്ച വിശ്വാസത്തില്‍നിന്നും ഉരുത്തിരിഞ്ഞ സുന്ദരമായ ഒരു പ്രാര്‍ത്ഥനയായിരുന്നു ഇത്. മറ്റു രൂപത്തില് മാറ്റിക്കുറിച്ചാല്, യേശുവേ, അങ്ങയുടെ ശക്തിയില് ഞാന് ഉറച്ചു വിശ്വസിക്കുന്നു. അങ്ങു തിരുമനസ്സാകുന്നുവെങ്കില് എന്നെ ശുദ്ധനാക്കണമേ! എന്ന മനോഹരമായ പ്രാര്‍ത്ഥനയായിരുന്നു അതെന്നു കാണാന് കഴിയും. തന്‍റെ രോഗാവസ്ഥയെക്കുറിച്ചോ, താന് അനുഭവിക്കുന്ന ശാരീരികവും മാനസികവുമായ പീഡകളെക്കുറിച്ചോ അയാള് യാതൊരു പരാതിയും യേശുവിന്‍റെ മുമ്പില് നിരത്തുന്നില്ല. ഇവയെല്ലാം മുന്‍കൂട്ടി അറിയാവുന്ന ഒരു വ്യക്തിയോട് എന്നതുപോലെയാണ് അയാള് ക്രിസ്തുവിനോട് അപേക്ഷിക്കുന്നത്.\n4. സൗഖ്യദാനത്തിന്‍റെ കൃപാസ്പര്‍ശം\nയേശു ദൈവപുത്രനാണ്. അവിടുത്തേയ്ക്ക് അത്ഭുതങ്ങള് പ്രവര്‍ത്തിക്കാന് കഴിയുമെന്ന് ഉറച്ചു വിശ്വസിക്കുന്ന ഒരു വിശ്വാസിയായിട്ടാണ് മര്‍ക്കോസ് സുവിശേഷകന് ഈ കുഷ്ഠരോഗിയെ ചിത്രീകരിക്കുന്നത്. ഇന്നത്തെ സുവിശേഷഭാഗത്തെ 40-Ɔമത്തെ വചനം വളരെ പ്രധാനപ്പെട്ടതാണ്. അവനു കരുണതോന്നി കൈനീട്ടി അവനെ സ്പര്‍ശിച്ചുകൊണ്ടു പറഞ്ഞു, എനിക്ക് മനസ്സുണ്ട്. നിനക്ക് ശുദ്ധിയുണ്ടാകട്ടെ! തല്‍ക്ഷണം കുഷ്ഠം മാറി അവനു ശുദ്ധി വന്നു.\nഈശോയുടെ സ്പര്‍ശംകൊണ്ട് അവന്‍റെ രോഗം മാറി, അവന് സൗഖ്യം പ്രാപിച്ചു. നമുക്കും ഇന്ന് കൂടുതലായി ഈശോയുടെ സ്പര്‍ശം, സൗഖ്യസ്പര്‍ശം അനിവാര്യമാണ്. നമ്മുടെ മദ്ധ്യേ ക്രിസ്തുവിന്‍റെ സ്പര്‍ശത്തിന്‍റെ കുറവുണ്ട്. അവിടുത്തെ സ്പര്‍ശം സൗഖ്യദായകമാണ്. സുവിശേഷം പറയുന്ന, ക്രിസ്തുവിന്‍റെ കൃപാസ്പര്‍ശം കരുണയുള്ളതാണ്. കരുണയും സ്നേഹവുമുള്ള ഏതു സ്പര്‍ശവും സൗഖ്യദായകമായിരിക്കും. തമ്പുരാന് ഇന്ന് നമ്മോട് ആവശ്യപ്പെടുന്നതും ഇതുതന്നെയാണ്. നമ്മുടെ പരസ്പര ബന്ധങ്ങളിലെ സ്പര്‍ശങ്ങള് എല്ലാംതന്നെ കരുണയും സ്നേഹവും നിറഞ്ഞതാകട്ടെ! അവിടെല്ലാം അപ്പോള് ആത്മീയവും ശാരീരികവും മാനസികവും ആത്മീയവുമായ സൗഖ്യവും ശാന്തിയും ഉണ്ടാകും. സ്പര്‍ശത്തിന്‍റെ രണ്ടാമത്തെ വലിയ ഗുണമാണ് അത് പരിശുദ്ധി പകരുന്നു.\n5. കരുണയുള്ള ശുശ്രൂഷയും ക്രിസ്ത്വാനുകരണവും\nകസന്‍സാക്കീസാണ് അസ്സീസിയിലെ ഫ്രാന്‍സിസിന്‍റെ ജീവിതത്തില് കുഷ്ഠരോഗിയുമായുള്ള കൂടിക്കാഴ്ചയുടെ വിശദാംശങ്ങള് പറയുന്നത്. ഫ്രാന്‍സിസും ലിയോയുംകൂടെ ഒരു ദിവസം വൈകുന്നേരം നടക്കാന് ഇറങ്ങുന്നു. അങ്ങകലെ ഒരു മണിയൊച്ച കേട്ടു. ലിയോ, എന്താണ് മണിയൊച്ച കേട്ടത്. അത് ഒരു കുഷ്ഠരോഗി അകലെ മരങ്ങള്‍ക്കിടയിലൂടെ കടന്നുപോവുകയാണ്. ഉടനെ ഫ്രാന്‍സിസ് കുഷ്ഠരോഗിയെ സ്വീകരിക്കാന് രണ്ടു കരങ്ങളും തുറന്നു പിടിച്ച് രോഗിയെ സ്വീകരിക്കാനായി ഓടുകയാണ്. അപ്പോള് കുഷ്ഠരോഗിയും തനിക്കു എതിരെ ഓടിയെത്തുന്ന ഫ്രാന്‍സിസിനെ ആശ്ചര്യത്തോടെ നോക്കിനിന്നു. രോഗിയെ കണ്ടപാടെ ഫ്രാന്‍സിസ് അയാളുടെ ചീഞ്ഞളിഞ്ഞ ശരീരത്തില്, ചിലഭാഗങ്ങള് അറ്റുപോയ ശരീരത്തില് മാറി മാറി ചുംബിച്ചു. വൈകല്യങ്ങളുള്ള അയാളുടെ ശരീരഭാഗങ്ങളില് ഫ്രാന്‍സിസ് മുഖമമര്‍ത്തി ചുംബിക്കുകയാണ്.\nവീണ്ടും ചേര്‍ത്തു പിടിച്ച് ചുംബിക്കാന് ശ്രമിക്കുമ്പോള്. അതാ, ഫ്രാന്‍സിസ് ഒരു അത്ഭുതം കാണുന്നു! താന് ചുംബിച്ച കുഷ്ഠരോഗിയെയോ, അയാളുടെ ജീര്‍ണ്ണിച്ച വസ്ത്രമോ കാണാനില്ല. ഫ്രാന്‍സിസ് ഉടനെ പ്രണമിച്ച് നിലം ചുംബിക്കുന്നു. എഴുന്നേറ്റിട്ട്, ലിയോയോടു ചേദിച്ചു. നിനക്ക് എന്തെങ്കിലും മനസ്സിലാകുന്നുണ്ടോ? ലോയോ പറഞ്ഞു ദൈവം ചിലപ്പോഴൊക്കെ ഇങ്ങനെയാണ്!\nഫ്രാന്‍സിസ് പറഞ്ഞു, നാം എപ്പോഴാണോ ഒരാളുടെ വേദനയും വ്രണവും അസ്വസ്തതകളും, ക്ലേശവും പ്രായസവും ആകുലതകളും സ്നേഹത്തോടെ കരുണയോടെ ചുംബിക്കുന്നത് അപ്പോഴൊക്കെ അവര് ക്രിസ്തുവായി മാറുമെന്ന്! നമ്മുടെ ഓരോരുത്തരുടെയും വിളി ഇതുതന്നെയാണ് - അസ്സീസിയിലെ ഫ്രാന്‍സിസിനെപ്പോലെ, സുവിശേഷത്തില് നാം കണ്ട ക്രിസ്തുവിനെപ്പോലെ ആയിത്തീരുവാനായുള്ള വിളിയാണത്.\nഅപേക്ഷയുമായി വരുന്നവനെ ഉപേക്ഷിക്കാത്ത ക്രിസ്തു, രക്ഷയ്ക്ക് കാരണമായി ഭവിക്കുന്ന വിശ്വാസം, യേശുവിന്‍റെ സൗഖ്യദായകമായ വചനം. യേശു നല്കുന്ന സൗഖ്യം സമ്പൂര്‍ണ്ണമാണ്. അനുഗ്രഹം ലഭിക്കുന്നവന് മറ്റുള്ളവരുമായി അത് പങ്കുവയ്ക്കണം. സ്നേഹമുള്ള ഈശോയേ, ഞാനും ഒരുവിധത്തില് കുഷ്ഠരോഗിയുടെ അവസ്ഥയിലാണ്. എന്നെ അങ്ങ് സ്പര്‍ശിക്കണമേ! അങ്ങേയ്ക്കു മനസ്സുണ്ടെങ്കില് ഞാന് സുഖംപ്രാപിക്കും. അങ്ങയുടെ കരുണാസ്പര്‍ശത്താല് ഞാന് മറ്റുള്ളവരെ സ്പര്‍ശിക്കുമ്പോള് അവിടെയൊക്കെ ക്രിസ്തു സാക്ഷിയായി, ക്രിസ്തു ചൈതന്യം പകരുവാന് ഞങ്ങളെ അനുഗ്രഹിക്കണമേ, ആമേന്!


Saturday 7:50 am\nഒരു ഗർഭനിരോധ മാർഗങ്ങളും ഉപയോഗിക്കാതെ ഒരുവർഷമെങ്കിലും സാധാരണ ലൈംഗിക ജീവിതം ഉണ്ടായിട്ടും ഗർഭവതി ആയില്ലെങ്കിൽ വന്ധ്യതയുണ്ടെന്ന് സംശയിക്കാം. വന്ധ്യത ഒരു രോഗമാണെന്ന് ലോകാരോഗ്യ സംഘടന പ്രഖ്യാപിച്ചത് 2008ലാണ്. വ്യത്യസ്ത കാരണങ്ങളാൽ സ്ത്രീകളിലും പുരുഷന്മാരിലും വന്ധ്യത ഉണ്ടാകാറുണ്ട്. മറ്റ് ആരോഗ്യപ്രശ്നങ്ങളെ അപേക്ഷിച്ച് ശാരീരിക വിഷമതകൾ നല്കാറില്ലെങ്കിലും പരിധികളില്ലാത്ത മാനസിക വിഷമങ്ങൾക്കൊപ്പം പലപ്പോഴും സാമ്പത്തിക നഷ്ടങ്ങൾക്കും വന്ധ്യത ഇടയാക്കാറുണ്ട്.\nപ്രായവും സാഹചര്യങ്ങളും പ്രധാനം\nസ്ത്രീ വന്ധ്യതയുമായി ബന്ധപ്പെട്ട പ്രശ്നങ്ങളിൽ പ്രായം ഏറെ നിർണായകമാണ്. 22 -25 വയസ്സാണ് ആദ്യമായി ഗർഭം ധരിക്കാൻ ഉചിതമായ പ്രായം. പ്രായം കൂടുന്നതിനനുസരിച്ച് ഗർഭാശയത്തിൽ വരുന്ന വ്യതിയാനങ്ങൾ, ഹോർമോണിൻെറ അളവിലുള്ള ഏറ്റക്കുറച്ചിലുകൾ, പ്രമേഹം, രക്തസമ്മർദം തുടങ്ങിയ രോഗങ്ങളുടെ കടന്നുവരവ് ഇവ വന്ധ്യതക്ക് വഴിയൊരുക്കും. കൂടാതെ പലതരത്തിലുള്ള ജോലിത്തിരക്കുകൾ, മാനസിക സമ്മർദം, താൽപര്യക്കുറവ്, ദമ്പതികൾ രണ്ടിടങ്ങളിലായി കഴിയുന്ന അവസ്ഥ തുടങ്ങിയ കാരണങ്ങളാൽ ലൈംഗിക ജീവിതം താറുമാറാകുന്നതും വന്ധ്യതക്കിടയാക്കും. ആർത്തവ ചക്രത്തിനനുസരിച്ച് അണ്ഡവിസർജനവും ഓരോരുത്തരിലും വ്യത്യസ്തമായിരിക്കും.\nകരുതിയിരിക്കാം ഈ രോഗങ്ങളെ\n1. പോളിസിസ്റ്റിക് ഓവറി സിൻഡ്രോം (PCOS)\nസ്ത്രീകളിൽ വന്ധ്യതക്കിടയാക്കുന്ന പ്രധാന പ്രശ്നങ്ങളിലൊന്നാണ് PCOS. ‘പുഷ്പഘ്നി’ എന്നാണ് ആയുർവേദത്തിൽ ഈ രോഗം അറിയപ്പെടുക. ആർത്തവത്തിൽ വൻ വ്യതിയാനം വരുത്തുന്ന PCOS അണ്ഡവിസർജനത്തിൻെറ താളം തെറ്റിച്ചാണ് വന്ധ്യതക്കിടയാക്കുന്നത്. സാധാരണഗതിയിൽ അണ്ഡവിസർജനം നടക്കുന്നത് ആർത്തവചക്രത്തിൻെറ മധ്യത്തിലാണ്. ഓരോ അണ്ഡത്തിനും അണ്ഡാശയത്തിൽ അതിൻേറതായ അറകളുണ്ട്. മാസം തോറും അണ്ഡാശയത്തിൽനിന്ന് ഒരണ്ഡം പാകമായി പുറത്തുവരും. ഇതിൽനിന്ന് ഏറെ വ്യത്യസ്തമാണ് PCOS ബാധിച്ചവരുടെ അണ്ഡാശയങ്ങൾ. ഇവരിൽ ഹോർമോണുകളുടെ അസന്തുലിതാവസ്ഥ മൂലം അണ്ഡങ്ങൾ കുറച്ച് വളർച്ചയത്തെിയ ശേഷം മുരടിച്ചുപോകും. കൂടാതെ അണ്ഡാശയങ്ങളുടെ വലുപ്പം കൂടുന്നതോടൊപ്പം ഈസ്ട്രജനും പുരുഷ ഹോർമോണായ ആൻഡ്രജനും PCOS ഉള്ളവരിൽ കൂടുതലായി ഉൽപാദിപ്പിക്കും. പൂർണ വളർച്ചയത്തൊത്ത അണ്ഡങ്ങൾ അണ്ഡാശയത്തിൽ നീർക്കെട്ടുമുണ്ടാക്കും.\nഇൻസുലിൻ പ്രതിരോധം, സ്ത്രീ ഹോർമോൺ തകരാറുകൾ, പുരുഷ ഹോർമോൺ കൂടുക, സ്റ്റിറോയ്ഡ് ഹോർമോൺ പ്രശ്നങ്ങൾ തുടങ്ങിയ ഓരോ വ്യവസ്ഥകളിലെ തകരാറുകൾക്കനുസരിച്ചാണ് ലക്ഷണങ്ങൾ പ്രകടമാവുക. കഴുത്ത്, കൈകാൽ മടക്കുകൾ ഇടവയിലുണ്ടാകുന്ന കറുപ്പ്, മുഖത്ത് നിറംമങ്ങൾ, ശരീരത്തിൻെറ മേൽഭാഗത്ത് അമിതവണ്ണം, ക്ഷീണം, മുഖത്തും കാലുകളിലും അമിതരോഗ വളർച്ച, തോളിന് വണ്ണം വെക്കുക, മുതുകിൽ മുഴ രൂപപ്പെടുക, രണ്ട് മാസത്തിലൊരിക്കലോ ആറുമാസം കൂടുമ്പോഴോ ഉണ്ടാകുന്ന ആർത്തവം, തുള്ളിയായി തുടരുന്ന ആർത്തവം തുടങ്ങിയ ലക്ഷണങ്ങൾ ശ്രദ്ധയോടെ കാണണം. വ്യായാമക്കുറവ്, പാരമ്പര്യം, കൊഴുപ്പടങ്ങിയ ഭക്ഷണശീലങ്ങൾ ഇവക്ക് PCOSമായി അടുത്തബന്ധമുണ്ട്. കാരണങ്ങൾക്കനുസരിച്ച് ഒൗഷധങ്ങളും ജീവിതശൈലി ക്രമീകരണങ്ങളും ഓരോരുത്തിലും വ്യത്യസ്തമാണ്. അണ്ഡോൽപാദനം ക്രമപ്പെടുത്തുന്നതോടൊപ്പം നസ്യം, സ്വേദനം, സ്നേഹനം, അവഗാഗം, ഉത്തരവസ്തി, ഉദ്യർത്തനം, വസ്തി ഇവയും നല്ല ഫലം തരും.\nഗർഭാശയത്തിൻെറ ആന്തരികാവരണമായ എൻഡോമെട്രിയം ഗർഭാശയത്തിന് പുറത്തുകാണുന്ന രോഗാവസ്ഥയാണ് എൻഡോമെട്രിയോസിസ്. 25 ശതമാനം വന്ധ്യതക്കും എൻഡോമെട്രിയോസിസ് ഇടയാക്കാറുണ്ട്. ‘വാതകി’ എന്നാണ് ആയുർവേദത്തിൽ ഇതറിയപ്പെടുക. സാധാരണഗതിയിൽ ആർത്തവരക്തത്തോടൊപ്പം എൻഡോമെട്രിയവും പൊഴിഞ്ഞ് പുറത്തുപോകും. എന്നാൽ, ചിലരിൽ അണ്ഡാശയം, അണ്ഡവാഹിനിക്കുഴലുകൾ, കുഴലുകൾ തുടങ്ങിയ ഭാഗങ്ങളിൽ ഗർഭാശയാന്തരകല പറ്റിപ്പിടിച്ചിരുന്ന് വളരാൻ തുടങ്ങും. എല്ലാമാസവും ആർത്തവകാലങ്ങളിൽ ഇവയിൽ രക്തം ശേഖരിക്കപ്പെടുകയും മുഴയാവുകയും ചെയ്യുന്നത് വന്ധ്യതക്കിടയാക്കും. ഗർഭാശയത്തിനുള്ളിലെന്നപോലെ പുറത്തും ഇവരിൽ ആർത്തവകാലത്ത് രക്തസ്രാവമുണ്ടാകും. ഗർഭാശയത്തിലുള്ള അണ്ഡത്തിൻെറയും ബീജത്തിൻെറയും യാത്രക്ക് തടസ്സമുണ്ടാക്കുക, അണ്ഡാശയം^അണ്ഡവാഹിനിക്കുഴലുകൾ ഇവ ഒട്ടിപ്പിടിക്കാൻ ഇടയാക്കും, അണ്ഡോൽപാദനത്തെ തടസ്സപ്പെടുത്തുക തുടങ്ങിയ സങ്കീർണതകൾക്കിടയാക്കിയാണ് എൻഡോമെട്രിയോസിസ് വന്ധ്യതക്കിടയാക്കുന്നത്. ആർത്തവസമയത്തും ലൈംഗിക ബന്ധത്തിലേർപ്പെടുമ്പോഴും ശക്തമായ വേദന അനുഭവപ്പെടുക, മാസമുറ സമയത്തല്ലാതെയുള്ള രക്തസ്രാവം, ക്രമമില്ലാതെയുള്ള ആർത്തവം, നടുവേദന ഇവ എൻഡോമെട്രിയോസിസ് ഉള്ളവരിൽ കാണാറുണ്ട്. ഒൗഷധത്തോടൊപ്പം പഞ്ചകർമചികിത്സകളും അവസ്ഥകൾക്കനുസരിച്ച് വേണ്ടിവരും ഒപ്പം ജീവിതശൈലീ ക്രമീകരണവും എൻഡോമെട്രിയോസിസ് തടയാൻ അനിവാര്യമാണ്.\n3. ഗർഭാശയ മുഴകൾ\nസ്ത്രീകളിലെ വന്ധ്യതക്കിടയാക്കുന്ന മറ്റൊരു പ്രധാന കാരണം ഗർഭാശയ മുഴകളാണ്. ഗർഭാശയത്തിൽ ബീജത്തിൻെറ ചലനം, ഭ്രൂണത്തിൻെറ ചലനം, ഭ്രൂണം പറ്റിപ്പിടിച്ച് വളരാനുള്ള സാധ്യത തുടങ്ങിയവയെ തടസ്സപ്പെടുത്തിയാണ് ഗർഭാശയ മുഴകൾ വന്ധ്യതക്കിടയാക്കുന്നത്.\nആർത്തവത്തോടനുബന്ധിച്ചുള്ള ശക്തമായ വേദന, അമിത രക്തസ്രാവം ഇവ നിസ്സാരമായി കാണരുത്.\nഒൗഷധങ്ങൾ തുടർച്ചയായി കഴിക്കുന്നതോടൊപ്പം വ്യായാമം ഉൾപ്പെട്ട ജീവിതശൈലീ ക്രമീകരണവും ഗർഭാശയ മുഴകളെ ഒഴിവാക്കാൻ നിർദേശിക്കാറുണ്ട്. ചില ഘട്ടങ്ങളിൽ പഞ്ചകർമ ചികിത്സകളും നൽകും.\nഗർഭാശയവുമായി ബന്ധപ്പെട്ട് തുടർച്ചയായി ഉണ്ടാകുന്ന അണുബാധകളും വന്ധ്യതക്കിടയാക്കും. ഗർഭാശയത്തിൽ നിന്നുണ്ടാകുന്ന ചിലയിനം സേവങ്ങൾ പുരുഷ ബീജങ്ങളെ നശിപ്പിക്കാറുണ്ട്. ആദ്യഗർഭം അലസിപ്പിക്കുന്നത് പലപ്പോഴും വന്ധ്യതക്ക് വഴി വെക്കാറുണ്ട്. ചെറിയ അണുബാധകൾപോലും ശ്രദ്ധയോടെ ചികിത്സിക്കണം.\n'ഭാര്യ സ്ത്രീയല്ല', പുരുഷ ജനനേന്ദ്രിയം, വട്ടംചുറ്റി ഭർത്താവ്\n8 വർഷം, 131 കോടി; എന്നിട്ടും 121 ശിശുമരണം: കേരളത്തിന്റെ കണ്ണീർത്തുള്ളിയായി അട്ടപ്പാടി\nസ്വകാര്യ ഭാഗങ്ങളിൽ ചൊറിച്ചിലുണ്ടോ, ശ്രദ്ധിക്കണം\nലൈംഗിക ജീവിതത്തിൽ മടുപ്പ് തോന്നാറുണ്ടോ? കാരണങ്ങൾ അറിയാം\nനാൽപതിലും സെക്സ് ആസ്വദിക്കാൻ


അച്ഛൻ മരിച്ചത് പൊലീസ് നടപടികളിലല്ല; ശിവദാസന്റെ മകന്റെ മൊഴി പുറത്ത് – Prathipaksham\nഅച്ഛൻ മരിച്ചത് പൊലീസ് നടപടികളിലല്ല; ശിവദാസന്റെ മകന്റെ മൊഴി പുറത്ത്\nNovember 2, 2018. 1:45 pm November 2, 2018. 2:37 pm\nശബരിമലക്ക് സമീപം ളാഹയില് അയ്യപ്പ ഭക്തന്റെ മൃതദേഹം കണ്ടെത്തിയ സംഭവത്തില് മകന്റെ മൊഴി പുറത്ത്. ശിവദാസന് പൊലീസ് നടപടിയില് കൊല്ലപ്പെട്ടതാണെന്നാണ് സംഘപരിവാർ ആരോപിക്കുന്നത്. ഇതിൽ പ്രതിഷേധിച്ചാണ് സംഘപരിവാർ ഇന്ന് പത്തനംതിട്ടയിൽ ഹർത്താൽ നടത്തുന്നത്. കെ. സുരേന്ദ്രൻ ഉൾപ്പടെയുള്ള നേതാക്കൾ ഇതിനകം ശിവദാസനെ ബലിദാനിയായി ചിത്രീകരിക്കുകയും ചെയ്ത സന്ദർഭത്തിലാണ് ശിവദാസന്റെ മകന്റെ മൊഴി പുറത്ത് വന്നത്.\nശബരിമലയിലെ സ്ത്രീ പ്രവേശനവുമായി ബന്ധപ്പെട്ടുണ്ടായ സംഘര്‍ഷത്തില് പോ\nലീസ് നടപടികള് അവസാനിക്കുന്നത് ഒക്ടോബര് പതിനേഴാം തീയതിയാണ്. അതിന് പിറ്റേന്ന് ഒക്ടോബര് 18 നാണ് അച്ഛന് ശബരിമലക്ക് പോയതെന്ന് മകന്റെ മൊഴിയില് പറയുന്നു. ഒക്ടോബര് 19 ന് രാവിലെ ഒരു തമിഴ്‌നാട് സ്വദേശിയുടെ മൊബൈലില് നിന്നും ശിവദാസന് വീട്ടില് വിളിച്ച് അമ്മയോട് താന് തൊഴുതിട്ട് നില്‍ക്കുകയാണെന്ന് അറിയിച്ചു. ആ നമ്പറില് തിരിച്ചു വിളിച്ചതായും ഒരു തമിഴ് സംസാരിക്കുന്നയാളാണ് ഫോണ് എടുത്തതെന്നും മൊഴിയില് പറയുന്നു.\nഇതോടെ സംഘപരിവാറും ജനം ടിവിയും ഉൾപ്പടെ ശിവദാസന്റെ മരണത്തെ മുതലാക്കി വർഗീയ മുതലെടുപ്പ് നടത്താനുള്ള ശ്രമങ്ങളാണ് ഇല്ലാതായത്. ശിവദാസന്റെ മരണത്തെ വർഗീയ വൽക്കരിക്കാൻ ശ്രമിച്ചവർക്കെതിരെ കർശന നടപടി ഉണ്ടാകുമെന്ന് പൊലീസ് അറിയിച്ചു.\nRead Also ശബരിമല റിവ്യൂ ഹർജി തൽക്കാലം പരിഗണിക്കാൻ ആവില്ലെന്ന് സുപ്രീം കോടതി\nTagged in deadbody, janam tv, sabarimala, Sanghaparivar\nPrevസവർണ്ണ വിഭാഗങ്ങൾക്കായി സംവരണം അട്ടിമറിച്ച് പിണറായി സർക്കാർ\nNextരാമക്ഷേത്രം നിര്‍മ്മിക്കാന് ഓര്‍ഡിനന്‍സ് വേണം ; തെരഞ്ഞെടുപ്പുതന്ത്രവുമായി ആര് എസ് എസ്


എം.ഐ. ഷാനവാസ്: ലോക്‌സഭയിൽ അംഗമായിരിക്കേ നിര്യാതനാകുന്ന പത്താമത്തെ മലയാളി / വർഗീസ് ജോൺ തോട്ടപ്പുഴ\nലോക്‌സഭയിൽ അംഗമായിരിക്കേ നിര്യാതനാകുന്ന പത്താമത്തെ മലയാളിയാണ് വയനാ‌ടിന്റെ പ്രതിനിധിയായ എം.ഐ. ഷാനവാസ്. ഇതേ ലോക്സ‌ഭയിൽ തന്നെ അംഗമായിരിക്കെ ഇ. അഹമ്മദ് (മലപ്പുറം) 2017 ഫെബ്രുവരി ഒന്നിന് നിര്യാതനായി.\nതിരുവനന്തപുരത്തു നിന്ന് ലോക്‌സഭയിൽ അംഗമായിരിക്കെ മൂന്നു പേർ നിര്യാതരായി – പി.എസ്. നടരാജപിള്ള (1966 ജനുവരി 10, മൂന്ന്), വി.കെ. കൃഷ്‌ണമേനോൻ (1974 ഒക്‌ടോബർ 6, അഞ്ച്), പി.കെ. വാസുദേവൻ നായർ (2005 ജൂലൈ 12, പതിനാല്). എറണാകുളത്തിന്റെ പ്രതിനിധിയായിരിക്കെ സേവ്യർ അറയ്‌ക്കൽ (1997 ഫെബ്രുവരി 9, പതിനൊന്ന്), ജോർജ് ഈഡൻ (2003 ജൂലൈ 26, പതിമൂന്ന്) എന്നിവരാണ് മരണമടഞ്ഞത്.\nകേന്ദ്രമന്ത്രിയായിരിക്കേ നിര്യാതനായ ആദ്യ മലയാളിയാണ് പനമ്പിള്ളി ഗോവിന്ദമേനോൻ (1970 മേയ് 23, മുകുന്ദപുരം, നാല്). ഡോ.കെ.ജി. അടിയോടി (1987 ഒക്‌ടോബർ 22, കോഴിക്കോട്, എട്ട്) ആണ് നിര്യാതരായ മറ്റൊരാൾ. (നിര്യാതരായ തീയതിയും പ്രതിനിധീകരിച്ച നിയോജകമണ്ഡലവും അംഗമായിരുന്ന ലോക്‌സഭയുമാണ് ബ്രാക്കറ്റിൽ). എഐസിസി ജനറൽ സെക്രട്ടറിയായിരുന്ന സി.എം.സ്‌റ്റീഫൻ അന്തരിക്കുമ്പോൾ (1984 ജനുവരി 16) കർണാടകയിലെ ഗുൽബർഗയിൽ നിന്നുള്ള ലോക്‌സഭാംഗമായിരുന്നു. അഞ്ചാം ലോക്സഭയിൽ അംഗമായിരിക്കെ നിര്യാതനായ (1972 ഏപ്രിൽ 5) മഞ്ചേരിയുടെ പ്രതിനിധി മുഹമ്മദ് ഇസ്‌മഈൽ സാഹിബ് മലയാളിയല്ല. ജന്മസ്‌ഥലം പഴയ മദ്രാസിൽ (ഇന്നത്തെ തമിഴ്‌നാട്) ആണ്.\nരാജ്യസഭയിൽ അംഗമായിരിക്കെ സി.കെ. ഗോവിന്ദൻ നായർ (1964 ജൂൺ 27), തഴവാ കേശവൻ (1969 നവംബർ 28), ടി.കെ.സി. വടുതല (1988 ജൂലൈ ഒന്ന്), പി. കെ. കുഞ്ഞച്ചൻ (1991 ജൂൺ 14), എൻ.ഇ. ബലറാം (1994 ജൂലൈ 16) കൊരമ്പയിൽ അഹമ്മദ് ഹാജി (2003 മേയ് 12), വി.വി. രാഘവൻ (2004 ഒക്‌ടോബർ 27) എന്നീ കേരള പ്രതിനിധികൾ നിര്യാതരായി. ഒറീസയിൽ നിന്നുള്ള കെ. വാസുദേവ പണിക്കരും നിര്യാതനായി (1988 മേയ് 3). കേന്ദ്രമന്ത്രി പദത്തിലിരിക്കുമ്പോൾ മരണമടയുന്ന (2005 ഡിസംബർ 18) രണ്ടാമത്തെ മലയാളിയാണു ലക്ഷദ്വീപുകാരനായ പി.എം. സഈദ്. ഡൽഹിയിൽ നിന്നുള്ള രാജ്യസഭാംഗമായിരുന്നു.\nPosted by M TV at 05:24 No comments:\nഎം.ഐ. ഷാനവാസ്: ലോക്‌സഭയിൽ അംഗമായിരിക്കേ നിര്യാതനാക...


മകരവിളക്ക്: ശബരിമല നട ഇന്ന് തുറക്കും\nDec 30, 2021, 07:17 am IST\nin Kerala, Culture\nപത്തനംതിട്ട: ശബരിമലയിൽ മകരവിളക്ക് തീർഥാടനത്തിനായി ശബരിമല നട ഇന്ന് തുറക്കും. വ്യാഴാഴ്ച വൈകീട്ട് അഞ്ചിന് ആണ് നട തുറക്കുന്നത്. ഇന്ന് നട തുറക്കുമെങ്കിലും വെള്ളിയാഴ്ച പുലര്‍ച്ച മുതലേ ദര്‍ശനത്തിന് അനുമതിയുള്ളൂ. ജനുവരി 14നാണ് മകരവിളക്ക്. 19വരെയാണ് തീർഥാടകര്‍ക്ക് ദര്‍ശനത്തിന് അവസരം. ഒരു ഇടവേളക്കുശേഷം കാനന പാതയിലൂടെ വീണ്ടും തീർഥാടകര്‍ക്ക് സഞ്ചരിക്കാനുള്ള അനുമതി നല്‍കിയിട്ടുണ്ട്. ഇതിനാവശ്യമായ സൗകര്യം ഒരുക്കുന്നത് അവസാനഘട്ടത്തിലാണ്.\nവ്യാഴാഴ്ച എ.ഡി.എം അര്‍ജുന് പാണ്ഡ്യന്റെ നേതൃത്വത്തില് ബന്ധപ്പെട്ട വകുപ്പുകളിലെ ഉദ്യോഗസ്ഥര്‍കൂടി ഉള്‍പ്പെടുന്ന സംഘം ഈ പാതയില് പരിശോധന നടത്തും. ശേഷം വെള്ളിയാഴ്ച മുതല് തീർഥാടകര്‍ക്കായി പാത തുറന്നു നല്‍കും.\n‘ശബരിമലയിലെ ആചാരാനുഷ്ഠാനങ്ങളിൽ മേൽനോട്ടത്തിന് സർക്കാരിന് അധികാരമില്ല’; ഹൈക്കോടതി\nകാനനപാതയില് യാത്ര സമയത്തിന് നിയന്ത്രണമുണ്ട്. കോഴിക്കാല്‍ക്കടവില്‍നിന്ന് പുലര്‍ച്ച 5.30നും 10.30ഇടയിലേ കാനനപാതയിലേക്ക് തീർഥാടകര്‍ക്ക് പ്രവേശനം അനുവദിക്കുകയുള്ളൂ. അഴുതക്കടവിലും മുക്കുഴിയിലും രാവിലെ ഏഴു മുതല് ഉച്ചക്ക് 12വരെയാണ് പ്രവേശനം നല്‍കുക. തീർഥാടകര്‍ക്ക് കൂട്ടായും ഒറ്റക്കും വരാമെങ്കിലും ബാച്ചുകളായി മാത്രമേ കാനന പാതയിലൂടെ സന്നിധാനത്തേക്ക് പോകാന് അനുവദിക്കൂ. വൈകീട്ട് അഞ്ചിനുശേഷം കാനനപാതയിലൂടെ സഞ്ചാരം അനുവദിക്കില്ല. വലിയാനവട്ടം, കരിമല, കല്ലിടാംകുന്ന് എന്നിവിടങ്ങളില് തീർഥാടകര്‍ക്ക് വിരിവെക്കാന് സൗകര്യമാരുക്കിയിട്ടുണ്ട്. വനം വകുപ്പിെൻറ എട്ട് ഇടത്താവളങ്ങളില് കടകളും ലഘുഭക്ഷണശാലകളും ഒരുക്കിയിട്ടുണ്ട്. മുക്കുഴിയിലും കരിമലയിലും ആശുപത്രി സംവിധാനമുണ്ട്. മാമ്പാടി, കല്ലിടാംകുന്ന്, കരിയിലാംതോട്, മഞ്ഞപ്പൊടിത്തട്ട് എന്നിവിടങ്ങളില് ഓരോ എമര്‍ജന്‍സി മെഡിക്കല് കെയര് സെൻററുകളും പ്രവര്‍ത്തിക്കും.\nപോപ്പുലര് ഫിനാന്‍സ് തട്ടിപ്പുകേസ് : 33.84 കോടി രൂപയുടെ സ്വത്തുക്കൾ ഇഡി കണ്ടുകെട്ടി


4malayalees - ഓസ്‌ട്രേലിയ ടെംപററി മൈഗ്രന്റുകളെ സെറ്റില് ചെയ്യാന് വന് തോതില് സഹായിക്കുന്ന രാജ്യം;ഇവിടുത്തെ ജനസംഖ്യയില് ഇവരുടെ സ്വാധീനം ശക്തം; സമ്പദ് വ്യവസ്ഥയിലേക്ക് ടെംപററി മൈഗ്രന്റുകള് നല്‍കുന്നത് നിര്‍ണായക സംഭാവന\n2018-12-24/ 4m reporter\nഓസ്‌ട്രേലിയ ടെംപററി മൈഗ്രന്റുകളെ സെറ്റില് ചെയ്യാന് വന് തോതില് സഹായിക്കുന്ന രാജ്യമാണ്.നിലവില് ഇവിടെ ഒരു മില്യണോളം താല്‍ക്കാലിക വിദേശ തൊഴിലാളികളാണുള്ളത്. വര്‍ക്ക് വിസ ഹോള്‍ഡര്‍മാര്, ഇന്റര്‍നാഷണല് സ്റ്റുഡന്റ്‌സ്, വര്‍ക്കിംഗ് ഹോളിഡേ മേയ്ക്കര്‍മാര് തുടങ്ങിയവര് ഇവരില് ഉള്‍പ്പെടുന്നു. ഇക്കൂട്ടത്തില് ന്യൂസിലാന്‍ഡുകാര്, പ്രൊട്ടക്ഷന് വിസകളിലെത്തുന്ന അഭയാര്‍ത്ഥികള് തുടങ്ങിയവരും ഇവരില് ഉള്‍പ്പെടുന്നു.\nഓസ്‌ട്രേലിയന് ജനസംഖ്യയില് ടെംപററി, അല്ലെങ്കില് അണ്‍സെറ്റില്‍ഡ് സ്റ്റാറ്റസിലുള്ളവര് നല്ലൊരു ശതമാനം വരും. ഇവര് ഓസ്‌ട്രേലിയന് സമ്പദ് വ്യവസ്ഥയിലേക്ക് നല്ല രീതിയില് സംഭാവന ചെയ്യുന്നതിനാലാണ് സര്‍ക്കാര് ഇവരെ സ്വാഗതം ചെയ്യുന്നതിന് ഊന്നല് നല്‍കുന്നത്. എന്നാല് ഇവര്‍ക്ക് രാജ്യത്തിന്റെ നിര്‍ണായക കാര്യങ്ങളില് ഇടപെടുന്നതിനോ അഭിപ്രായം പറയുന്നതിനോ യാതൊരു അവകാശവുമില്ല. പെര്‍മനന്റ് മൈഗ്രേഷനിലെത്തുന്നവരുടെ എണ്ണം കുറയ്ക്കുമെന്ന് ഓസ്‌ട്രേലിയ അടുത്തിടെ പ്രഖ്യാപിച്ചിരുന്നു. അത്തരമൊരു സാഹചര്യത്തില് നിരവധി കുടിയേറ്റക്കാര് ഇവിടെ ടെംപററി സ്റ്റാറ്റസില് ജീവിക്കേണ്ടി വരുമെന്നുറപ്പാണ്.\nടെംപററി മൈഗ്രേഷന് പെര്‍മനന്റ് സെറ്റില്‍മെന്റിലേക്ക് നയിക്കാന് വേണ്ടതെല്ലാം ചെയ്യുന്നുണ്ട്. ടെംപററി മൈഗ്രന്റുകളെ ഉപാധിരഹിതമായി രാജ്യത്ത് സെറ്റില് ചെയ്യാന് സഹായിക്കുന്നുമുണ്ട്. കുടിയേറ്റക്കാര് എംപ്ലോയറുടെ സ്‌പോണ്‍സര്‍ഷിപ്പിലോ അല്ലെങ്കില് പ്രത്യേക ടെസ്റ്റ് സ്‌കോര് നേടിയെങ്കിലോ മാത്രമേ ഇവിടെ പെര്‍മനന്റായി സെറ്റില് ചെയ്യാന് സാധിക്കൂ. ടെംപററി സ്റ്റാറ്റസിലെത്തുന്നവര്‍ക്ക് പരിധി നിശ്ചയിക്കാന് ഓസ്‌ട്രേലിയ ഒരുങ്ങുന്നുണ്ട്. എന്നാല് ഇത് എങ്ങനെ പ്രാവര്‍ത്തികമാക്കുമെന്ന കാര്യത്തില് ഒരു ഫോര്‍മുല തയ്യാറാക്കാന് സാധിച്ചിട്ടില്ല.


Family members ignored; Expat moved to institutional quarantine in Malappuram | കാര്‍ഗോ സ്വീകരിച്ചു... പ്രവാസിയെ കയറ്റിയില്ല; മലപ്പുറത്ത് നടന്നത് നെഞ്ചു തകര്‍ക്കുന്ന അനുഭവം... - Malayalam Oneindia\n11 min ago പൊള്ളയായ എത്ര വാഗ്ദാനങ്ങള്; കര്‍ഷകര് വിശ്വസിക്കുമെന്ന് കരുതിയോ? തുറന്നടിച്ച് ചിദംബരം\n16 min ago ഐപിഎല്: ഒരോവറില് തെറിച്ചത് രണ്ട് പ്രമുഖര്... തുടക്കം ഗംഭീരമാക്കി മുഹമ്മദ് ഷമി, പഞ്ചാബിന് ചിരി!!\n23 min ago 'യൂത്ത് കോണ്‍ഗ്രസ് മാര്‍ച്ചിന് നേരെ നടന്നത് പൊലീസ് നരനായാട്ട്'; പ്രതിഷേധവുമായി ഡിസിസി\nUpdated: Wed, Jul 1, 2020, 10:23 [IST]\nഎടപ്പാള്: വിദേശത്ത് നിന്നെത്തിയ പ്രവാസിയെ വീട്ടില് കയറ്റാതെ കുടുംബക്കാര്. പുലര്‍ച്ചെ വീടിന് മുന്നിലെത്തി മണിക്കൂറുകളോളം കാത്തുനിന്നെങ്കിലും കാര്യമുണ്ടായില്ല. കുടിക്കാന് വെള്ളം പോലും തന്നില്ലെന്ന് ആരോപണമുണ്ട്. ഒഴിഞ്ഞു കിടക്കുന്ന കുടുംബവീട്ടില് പാര്‍പ്പിക്കാന് അവസരം നല്‍കണമെന്ന ആവശ്യവും പരിഗണിച്ചില്ലത്രെ. ഒടുവില് ആരോഗ്യ പ്രവര്‍ത്തകരെത്തി നടുവട്ടത്തെ ക്വാറന്റൈന് കേന്ദ്രത്തിലേക്ക് മാറ്റുകയായിരുന്നു.\nവര്‍ഷങ്ങളോളം വിദേശത്ത് ജോലി ചെയ്ത് തിരിച്ചെത്തിയ പ്രവാസിക്ക് നേരിടേണ്ടി വന്ന അനുഭവം ആരെയും ആശ്ചര്യപ്പെടുത്തുന്നതാണ്. കൊറോണ വൈറസ് രോഗം പടരുമെന്ന ഭീതിയായിരിക്കാം കുടുംബങ്ങളെ ഇത്തരത്തില് പെരുമാറാന് പ്രേരിപ്പിച്ചത്. വിദേശത്ത് നിന്ന് എത്തുന്നത് തങ്ങള് അറിഞ്ഞിരുന്നില്ലെന്നാണ് പ്രവാസിയുടെ സഹോദരങ്ങള് പറഞ്ഞത്. എന്നാല് വിവരം നേരത്തെ അറിയിച്ചിരുന്നുവെന്നും രണ്ടുദിവസം മുമ്പ് എത്തിയ കാര്‍ഗോ അവര് സ്വീകരിച്ചിരുന്നുവെന്നും പ്രവാസി പറയുന്നു.\nപ്രവാസിയോട് സ്വന്തം വീട്ടുകാരുടെ ക്രൂരത | Oneindia Malayalam\nഎട്ട് സഹോദരങ്ങളും രണ്ടു സഹോദരിമാരുമുണ്ട് ഇദ്ദേഹത്തിന്. തൃശൂര് ജില്ലയിലാണ് ഭാര്യവീട്. പ്രായമായ മാതാപിതാക്കളുണ്ട് അവിടെ. മാത്രമല്ല ഭാര്യയ്ക്ക് ശ്വസന സംബന്ധമായ അസുഖങ്ങളുമുണ്ട്. അതുകൊണ്ടാണ് അവിടേക്ക് പോകാതിരുന്നത്. ക്വാറന്റൈന് കാലാവധി കഴിഞ്ഞാല് സ്വന്തമായുള്ള സ്ഥലത്ത് വീട് വയ്ക്കാനാണ് പ്രവാസിയുടെ തീരുമാനം. പ്രവാസിയുടെ ദുരവസ്ഥ അറിഞ്ഞതോടെ മുഖ്യമന്ത്രിയുടെ ഓഫീസ് റിപ്പോര്‍ട്ട് തേടിയിട്ടുണ്ട്.\nവിദേശത്ത് നിന്നെത്തുന്നവര്‍ക്ക് വീട്ടില് സൗകര്യമുണ്ടെങ്കില് അവിടെ ക്വാറന്റൈനില് കഴിയാം. ഇല്ലെങ്കില് സര്‍ക്കാര് സംവിധാനം ഒരുക്കും. ജില്ലയുടെ പല ഭാഗങ്ങളിലും ക്വാറന്റൈന് കേന്ദ്രങ്ങള് സര്‍ക്കാര് ഒരുക്കിയിട്ടുണ്ട്.\nmalappuram expat nri coronavirus\nFamily members ignored; Expat moved to institutional quarantine in Malappuram


കോവിഡ് രോഗികൾക്ക് 1350 രൂപയുടെ കഞ്ഞി; കുടിച്ചാൽ ഇറങ്ങില്ലെന്ന് ഹൈക്കോടതി - Samakalika Malayalam\nകോവിഡ് രോഗികൾക്ക് 1350 രൂപയുടെ കഞ്ഞി; കുടിച്ചാൽ ഇറങ്ങില്ലെന്ന് ഹൈക്കോടതി\nBy സമകാലിക മലയാളം ഡെസ്‌ക് | Published: 11th May 2021 06:29 AM |\nLast Updated: 11th May 2021 06:29 AM | A+A A- |\nകൊച്ചി: സ്വകാര്യ ആശുപത്രി കോവിഡ് രോഗികളിൽ നിന്ന് ഈടാക്കിയ കഞ്ഞി വിലയെ വിമർശിച്ച് ഹൈക്കോടതി. 1350 രൂപയായിരുന്നു കഞ്ഞിയുടെ വില. ഈ തുകയ്ക്ക് കഞ്ഞി കിട്ടിയാൽ അത് കഴിച്ചാൽ ഇറങ്ങില്ലെന്ന് കോടതി പറഞ്ഞു.\nകഞ്ഞി സ്വർണം പോലെ സൂക്ഷിക്കേണ്ടി വരുമല്ലോ എന്നും ജസ്റ്റിസ് ദേവൻ രാമചന്ദ്രൻ പറഞ്ഞു. കോടതി ഇടപെടലിന്റെ അടിസ്ഥാനത്തിൽ സ്വകാര്യ ആശുപത്രികളിലെ നിരക്ക് നിശ്ചയിച്ച് ഉത്തരവിറക്കിയ സംസ്ഥാന സർക്കാരിനെ തിങ്കളാഴ്ച കോടതി അഭിനന്ദിച്ചു.\nപിപിഇ കിറ്റിന്റെ പേരിൽ കോവിഡ് രോഗികളിൽ നിന്ന് പൈസ പിഴിയുന്നതും അവസാനിപ്പിക്കും.5പിപിഇ കിറ്റുകൾ വരെ ഐസിയുവിൽ ആകാമെന്നാണ് സർക്കാർ ഉത്തരവിൽ പറയുന്നത്. ഇതോടെ രോഗികളിൽ നിന്ന്5പിപിഇ കിറ്റുകളുടെ തുക ഈടാക്കാൻ സാധിക്കില്ല.\nസ്വകാര്യ ആശുപത്രികളിൽ കോവിഡ് ചികിത്സയ്ക്ക് അമിത വില ഈടാക്കുന്നത് തടയണമെന്ന് ആവശ്യപ്പെട്ട് ഹൈക്കോടതിയിൽ നൽകിയ ഹർജി ഹൈക്കോടതി പരിഗണിക്കുന്നതിനിടെയാണ് നിരക്ക് നിശ്ചയിച്ച കാര്യം സംസ്ഥാനസർക്കാർ ബോധിപ്പിച്ചത്. സാധാരണ ആശുപത്രികളിലെ ജനറൽ വാർഡിൽ പ്രതിദിനം 2645 രൂപയാണ് നിരക്കായി നിശ്ചയിച്ചത്. ചികിത്സയുമായി ബന്ധപ്പെട്ട എല്ലാ ചെലവുകളും ഇതിൽ ഉൾപ്പെടും.\nഎൻഎബിഎച്ച് അംഗീകാരമുള്ള വലിയ ആശുപത്രികളിൽ ജനറൽ വാർഡിന് 2910 വരെ രോഗികളിൽ നിന്ന് ഈടാക്കാം. ഹൈ ഡിപ്പൻഡൻസി വിഭാഗത്തിൽ സാധാരണ ആശുപത്രിയിൽ 3795 രൂപയും വലിയ ആശുപത്രികളിൽ 4175 രൂപയുമാണ് നിരക്കായി നിശ്ചയിച്ചത്. വലിയ ആശുപത്രികളിൽ ഐസിയുവിന് 8550 രൂപ വരെ ഈടാക്കാം. സാധാരണ ആശുപത്രികളിൽ ഇത് പരമാവധി 7800 രൂപയാണ്. വലിയ ആശുപത്രികളിൽ വെന്റിലേറ്റർ സഹായത്തോടെയുള്ള ഐസിയുവിന് 15180 രൂപയാണ് നിരക്കായി നിശ്ചയിച്ചത്. സാധാരണ ആശുപത്രികളിൽ ഇത് 13800 രൂപയാണെന്നും ഉത്തരവിൽ പറയുന്നു.\nപിപിഇ കിറ്റിന് സ്വകാര്യ ആശുപത്രികൾ അമിത വില ഈടാക്കുന്നതായി പരാതികൾ ഉയർന്നിരുന്നു. ഇതിന് പരിഹാരമായി ജനറൽ വാർഡിൽ രണ്ടു പിപിഇ കിറ്റ് മാത്രം മതിയെന്ന് ഉത്തരവിൽ പറയുന്നു.ഐസിയുവിൽ അഞ്ചു പിപിഇ കിറ്റ് വരെയാകാം. പിപിഇ കിറ്റിന് വരുന്ന ചെലവ് രോഗികളിൽ നിന്നാണ് ഈടാക്കുന്നത്. അമിത വില ഈടാക്കുന്ന ആശുപത്രികൾക്കെതിരെ ക്ലിനിക്കൽ എസ്റ്റാബ്ലിഷ്‌മെന്റ് ആക്ട് അനുസരിച്ച് പത്തിരട്ടി വരെ പിഴ ഈടാക്കുമെന്നും സർക്കാർ കോടതിയിൽ ബോധിപ്പിച്ചു.\nസ്വകാര്യ ആശുപത്രി കോവിഡ് രോഗി private hospital covid treatment covid treatment rate high court kanji kanji rate kerala news kerala latest news samakalika malayalam latest kerala news kerala varthakal Kerala vaarthakal സമകാലിക മലയാളം ഇന്ന


സഭ എന്നാൽ അൽമായരോ? : Marian Pathram\nസഭ എന്നാൽ അൽമായരോ?\nതിരുസഭയിൽ അൽമായരുടെ അനന്യതയും ശ്രേഷ്ഠതയും ബോധ്യപ്പെടുത്തുന്ന ഏറ്റവും വിപ്ലവകരമായ പ്രബോധങ്ങൾ നൽകപ്പെട്ടിരിക്കുന്ന ഒരു അദ്ധ്യായമാണിത്. അൽമായർക്ക് വളരെയേറെ ഉത്തേജനവും ഊർജ്ജവും നൽകുന്ന ഈ അദ്ധ്യായത്തിൽ ‘ആരാണ് അൽമായർ’ തിരുസഭയിൽ അൽമായരുടെ വിളിയും ദൗത്യവും എന്തെല്ലാമാണ് എന്നെല്ലാം വളരെ മനോഹരമായി അവതരിക്കുന്നുണ്ട്.\n“സഭയ്ക്ക് ലോകത്തിലുളള രക്ഷാദൗത്യം മുഴുവൻ സ്വന്തം തോളിൽ വഹിക്കാനല്ല ക്രിസ്തു തങ്ങളെ അഭിഷേകം ചെയ്തിരിക്കുന്നത് എന്ന പരാമർശം മെത്രാന്മാർക്ക് അജ്ഞാതമല്ല” (ഖണ്ഡിക 30) എന്ന് വിവരിക്കുന്നതിലൂടെ സഭയിൽ അൽമായർക്കുള്ള വിളിയും ദൗത്യവും രണ്ടാം വത്തിക്കാൻ കൗൺസിൽ വെളിപ്പെടുത്തുകയാണ്. തുടർന്ന് ‘ആരാണ് അൽമായർ’ എന്ന് ഖണ്ഡിക 31-ൽ പഠിപ്പിക്കുന്നു; “തിരുപ്പട്ടം സ്വീകരിക്കാത്തവരും സഭ ഔദ്യോഗികമായി അംഗീകരിച്ചിട്ടുള്ള സന്യാസ സഭകളിൽ പെടാത്തവരുമായ സഭയിലെ എല്ലാ വിശ്വാസികളെയുമാണ് അൽമായർ എന്നതുകൊണ്ടുദ്ദേശിക്കുന്നത്.”\nഈ നിർവ്വചനമനുസരിച്ച് കണക്കാക്കുകയാണെങ്കിൽ സഭയിലെ 99 ശതമാനത്തിലധികംപേരും അൽമായരാണെന്ന് കാണാൻ കഴിയും. മറ്റൊരർത്ഥത്തിൽ സഭയെന്നു പറഞ്ഞാൽ അൽമായരാണെന്നു പറയാം.\nവിശുദ്ധ ജോസഫിന്റെ പരിപാവനമായ മേലങ്കിയെയും മേലങ്കി നൊവേനയെയും കുറിച്ച് അറിയാമോ?\n“ദിവ്യകാരുണ്യാത്ഭുതം ദൈവത്തിന്റെ കരുണാമയമായ സമ്മാനം” പോളണ്ടില് നടന്ന ദിവ്യകാരുണ്യാത്ഭുതങ്ങളുടെ പശ്ചാത്തലത്തില് ബിഷപ് സംസാരിക്കുന്നു\nഇതിനെക്കുറിച്ച് പന്ത്രണ്ടാം പീയൂസ് പാപ്പ വളരെ മനോഹരമായി വിവരിക്കുന്നതിപ്രകാരമാണ്; “തങ്ങൾ (അൽമായർ) സഭയോട് ബന്ധപ്പെട്ടവരാണ് എന്നുമാത്രമല്ല, തങ്ങൾ തന്നെയാണ് സഭ എന്ന് അവർക്ക് സുവ്യക്തമായ ബോധ്യമുണ്ടായിരിക്കണം.” കാരണം സഭയിലെ മഹാഭൂരിപക്ഷമാണ് അൽമായർ.\nസഭയെ ലോകവുമായി ബന്ധിപ്പിക്കുന്ന പ്രധാന കണ്ണികൾ അൽമായരാണ്. മെത്രാൻമാരെയും പുരോഹിതരെയും സംബന്ധിച്ച് അവരുടെ ശുശ്രൂഷകൾ പ്രധാനമായും സഭയിലാണ്. എന്നാൽ അൽമായരെ സംബന്ധിച്ചിടത്തോളം അവർ ഒരേസമയം സഭയിലും ലോകത്തിലും ശുശ്രൂഷ ചെയ്യുന്നവരാണ് . അതുകൊണ്ടുതന്നെ സഭയുടെ യഥാർത്ഥ മുഖം ലോകത്തിന് ദൃശ്യമാകുന്നത് അൽമായരിലൂടെയാണ്.\nതിരുസഭയിൽ ജ്ഞാനസ്നാനം സ്വീകരിച്ച എല്ലാവരും തുല്യമാഹാത്മ്യമുള്ളവരാണെന്നു ഖണ്ഡിക 32-ൽ പറയുന്നുണ്ട്. ഇതുവഴി സഭയിൽ ശുശ്രൂഷ ചെയ്യുവാനും, അതുവഴി വിശുദ്ധരാകാനും മാമോദീസാ സ്വീകരിച്ച എല്ലാവർക്കും യോഗ്യതയും കടമയുമുണ്ടെന്ന് ഇവിടെ പഠിപ്പിക്കുകയാണ്. എങ്കിലും “ചില സ്ഥലങ്ങളിൽ സഭയ്ക്ക് ഭൂമിയുടെ ഉപ്പായി പ്രവർത്തിക്കുവാൻ അൽമായരിലൂടെ മാത്രമേ സാധിക്കൂ” ( ഖണ്ഡിക 33) എന്നോർമ്മപ്പെടുത്തുന്നതിലൂടെ തിരുസഭ അൽമായരുടെ അനന്യതയും ശ്രേഷ്ഠതയും എടുത്തു പഠിപ്പിക്കുകയും അത്രമാത്രം സഭ അൽമായരെ ആശ്രയിച്ചിരിക്കുന്നു എന്ന് ബോധ്യപ്പെടുത്തുകയും ചെയ്യുന്നു.\nകൂടുതൽ പഠനങ്ങൾക്കായി ചുവടെ നൽകിയിരിക്കുന്ന ലിങ്ക് ഉപയോഗിക്കുക.\nമരണാസന്നരായവര്‍ക്കുവേണ്ടി നമുക്ക് പ്രാര്‍ത്ഥിക്കാം\nസാത്താന് ദൈവത്തെക്കാള് കൂടുതല് മറിയത്തെ ഭയക്കുന്നു? കാരണം ഇതാണ്…\nഫാ. ഹെന്‍ട്രി പട്ടരുമഠത്തില് പൊന്തിഫിക്കല് ബിബ്ലിക്കല് കമ്മീഷനിലെ അംഗം\nവത്തിക്കാന് മ്യൂസിയം ഫെബ്രുവരിയില് തുറക്കുമെന്ന് പ്രതീക്ഷ\nഫ്രാന്‍സിസ് മാര്‍പാപ്പയും പോപ്പ് എമിരത്തൂസ് ബെനഡിക്ട് പതിനാറാമനും കോവിഡ് വാക്‌സിന്…\nഅഭയ കേസ് വിധിയിലെ പാകപിഴകളെക്കുറിച്ച് ജസ്റ്റീസ് എബ്രഹാം മാത്യു എഴുതുന്ന ലേഖന പരമ്പര 1\nആർച്ച് ബിഷപ്പ് ഫിലിപ്പ് ടാർട്ടാഗ്ലിയയുടെ നിര്യാണത്തിൽ ദുഃഖം രേഖപ്പെടുത്തി ഗ്രേറ്റ്…


ആശ്വാസമായി സ്വര്‍ണ വില : ഇന്നത്തെ നിരക്കിങ്ങനെ – East Coast Daily Malayalam\nNov 6, 2019, 02:19 pm IST\nകൊച്ചി : ഈ മാസത്തെ ഏറ്റവും താഴ്ന്ന നിലയിൽ സ്വർണ്ണ വില. ഗ്രാമിന് 3,560 രൂപയും പവന് 28,480 രൂപയുമാണ് ഇന്നത്തെ സ്വര്‍ണവില. പവന് 240 രൂപയും,ഗ്രാമിന് 30രൂപയുമാണ് കുറഞ്ഞത്. ഇന്നലെ ഗ്രാമിന് 3,590 രൂപയും പവന് 28,720 രൂപയുമായിരുന്നു വില. നാലാം തീയതി ഗ്രാമിന് 10 രൂപയും,പവന് 80 രൂപയും കുറഞ്ഞിരുന്നു. ഇതനുസരിച്ച് ഗ്രാമിന് 3,590 രൂപയും, പവന് 28,720 രൂപയുമായിരുന്നു വില.\nനവംബർ ഒന്ന് മുതൽ മൂന്ന് വരെ പവന് 28,800രൂപയും, ഗ്രാമിന് 3600 രൂപയുമായിരുന്നു വില. ഈ മാസത്തെ ഏറ്റവും ഉയർന്ന നിരക്കായിരുന്നിത്. അന്താരാഷ്ട്ര വിപണിയിൽ സ്വര്‍ണത്തിന് ഇന്നത്തെ നിരക്ക് ട്രോയ് ഔൺസിന് (31.1 ഗ്രാം) 1,485.20 ഡോളറാണ്.\nAlso read : കണക്കില്‍പ്പെടുത്താത്ത സ്വര്‍ണം സൂക്ഷിക്കുന്നവര്‍ക്ക് വെളിപ്പെടുത്താനുള്ള പദ്ധതിയെ കുറിച്ചുള്ളത് വ്യാജ വാർത്ത: കേന്ദ്രം നിലപാട് വ്യക്തമാക്കി\nവെള്ളി വിലയിൽ നേരിയ വർധനയുണ്ടെന്നാണ് റിപ്പോർട്ട്. ഗ്രാമിന് 48.78 എന്ന നിലയിലാണ് വ്യാപാരം. എട്ടു ഗ്രാം വെള്ളിയ്ക്ക് 390.24ഉം, ഒരു കിലോഗ്രാം വെള്ളിയ്ക്ക് 48,750 രൂപയുമാണ് വില. ഇന്നലെ ഒരു കിലോഗ്രാം വെള്ളിയ്ക്ക് 48,700 രൂപയായിരുന്നു വില.\ngold price gold rate KERALA GOLD PRICE KERALA GOLD RATE gold\nനിങ്ങള് മത്തിയും കൂര്‍ക്കയും കറിവെച്ചിട്ടുണ്ടോ? ഇതാ ഒന്ന് പരീക്ഷിക്കൂ...


കരുതിയിരിക്കാം; തൊഴിൽത്തട്ടിപ്പുകളുടെ കേന്ദ്രമായി കണ്ണൂർ - Kannur Varthakal Online\nകരുതിയിരിക്കാം; തൊഴിൽത്തട്ടിപ്പുകളുടെ കേന്ദ്രമായി കണ്ണൂർ\nകണ്ണൂർ∙ തൊഴിൽത്തട്ടിപ്പുകളുടെ കേന്ദ്രമായി കണ്ണൂർ മാറുന്നു. ഗൾഫ്, യൂറോപ്യൻ രാജ്യങ്ങളിലേക്കുള്ള തൊഴിൽ വീസ വാഗ്ദാനം ചെയ്തു കഴിഞ്ഞ2വർഷത്തിനിടെ ഇത്തരത്തിൽ തൊഴിൽത്തട്ടിപ്പുകാർ തട്ടിയെടുത്തത് ഉദ്യോഗാർഥികളുടെ കോടിക്കണക്കിനു രൂപ. പരാതിപ്പെട്ടാൽ നൽകിയ പണം തിരികെ കിട്ടില്ലെന്ന ഭയം മൂലം വഞ്ചിക്കപ്പെട്ടാലും പരാതി നൽകാതെ കാത്തിരിക്കുന്നവരും നിരവധി.\nകഴിഞ്ഞ ദിവസം തളിപ്പറമ്പിൽ വച്ച അറസ്റ്റിലായ ഇടുക്കി നെടുങ്കണ്ട് സംവ സ്വദേശി അബ്ദുൽ കെ.നാസറാണ് അവസാനമായി തൊഴിൽത്തട്ടിപ്പിന് പിടിയിലായയാൾ. വാട്ടർ അതോറിറ്റിയിൽ പമ്പ് ഓപ്പറേറ്റർ മാത്രമായ ഇയാൾക്കു പണം നൽകിയവരിൽ ഏറെയും എൻജിനീയറിങ്, നഴ്സിങ് പഠനം പൂർത്തിയാക്കിയ ഉന്നത ബിരുദധാരികളാണ്.\nഒരു ഉദ്യോഗാർഥിയിൽ നിന്നു 10 ലക്ഷം രൂപ വരെ ഇയാൾ കൈപ്പറ്റിയിട്ടുണ്ട്.ഗൾഫ് രാജ്യങ്ങളിലെ പ്രതിസന്ധി മൂലം ഉദ്യോഗാർഥികൾ കൂടുതലും യൂറോപ്യൻ രാജ്യങ്ങളാണു തൊഴിലിനായി തിരഞ്ഞെടുക്കാൻ താൽപര്യപ്പെടുന്നത്.\nഈ മേഖലയിൽ പലർക്കും പരിചയക്കാരില്ലാത്തതിനാൽ ഇടനിലക്കാർക്കു വഞ്ചിക്കാൻ എളുപ്പവുമാണ്. വീസ തട്ടിപ്പിൽ അറസ്റ്റിലായാലും തട്ടിയെടുത്ത പണത്തിന്റെ വളരെ ചെറിയ ഭാഗം ഉപയോഗിച്ചു ജാമ്യത്തിലിറങ്ങാൻ കഴിയും. കവർച്ചയോ പിടിച്ചുപറിയോ പോലെ കാര്യമായ ബുദ്ധിമുട്ടുമില്ല. ഒരു കോടി രൂപ കവർന്നാലും ഇവരെ ആരും കള്ളനെന്നു വിളിക്കാത്തതിനാൽ സാമൂഹികമായ മാനക്കേടുമില്ല. തട്ടിപ്പുകാരിൽ ഏറെയും തൊഴിൽ, വീസ തട്ടിപ്പിലേക്കിറങ്ങാനുള്ള കാരണമിതാണെന്നു പൊലീസ് പറയുന്നു.\nവിദേശ ജോലിക്കു ശ്രമിക്കും മുൻപ് അറിയേണ്ട കാര്യങ്ങൾ;\n*കഴിയുന്നതും നോർക്ക റൂട്ട്സ് മുഖേനയോ നോർക്ക അംഗീകരിച്ച അംഗീകൃത\nഏജൻസികൾ മുഖേനയോ ജോലിക്കു ശ്രമിക്കുക.\n*ഇടനിലക്കാർ മുഖേന വിദേശത്തേക്കു പോകുന്നുവെങ്കിൽ ജാഗ്രത പുലർത്തുക.\n*ഇവർക്കു കേന്ദ്ര പ്രവാസികാര്യ വകുപ്പിനു കീഴിലുള്ള റജിസ്ട്രേഷനുള്ള തൊഴിൽ\nറിക്രൂട്മെന്റ് ഏജൻസിയുണ്ടോ എന്ന് ഉറപ്പുവരുത്തുക.\n*തൊഴിൽ കരാറുകളും ശമ്പള വ്യവസ്ഥയും അതതു രാജ്യങ്ങളിലെ ഇന്ത്യൻ\nഎംബസികൾ അംഗീകരിച്ചതാണോ എന്ന് ഉറപ്പാക്കുക.\n*സർവീസ് ചാർജായി തുക ഈടാക്കുന്നുവെങ്കിൽ അംഗീകൃത നിരക്കാണെന്ന്\nഉറപ്പാക്കുക. കൃത്യമായ രേഖകളും രസീതും കൈപ്പറ്റുക.\n*വിദേശത്തേക്കു പോകാൻ ആഗ്രഹിക്കുന്നവർക്കായി നോർക്ക റൂട്സ് നൽകുന്ന പ്രീ\nഡിപ്പാർട്ടർ കോഴ്സിൽ പങ്കെടുത്ത് വിശദ വിവരങ്ങൾ മനസ്സിലാക്കുക.\nസൗമ്യയുടെ ആത്മഹത്യ: ജയിൽ സൂപ്രണ്ടിന് ഒരു വർഷത്തിനുശേഷം സസ്പെൻഷൻ\nകണ്ണൂരിൽ നിന്ന് ബെംഗളൂരു വഴി ഇനി സിംഗപ്പൂരിലേക്ക് പറക്കാം


By: KJ Staff Published on: 04 July, 2019 1:49 PM IST\nപറങ്കികള് മലയാളക്കരയിലേക്ക് കൊണ്ടുവന്ന പറങ്കിമാവ് അധികചെലവില്ലാതെ പണസഞ്ചി നിറയ്ക്കാന് സഹായിക്കുന്നു എന്നത് വാസ്തവം. ചേരുമാവ്, പറങ്കിമാവ് എന്നീ പേരുകളില് അറിയുന്ന കശുമാവില് നിന്നു ശേഖരിക്കുന്ന കശുവണ്ടി രാജ്യത്തെ വരുമാനം നിര്‍ണ്ണയിക്കുന്ന കാര്‍ഷിക വിളയായി മാറിയിട്ട് നാളുകള് ഏറെ. എങ്കിലും കശുമാങ്ങയുടെ ഉപയോഗം ഇന്നും ശൈശവദശയില് തന്നെ. ഏതാണ്ട് പത്തുവര്‍ഷം പ്രായമായ കശുമാവില് നിന്ന് 10 കിലോ കശുവണ്ടി ലഭിക്കുമ്പോള് അമ്പതോളം കിലോ കശുമാങ്ങ ആരോരും ഉപയോഗിക്കാതെ പാഴായി പോകുന്നു എന്നതാണ് കേരലത്തിലെ ഇന്നത്തെ അവസ്ഥ.\nപൊതുവില് പഴച്ചാറില് നിന്നുണ്ടാക്കുന്ന വീഞ്ഞും മദ്യവും ലോക പ്രശസ്തമാണ്. എന്നാല് കശുമാങ്ങയില് നിന്നുണ്ടാക്കുന്ന 'ഫെന്നി' എന്ന മദ്യം ഭാരതത്തിലെ തിരദേശമായ ഗോവയുടെ സ്വന്തം. ഭൗമ സൂചിക പദവി നേടിയ ഈ വിഭവം നാടന് വാറ്റ് രീതിയില് മണ്‍കലങ്ങളില് പ്രത്യേകം തയ്യാറാക്കിയ അടുപ്പില് വച്ചാണ് തയ്യാറാക്കുന്നത്. ഇതിനായുളള ചിട്ടകളും ആചാരങ്ങളും ഗോവയില് ചില ഗോത്രസമൂഹത്തില് ഇന്നും അതേപടി നിലനില്‍ക്കുന്നു.\nതുലാവര്‍ഷം കഴിഞ്ഞ് മഞ്ഞുരുകുന്നതോടുകൂടി പൂക്കുന്ന കശുമാവ് ജനുവരി മാസത്തോടെ വിളവെടുപ്പിന് തയ്യാറാകും. ഇത് ഏപ്രില് മാസം വരെ തുടരാം. പൂങ്കുലയില് കുലകളായി തന്നെ കണ്ടുവരുന്ന കശുമാങ്ങ ഇനങ്ങള് ഇന്നുണ്ട്. ശാസ്ത്രീയമായി കശുവണ്ടിയാണ് യഥാര്‍ത്ഥ ഫലം. പൂവിന്റെ തണ്ടിനോട് ചേര്‍ന്ന ഭാഗം രൂപാന്തരപ്പെട്ടതാണ് കശുമാങ്ങ. മഞ്ഞ, കടും ചുവപ്പ്, ഇളം റോസ്, മഞ്ഞയും ചുവപ്പും കലര്‍ന്ന നിറങ്ങള് എന്നിങ്ങനെ കശുമാവിന്റെ വര്‍ണ്ണവൈവിധ്യം രസകരം. മണത്തിലും രുചിയിലും പഴച്ചാറിന്റെ അളവില് വരെയും മാറ്റങ്ങള് കാണാം. ഒരു മാങ്ങയുടെ ശരാശരി തൂക്കം 30 മുതല് 150 ഗ്രാം വരെ കാണാറുണ്ട്. കശുമാങ്ങയുടെ പ്രത്യേക ഗന്ധം ഇഷ്ടപ്പെടുന്നവര് ഏറെ. ഈ ഗന്ധത്തിന് ആധാരം രാസഘടകങ്ങളായ എസ്റ്ററുകളും ടെര്‍പീനുകളും.\nപറങ്കിമാങ്ങയുടെ പോഷകമൂല്യം എടുത്തുപറഞ്ഞേ തീരൂ. 100 ഗ്രാം കശുമാങ്ങയില് 180 മുതല് 370 മി.ഗ്രാം വൈറ്റമില് സി അടങ്ങിയിട്ടുണ്ട്. ചുരുക്കിപ്പറഞ്ഞാല് ആപ്പിളിനേക്കാള് പത്തിരട്ടി. കൂടാതെ ധാതുക്കള്, ലവണങ്ങള് എന്നിവയാല് സമ്പുഷ്ടമായ ഇതില് നിര്‍ജ്ജീകരണ ഘടകങ്ങള് ഉളളതിനാല് മറ്റു പഴങ്ങളെ പോലെ കോശങ്ങളുടെ സംരക്ഷണത്തിനും യുവത്വം നിലനിര്‍ത്താനും പല ജീവനശൈലി രോഗങ്ങള് പ്രതിരോധിക്കാനും മെച്ചപ്പെട്ടതാണ്.\n100 ഗാം കശുമാങ്ങയിലെ പോഷക ഘടകങ്ങള്\nഈര്‍പ്പം :86.3 ഗ്രാം\nമാംസ്യം :0.2 ഗ്രാം\nകൊഴുപ്പ് :0.1 ഗ്രാം\nഅന്നജം :12.6 ഗ്രാം\nകാല്‍സ്യം :0.2 ഗ്രാം\nഇരുമ്പ് :0.4 ഗ്രാം\nവൈറ്റമിന് സി :180-370 ഗ്രാം\nകശുമാങ്ങയുടെ നീര് പലവിധത്തില് സൂക്ഷിച്ച് ഉദരസംബന്ധമായ രോഗങ്ങള്‍ക്കും പ്രസവരക്ഷയ്ക്കും വേദനസംഹാരിയായും മറ്റും ഉപയോഗിക്കുന്ന ശീലം പണ്ടുകാലത്ത് ഉണ്ടായിരുന്നു. കശുമാങ്ങയുടെ നീര് കുപ്പിയിലാക്കി അടച്ച് മണ്ണിനടിയില് സൂക്ഷിച്ച് മരുന്നായി ഉപയോഗിക്കുന്നവര് ഇന്നുമുണ്ട്.\nകശുമാങ്ങയുടെ നീരും ശര്‍ക്കരപാനിയും ചേര്‍ത്ത് പാനീയമാക്കി കാലങ്ങളോളം സൂക്ഷിക്കുന്ന പതിവ് ഇന്നും ചിലയിടങ്ങളില് കാണാം.\nകശുമാങ്ങയുടെ നീര് വെയിലത്ത് ഉണക്കി മിoായിയായും, പഴുത്ത കശുമാങ്ങ കഷ്ണങ്ങളാക്കി വെയിലത്തുവച്ച് ഉണക്കി തേനില് സൂക്ഷിക്കുന്ന ചിലരും ഉണ്ട്.\nപൊതുവില് പിത്തം, ഉദരരോഗങ്ങള്, ശരീരരക്ഷ എന്നിവയ്‌ക്കെല്ലാം ഫലപ്രദമായ ഔഷധമായി കശുമാങ്ങ ശുപാര്‍ശചെയ്യുന്നു.\nധാരാളം കശുമാങ്ങ വിളയുന്ന കണ്ണൂര് ഭാഗങ്ങളില് പഴുത്ത കശുമാങ്ങ തലേ ദിവസം കഞ്ഞിവെളളത്തില് ഇട്ടുവച്ച് പിറ്റേദിവസം കഴുകി എടുത്ത് മറ്റു പച്ചക്കറികള് പോലെ കറിയുണ്ടാക്കാന് ഉപയോഗിക്കുന്നു.\nകശുമാങ്ങയുടെ പ്രധാന വിളവെടുപ്പുകാലം ജനുവരി- ഫെബ്രുവരി മാസങ്ങളാണ്. സാധാരണ മൂത്ത് പാകമായ പഴങ്ങള് ഞെട്ടറ്റുനിലത്തുവീഴുന്നതോടെ ശേഖരിക്കുകയാണ് പതിവ്. പൂര്‍ണ്ണമായും പാകമായ പഴുത്ത പഴങ്ങള് ആണ് സ്വാദിഷ്ടം. കശുമാവിന് ചുവട്ടില് വീണുകിടക്കുന്ന നല്ല മൂത്തുപഴുത്ത കശുമാങ്ങയെ കാലവിളംബമില്ലാതെ ശേഖരിച്ച് കശുവണ്ടി വേര്‍തിരിച്ച് സംസ്‌കരണത്തിന് ഉപയോഗിക്കാന് പ്രത്യേക ശ്രദ്ധവേണം. കാലതാമസം വന്നാല് സൂക്ഷ്മജീവികള് പ്രവര്‍ത്തിച്ച് പഴച്ചാറ് പുളിച്ചുപോകാം.\nമൂത്തുപഴുത്ത 100 ഗ്രാം കശുമാവില് നിന്നും 60-70 ഗ്രാം പഴച്ചാറ് പ്രതീക്ഷിക്കാം. മധുരസൂചിക 11% മുകളില് വരെ കാണാം. 0.3-0.4% പുളിപ്പും ഇതിലുണ്ട്. നല്ല മധുരമുളള ഈ പഴച്ചാറിന് പ്രത്യേക രുചിയും മണവും ഒപ്പം പോഷകഗുണവുമുണ്ട്.\nമറ്റുപഴങ്ങളോട് സമാനമായതോ അഥവാ അല്പം പോഷകം കൂടിയതോ ആയ കശുമാങ്ങയിലെ കറ അല്ലെങ്കില് ചവര്‍പ്പ് കാരണമാണ് ഇതിന്റെ ഉപയോഗം വ്യാപകമാകാത്തത്. ഈ അരുചിക്ക് ഹേതുവായ രാസഘടകം ടാനിന് ആണ്. ശരാശരി ടാനിന്റെ അളവ് 0.06-0.76 ശതമാനം. എന്നാല് കറ/ ചവര്‍പ്പ് മാറ്റിയെടുത്താല് മറ്റ് ഏതു പഴങ്ങളെപ്പോലെ കശുമാങ്ങയും സ്വീകാര്യമാകും. ഇങ്ങനെ കറ കളയാനുള സാങ്കേതിക വിദ്യ കാര്‍ഷിക സര്‍വ്വകലാശാലയുടെ മാടക്കത്തറ കശുമാവ് ഗവേഷണകേന്ദ്രം വികസിപ്പിച്ചിട്ടുണ്ട്.\nഎങ്ങനെ കറ കളയാം ?\nകശുമാങ്ങയുടെ പഴച്ചാറും, പഴുത്ത കശുമാമ്പഴങ്ങളും, മൂത്തുപഴുക്കാത്ത പച്ച കശുമാങ്ങയും വിവിധ വിഭവങ്ങള് ഉണ്ടാക്കാന് ഉപയോഗിക്കുന്നു. ഓരോ വിഭവത്തിനനുസരിച്ചും കറ കളയുന്ന രീതിയിലും മാറ്റങ്ങള് കാണാം.\nകശുമാവിന് ചുവട്ടില് നിന്നും ശേഖരിച്ച മാങ്ങ കഴുകി വൃത്തിയാക്കി കൈ കൊണ്ടോ മിഷ്യനില് ഇട്ടോ പിഴിഞ്ഞ് പഴച്ചാറ് ശേഖരിക്കാം. ഇങ്ങനെ ശേഖരിച്ച പഴച്ചാറില് കഞ്ഞിവെളളം ഒഴിച്ചോ, ചൗവ്വരി കുറുക്കി ഒഴിച്ചോ ചവര്‍പ്പും മാറ്റാം.\nഇതിന് ഒരു കിലോ പഴച്ചാറിലേക്ക്5ഗ്രാം പൊടിച്ച ചൗവ്വരി കുറച്ച് വെളളത്തില് കുറുക്കി തണുപ്പിച്ച് ഒഴിച്ചു നന്നായി ഇളക്കി വയ്ക്കാം. ടാനിന് മറ്റു തന്‍മാത്രകളുമായി ചേര്‍ന്ന് താഴെ അടിഞ്ഞുകൂടും. തെളിഞ്ഞ നിറമില്ലാത്ത നീര് മുകളില് നിന്ന് ഊറ്റിയെടുക്കാം. ചവര്‍പ്പില്ലാത്ത ഈ പഴച്ചാറ് തണുപ്പിച്ചു കുടിക്കാന് വളരെ നല്ലതാണ്.\nഇങ്ങനെ ശേഖരിച്ചു കറകളഞ്ഞ പഴച്ചാറില് നിന്നാണ് സിറപ്പ് പോലുളള ഉല്‍പന്നങ്ങള് തയ്യാറാക്കുന്നത്. അതിനാല് തെളിനീര് വര്‍ഷകാലം മുഴുവന് സൂക്ഷിച്ചുവയ്ക്കാന് ഒരു ലിറ്റര് കശുമാവിന് നീരില് 2.5 ഗ്രാം പൊട്ടാസ്യം മെറ്റാബൈ സള്‍ഫേറ്റും5ഗ്രാം സിട്രിക്കാസിഡ് എന്നിവ ചേര്‍ക്കണം.\nകഴുകി വൃത്തിയാക്കിയ കശുമാമ്പഴം5ശതമാനം വീര്യമുളള കറിയുപ്പു ലായനിയില് ഇട്ടു വച്ചാല് കറ മാറ്റാം. ഇത് തുടര്‍ച്ചയായി മൂന്നുദിവസം ആവര്‍ത്തിക്കണം. ഓരോ ദിവസവും പുതിയ കറിയുപ്പ് ലായനിയില് ഇടണം. അടിയില് ഊറിവരുന്ന കറ അതാതുദിവസം മാറ്റാം. നാലാംദിവസം ഉപ്പുലായനിയില് നിന്ന് വെളളത്തില് കഴുകി ഉപയോഗിക്കാം.\nതിളക്കുന്ന ഉപ്പുവെളളത്തില്5മിനിറ്റ് പഴം മുക്കിവച്ചും 10-15 മിനിറ്റ് ഉയര്‍ന്ന മര്‍ദ്ദത്തില് ആവികൊളളിച്ചും ഒരു പരിധിവരെ കറ നീക്കം ചെയ്യാം.\nകറകളഞ്ഞ പഴുത്ത കശുമാങ്ങയില് നിന്ന് പിന്നീട് പഴച്ചാറു പിഴിഞ്ഞെടുക്കാന് സാധ്യമല്ല. പകരം പള്‍പ്പാക്കി പലവിധ വിഭവങ്ങളിലും ഉപയോഗിക്കാം.\nപള്‍പ്പോ, മാങ്ങയോ അതേ പടി ഒരു വര്‍ഷക്കാലം സൂക്ഷിക്കാന് ഒരു കിലോഗ്രാമിന് 2.5 ഗ്രാം പൊട്ടാസ്യം മെറ്റാ ബൈസള്‍ഫേറ്റും5ഗ്രാം സിട്രിക്കാസിഡും ചേര്‍ക്കണം. കശുമാങ്ങയെങ്കില് രാസവസ്തുക്കള് വെളളത്തില് ലയിപ്പിച്ചു മാങ്ങ മുങ്ങികിടക്കത്തക്കവിധം ഒഴിച്ച് സംഭരിക്കാം.\nകാറമാങ്ങ / പച്ച കശുമാങ്ങ\nപച്ച കശുമാങ്ങ അല്ലെങ്കില് കാറമാങ്ങ 8 ശതമാനം വീര്യമുളള ഉപ്പുലായനിയില് ഇട്ട് കറ കളയാം. സിട്രിക്കാസിഡും സോഡിയം ബെന്‍സോയേറ്റും ചേര്‍ത്താല് ഒരു വര്‍ഷക്കാലം കേടുകൂടാതെ സംഭരിക്കാം. ആവശ്യത്തിന എടുത്ത് ചെറിയ കഷ്ണങ്ങളായി മുറിച്ച് അച്ചാറുണ്ടാക്കാം.\nപഴുത്ത കശുമാങ്ങയില് നിന്നുളള ഉല്പന്നങ്ങള്\nക്യാന്‍ഡി, വടക്കേഇന്‍ഡ്യന് ഉല്പന്നമായ ചട്‌നി, ടൂട്ടി ഫ്രൂട്ടി എന്നിവ കറ കളഞ്ഞ് പഴുത്ത കശുമാങ്ങയില് നിന്നുണ്ടാക്കാം..\nകശുമാങ്ങ പള്‍പ്പില് നിന്നാണ് ജാമും ഹല്‍വയും തയ്യാറാക്കുന്നത്.\nകാറ മാങ്ങ/ പച്ച കശുമാങ്ങ\nഇത് പ്രധാനമായും അച്ചാറുണ്ടാക്കുവാന് മാത്രം ഉപയോഗിക്കുന്നു.\nകശുമാങ്ങ നീരില് നിന്നാണ് സിറപ്പ്, സ്‌ക്വാഷ്, ജ്യൂസ് അഥവാ ആര്.ടി.എസ്. ഡ്രിങ്ക്, സോഡ, പുളിക്കാത്ത പഴച്ചാറ്, വിനീഗര്, പുളിപ്പിച്ച വീഞ്ഞ് അഥവാ വൈന്, മദ്യം എന്നിവ തയ്യാറാക്കുന്നത്.\nകശുമാങ്ങയുടെ വിളവെടുപ്പുകാലം നവംബര് മുതല് ഏപ്രില് വരെയാണെങ്കിലും വര്‍ഷം മുഴുവന് സംഭരിച്ചുവയ്ക്കാനുളള സാങ്കേതിക വിദ്യ ഇന്നുണ്ട്. അതിനാല് മൂല്യവര്‍ധിത ഉല്‍പന്നങ്ങള്‍ക്കായി ഒരു യൂണിറ്റ് ആരംഭിച്ചാല് വര്‍ഷം മുഴുവന് ഉല്‍പന്നങ്ങള് ഉണ്ടാക്കാനും വിപണനം ചെയ്യാനാകുമെന്ന മേന്മയുമുണ്ട്. കശുമാങ്ങയുടെ നീരിലും പള്‍പ്പിലും മറ്റുപഴച്ചാറുകളോ പള്‍പ്പുകളോ ചേര്‍ത്ത് ഒട്ടേറെ രുചിഭേദങ്ങളും തയ്യാറാക്കാം. കശുമാങ്ങ സുലഭമായി കിട്ടുമെന്നുണ്ടെങ്കില് നിശ്ചയമായും ഏറ്റെടുക്കാവുന്ന ഒരു സംരംഭമാണിത്.\nകേരള കാര്‍ഷിക സര്‍വ്വകലാശാലയുടെ മാടക്കത്തറ കശുമാവ് ഗവേഷണകേന്ദ്രം വ്യക്തികള്‍ക്കും സംരംഭകര്‍ക്കും കശുമാങ്ങ ഉല്പന്നങ്ങള് തയ്യാറാക്കാന് പ്രായോഗിക പരിശീലനം നല്‍കുന്നു. പരിശീലനത്തിന് പേര് രജിസ്റ്റര് ചെയ്യാനും കൂടുതല് വിവരങ്ങള് ലഭിക്കാനും ഇനി പറയുന്ന നമ്പറില് ബന്ധപ്പെടുക.\nഡോ. ജലജ എസ്. മേനോന്\nമധുരഫലങ്ങളുടെ രാജ്ഞി മാങ്ങ - മല്‍ഗോവ\nഅഴകേറും ചാമ്പയ്ക്കയുടെ ഗുണങ്ങളും പരിചരണവും\nകേരളത്തിന്റെ സ്വന്തം മൂട്ടി മരങ്ങൾ


ആട്ടിറച്ചിയെ മാട്ടിറച്ചിയാക്കുന്നത് തിരഞ്ഞെടുപ്പ് മുന്നില്‍കണ്ട് - കനയ്യ | Kanhaiya Kumar| Thrissur\nആട്ടിറച്ചിയെ മാട്ടിറച്ചിയാക്കുന്നത് തിരഞ്ഞെടുപ്പ് മുന്നില്‍കണ്ട് - കനയ്യ\nജെ.എന്.യു.വിലെ ഏതെങ്കിലും വിദ്യാര്‍ത്ഥികള് ദേശവിരുദ്ധ മുദ്രാവാക്യം വിളിച്ചുവെങ്കില് തെളിവു ഹാജരാകട്ടെ\nതൃശ്ശൂര്: ആട്ടിറച്ചി മാട്ടിറച്ചിയാകുന്നതും ജെ.എന്.യു.വിലെ വ്യാജവീഡിയോ ദൃശ്യം യഥാര്‍ത്ഥദൃശ്യമാക്കുന്നതും ഉത്തര് പ്രദേശിലെ തിരഞ്ഞെടുപ്പു മുന്നില്‍കണ്ടാണെന്ന് ജവഹര്‍ലാല് നെഹ്രു സര്‍വകലാശാലയിലെ വിദ്യാര്‍ഥി നേതാവ് കനയ്യകുമാര് അഭിപ്രായപ്പെട്ടു. ഇ.എം.എസ്. സ്മൃതി ദേശീയ സെമിനാറിനെത്തിയ കനയ്യ മാധ്യമപ്രവര്‍ത്തകരോടു സംസാരിക്കുകയായിരുന്നു.\nവിമാനടിക്കറ്റിനു ധാരാളം പണം ചെലവഴിക്കുന്ന പ്രധാനമന്ത്രി മോദിക്ക് വിദ്യാഭ്യാസ പുരോഗതിക്കുവേണ്ടി ചെലവഴിക്കാന് പണമില്ല. സംഘടിതമായ വ്യാജപ്രചാരണങ്ങളിലൂടെ രാജ്യത്തിന്റെ ഭരണഘടനയെതന്നെ തകര്‍ക്കാന് ശ്രമിക്കുന്നതാണ് ഇപ്പോള് കാണുന്നത്. ബീഫ് വിവാദവും ജെ.എന്.യു. വിവാദവും എല്ലാം ഇതിന്റെ ഭാഗമാണ്. ജെ.എന്.യു.വിലെ ഏതെങ്കിലും വിദ്യാര്‍ത്ഥികള് ദേശവിരുദ്ധ മുദ്രാവാക്യം വിളിച്ചുവെങ്കില് തെളിവു ഹാജരാകട്ടെ എന്നും അദ്ദേഹം വെല്ലുവിളിച്ചു.\nരാഷ്ട്രത്തിനുവേണ്ടി പ്രവര്‍ത്തിക്കുന്നവരും രാഷ്ട്രത്തെ വില്‍ക്കാന് ശ്രമിക്കുന്നവരും തമ്മിലാണ് ഇന്നു പോരാട്ടം. കേരളത്തെ വളരെയധികം പ്രതീക്ഷയോടെയാണ് രാജ്യം ഉറ്റുനോക്കുന്നത്. രാജ്യത്തിനു മാതൃകയാകാന് കേരളത്തിനു സാധിക്കേണ്ടതുണ്ട്. കൃഷിക്കാരനായ പിതാവും സൈന്യത്തില് സേവനം ചെയ്യുന്ന സഹോദരനുമുള്ള തന്നെയാണ് രാജ്യദ്രോഹിയായി മുദ്രകുത്തുന്നത്. വിദ്യാഭ്യാസ പ്രശ്‌നങ്ങള് ചര്‍ച്ചചെയ്യാന് ഓള് ഇന്ത്യ സ്റ്റുഡന്റ്‌സ് കണ്‍വെന്‍ഷന് ജെ.എന്.യു.വില് ഉടന് വിളിച്ചുചേര്‍ക്കുമെന്നും കനയ്യകുമാര് അറിയിച്ചു.\nജെ.എന്.യുവിലെ വിദ്യാര്‍ഥി നേതാവും പട്ടാമ്പി എം.എല്.എ.യുമായ മുഹമ്മദ് മുഹ്‌സിന്, കെ. രാജന് എം.എല്.എ., മുന് മന്ത്രി കെ.പി. രാജേന്ദ്രന്, സി.പി.ഐ. ജില്ലാ സെക്രട്ടറി കെ.കെ. വത്സരാജ് എന്നിവരും കനയ്യകുമാറിനൊപ്പം വാര്‍ത്താ സമ്മേളനത്തില് പങ്കെടുത്തു. ഇ.എം.എസ്. സ്മൃതിയില് സ്വാതന്ത്ര്യത്തിന്റെ പുതുചക്രവാളങ്ങള് തേടുന്ന യുവത എന്ന വിഷയത്തില് നടന്ന സംവാദത്തില് കനയ്യ കുമാര് സംസാരിച്ചു.\nഎം.ബി. രാജേഷ് എം.പി. വിഷയാവതരണം നടത്തി. വാള്‍സ്ട്രീറ്റ് പിടിച്ചെടുക്കല്, അറബ് വസന്തം തുടങ്ങിയ പ്രക്ഷോഭങ്ങളില് നിന്ന് വ്യത്യസ്തമായി ഇന്ത്യയിലെ വിദ്യാര്‍ഥി പ്രതിഷേധത്തിന് രാഷ്ട്രീയ പക്വതയും വ്യക്തമായ ദിശാബോധവും ഉണ്ടെന്ന് അദ്ദേഹം പറഞ്ഞു. ഷെഹ് ല റഷീദ്, വി.പി. സുൈഹല്, വി.പി. സാനു, ഹരിശങ്കര് നാച്ചിമുത്തു, റോസല്‍രാജ് തുടങ്ങിയവര് സംസാരിച്ചു.


മന്ത്രി കെ.ബാബുവിനെതിരെ വീണ്ടും വെളിപ്പെടുത്തല്: കുട്ടനാട് പാക്കേജില് 15 കോടിയുടെ അഴിമതി\nTuesday 19th March 2013 4:15pm\nതിരുവനന്തപുരം: മന്ത്രി കെ. ബാബുവിനെതിരെ നിയമസഭയില് വീണ്ടും അഴിമതി ആരോപണം. കുട്ടനാട് പാക്കേജില് പോളവാരലില് 15 കോടി രൂപയുടെ അഴിമതി നടത്തിയെന്ന് ഇന്ന് രാജു എബ്രഹം എം.എല്.എ രേഖമൂലമാണ് വെളിപ്പെടുത്തിയിട്ടുള്ളത്.\nഎന്നാല് തന്റെ കാലത്തല്ല കരാറിന് ടെണ്ടര് വിളിച്ചതെന്ന് ബാബു വിശദീകരിച്ചു. ബാബുവിന്റെ കൈകള് ശുദ്ധമാണെങ്കില് വിജിലന്‍സ് അന്വേഷണം നേരിടാന് തയ്യാറാകണമെന്നും എം.എല്.എ പറഞ്ഞു.\nഎക്‌സൈസ് മന്ത്രി കെ. ബാബു 100 കോടി രൂപ മദ്യ കമ്പനികളില് നിന്നും കൈക്കൂലി വാങ്ങിയതായി ഇന്നലെ ബജറ്റ് ചര്‍ച്ചക്കിടെ നിയമസഭയില് ബാബു എം പാലിശ്ശേരി എം.എല്.എ വെളിപ്പെടുത്തിയിരുന്നു. ഇതിന് പിന്നാലെയാണ് പുതിയ അഴിമതി ആരോപണം.\nവില നിശ്ചയിക്കാന് മദ്യ കമ്പനികളെ ഏല്‍പ്പിക്കുന്നതിന്റെ ഭാഗമായാണ് തുക കൈപ്പറ്റിയതെന്നും ദുബായില് വെച്ച് ഈ തുക കൈമാറിയെന്നും മദ്യ വ്യവസായി വിജയ് മല്യ ഇടപാടിന് ഇടനിലക്കാരനായി പ്രവര്‍ത്തിച്ചതായും വിഷയത്തില് ജുഡീഷ്യല് അന്വേഷണം വേണമെന്നും ബാബു എം പാലിശേരി ആവശ്യപ്പെട്ടിരുന്നു.\nമുഖ്യമന്ത്രിയുടെ ഉപദേശകന് ഷാഫി മേതത്തറിന് തുക കൈമാറിയതായും ബാബു എം പാലിശ്ശേരി ആരോപിച്ചിരുന്നു. സര്‍ക്കാരിന് ഈയിനത്തില് 40 കോടി രൂപയാണ് സര്‍ക്കാരിന് ഈ അഴിമതിയെ തുടര്‍ന്ന് നഷ്ടമായതെന്നും എം.എല്.എ പറഞ്ഞിരുന്നു.


സാമൂഹ്യമാധ്യമങ്ങളിൽ വൈറൽ ആയിക്കൊണ്ടിരിക്കുന്നത് ഈ രണ്ട് സൂപ്പർ സ്റ്റാറുകളുടെ കുട്ടിക്കാലത്തെ ചിത്രമാണ്. ഈ കുട്ടിസൂപ്പർസ്റ്റാറുകൾ ആരാണെന്ന് തിരഞ്ഞുകൊണ്ടിരിക്കുകയാണ് ആരാധകർ. തമിഴ് സിനിമാ ലോകത്തിലെ മുൻ നിരത്താരങ്ങളായ വിജയും, സൂര്യയും ഒന്നിച്ചു നിൽക്കുന്ന ചിത്രമാണ് ഇപ്പോൾ പ്രേക്ഷക ശ്രദ്ധ നേടിയിരിക്കുന്നത്.\nമുതിർന്ന തമിഴ് ചലച്ചിത്രതാരവും സൂര്യയുടെ പിതാവുമായ ശിവകുമാറിനൊപ്പം ഇടവും വലവും കുട്ടികളായ സൂര്യയും വിജയും നിൽക്കുന്ന ചിത്രമാണ് ഇപ്പോൾ സാമൂഹ്യമാധ്യമങ്ങളിൽ വൈറൽ ആയിക്കൊണ്ടിരിക്കുന്നത്. ഇവർ ചെറുപ്പം മുതൽ തന്നെ സുഹൃത്തുക്കളാണ്. ചലച്ചിത്രത്താരങ്ങളുടെ ഇത്തരം ചെറുപ്പകാല ചിത്രങ്ങൾക്ക് വൻ സ്വീകാര്യതയാണ് ലഭിക്കാറുള്ളത്. അത്തരത്തിൽ ഈ ചിത്രവും സൂര്യ-വിജയ് ആരാധകർ ഏറ്റടുത്ത് കഴിഞ്ഞു.\nസൂര്യയും വിജയും കോളേജ് കാലത്തും ഒന്നിച്ചായിരുന്നു. സൂര്യയക്കാൾ ഒരു വയസ്സിന് മുകളിലാണ് വിജയ്.\nരണ്ട് സൂപ്പർ സ്റ്റാറുകളുടേയും പല ചിത്രങ്ങളും ബോക്‌സോഫിസ് ഹിറ്റുകളായിരുന്നു. ജീവിതത്തിൽ മാത്രമല്ല സിനിമയിലും ഇവർ ഒന്നിച്ചാണ്. നേർക്ക് നേർ, ഫ്രണ്ട്‌സ് എന്നീ ചിത്രങ്ങളിൽ ഇരുവരും ഒന്നിച്ച് അഭിനയിച്ചിട്ടുണ്ട്. ഇനിയും ഇവർ ഒന്നിച്ചുള്ള ഹിറ്റ് ചിത്രങ്ങൾ ഉണ്ടാകും എന്ന പ്രതീക്ഷയിലാണ് ആരാധകർ.\nഅതേസമയം ഒക്ടോബർ 30ന് ‘സുരരൈ പ്രോട്രു’ ആണ് സൂര്യയുടെ റിലീസ് ചെയ്യാനുള്ള ചിത്രം.\nആമസോൺ പ്രൈം വഴിയാണ് ചിത്രം റിലീസ് ചെയ്യുന്നത്. സൂര്യയുടെ തന്നെ നിർമ്മാണ കമ്പനിയായ 2ഡി എന്റർടെയ്ന്റ്‌മെന്റ്, സിഖിയ എന്റർടെയ്ൻമെന്റ് എന്നീ സ്ഥാപനങ്ങൾ ചേർന്നാണ് ഈ ബിഗ് ബഡ്ജറ്റ് ചിത്രം നിർമ്മിക്കുന്നത്. ഒപ്പം തന്നെ വിജയുടെ പുതിയ ചിത്രത്തിനായും ആരാധകർ കാത്തിരുപ്പിലാണ്. ‘ കൈതി ‘ എന്ന ചിത്രത്തിന് ശേഷം ലോകേഷ് കനകരാജ് സംവിധാനം ചെയ്യുന്ന മാസ്റ്റർ എന്ന ചിത്രമാണ് റിലീസിന് ഒരുങ്ങുന്നത്. വിജയ്‌ക്കൊപ്പം സൂപ്പർ താരം വിജയ് സേതുപതിയും ചിത്രത്തിൽ ഒരു പ്രധാന കഥാപാത്രത്തെ അവതരിപ്പിക്കുന്നുണ്ട്.


വിമാനത്തില് പ്രതിഷേധിച്ച യൂത്ത് കോണ്‍ഗ്രസ് പ്രവര്‍ത്തകര് അറസ്റ്റില് - Express Kerala\nവിമാനത്തില് പ്രതിഷേധിച്ച യൂത്ത് കോണ്‍ഗ്രസ് പ്രവര്‍ത്തകര് അറസ്റ്റില്\nKerala June 13, 2022 | Published by : Express Kerala Network\nതിരുവനന്തപുരം: വിമാനത്തിനുളളിൽ എൽഡിഎഫ് കൺവീനർ ഇ പി ജയരാജനും മുഖ്യമന്ത്രിയുടെ സുരക്ഷാ ജീവനക്കാരും മർദിച്ചെന്ന് പ്രതിഷേധമുയർത്തിയ യൂത്ത് കോൺഗ്രസ് പ്രവർത്തകർ. ‘ഞങ്ങൾ മുഖ്യമന്ത്രിയെ ഒന്നും ചെയ്തിട്ടില്ല. ഞാൻ ജീവിതത്തിൽ മദ്യപിക്കാത്ത വ്യക്തിയാണ്.’- അറസ്റ്റിലായ യൂത്ത് കോൺഗ്രസ് പ്രവർത്തകൻ ഫർസീൻ മജീദ് പറഞ്ഞു. വൈദ്യപരിശോധനയ്ക്ക് വേണ്ടി കൊണ്ടുപോകുന്നതിനിടെയാണ് ഫർസീൻ മാധ്യമങ്ങളോട് പ്രതികരണം നടത്തിയത്.\nയൂത്ത് കോൺഗ്രസ് മട്ടന്നൂർ ബ്ലോക്ക് പ്രസിഡന്റ് ഫർസീൻ മജീദ്, കണ്ണൂർ ജില്ലാ സെക്രട്ടറി നവീൻ കുമാർ എന്നിവരെയാണ് മുഖ്യമന്ത്രിക്ക് നേരെ വിമാനത്തിനുള്ളിൽ പ്രതിഷേധമുയർത്തിയതിന് അറസ്റ്റ് ചെയ്തത്.\nവിമാനം ലാൻഡ് ചെയ്യാൻ ശ്രമിക്കുന്നതിനിടെ ‘പ്രതിഷേധം…പ്രതിഷേധം’ എന്ന് മുദ്രാവാക്യം മുഴക്കി യുവാക്കൾ ഏഴുന്നേൽക്കുകയായിരുന്നു. തുടർന്ന് ഇ പി ജയരാജൻ ഇവരെ തള്ളി താഴെയിട്ടു. ഇതിന്റെ ദൃശ്യങ്ങൾ പുറത്തുവന്നു. മുഖ്യമന്ത്രിയെ ആക്രമിക്കാനാണ് യൂത്ത് കോൺഗ്രസ് പ്രവർത്തകർ ലക്ഷ്യമിട്ടതെന്നുംം ഇവർ മദ്യപിച്ചിരുന്നെന്നും ഇ പി ജയരാജൻ പിന്നീട് മാധ്യമങ്ങളോട് പറഞ്ഞു.\nകണ്ണൂരിൽനിന്നാണ് മുഖ്യമന്ത്രി തിരുവനന്തപുരത്തേക്ക് എത്തിയത്. കറുത്ത വസ്ത്രങ്ങളണിഞ്ഞാണ് യൂത്ത് കോൺഗ്രസ് പ്രവർത്തകർ വിമാനത്തിൽ കയറിയത്. ആദ്യം സീറ്റിലിരുന്ന് മുദ്രാവാക്യം വിളിച്ച ഇവർ പിന്നീട് മുഖ്യമന്ത്രിയുടെ അടുത്തേക്ക് ചെല്ലുകയായിരുന്നു.


പെണ്‍കുട്ടികളും അവരുടെ കുടുംബങ്ങളും മികച്ച തിരഞ്ഞെടുപ്പ് നടത്താന് തുടങ്ങിയാല്, പുരുഷന്മാരെ.. നിങ്ങള്‍ക്ക് ചോയ്സ് അവശേഷിക്കില്ല: അഹാന കൃഷ്ണകുമാര് - Film News Hub\nസ്ത്രീധനത്തിന്റെ പേരിൽ ധാരാളം പെൺകുട്ടികൾ ഇന്ത്യയിൽ ദിനം പ്രതി മരിക്കുന്നുണ്ട് എങ്കിലും നമ്മുടെ കേരളത്തിൽ അത് പൊതുവേ വളരെ കുറവായിരുന്നു .പക്ഷേ കഴിഞ്ഞ കുറച്ചു ദിവസംഗക് ആയി സംഭവിക്കുന്ന കാര്യങ്ങൾ അതിനു ഘടക വിരുദ്ധമാണ് എന്ന് തന്നെ പറയേണ്ടി വരും. കൊല്ലത്തു വിസ്മയ എന്ന പെൺകുട്ടി സ്ത്രീധനത്തിന്റെ പേരിലുള്ള പീഡനങ്ങൾ നിമിത്തം ആത്മഹത്യ ചെയ്തത് കേരള മനസാക്ഷിയെ ഞെട്ടിച്ച ഒന്നാണ്. അതിനു തൊട്ടു പിറകെ രണ്ടു പെൺകുട്ടികൾ കൂടി ആത്മഹത്യ ചെയ്തു. ഈ വിഷയത്തിൽ ശക്തമായ പ്രതികരണവുമായി സിനിമ ലോകത്തെ പ്രമുഖ താരങ്ങൾ എല്ലാം രംഗത്തെത്തിയിരിക്കുകയാണ്. അതിൽ നദി അഹാന കൃഷ്ണൻകുമാറിന്റെ കുറിപ്പ് വൈറലായിരിക്കുകയാണ്.പുരുഷന്മാർക്കുള്ള ചില അറിയിപ്പുകളായിട്ടാണ് അഹാന തന്റെ കുറിപ്പ് പങ്ക് വെക്കുന്നത് . അഹാനയുടെ കുറിപ്പ് വായിക്കാം\nഇന്ത്യന് വിവാഹങ്ങളുടെ പഴയ ഘടന നോക്കിയാല്, അത് കുഴപ്പം പിടിച്ചതാണ്. എന്നാല്, കാര്യങ്ങള് മാറുകയാണ്. വേഗതയേറിയ രീതിയില് അല്ല. ഞാന് ആരെയും വേദനിപ്പിക്കാന് ഉദ്ദേശിക്കുന്നില്ല (ആരെങ്കിലും ദേഷ്യപ്പെടുകയാണെങ്കില് ഞാന് കാര്യമാക്കുന്നില്ല) പക്ഷേ, ആരെങ്കിലും സ്ത്രീധനം നല്‍കുന്നതിനെയോ വാങ്ങുന്നതിനെയോ കുറിച്ച് കേള്‍ക്കുമ്ബോഴെല്ലാം, എനിക്ക് അവരോടുള്ള ബഹുമാനം നഷ്ടപ്പെടുന്നു എനിക്കറിയാവുന്ന ആളുകളുടെ ഇടയില് പോലുമുണ്ട്.\nസ്ത്രീധനത്തെക്കുറിച്ച് ചര്‍ച്ച ചെയ്യാന് പോലും ഞാന് താല്‍പ്പര്യപ്പെടുന്നില്ല. കാരണം ഈ വാക്കിന്റെ അര്‍ഥം എന്തെന്ന് പോലും എനിക്ക് മനസ്സിലായിട്ടില്ല. എന്റെ നിഘണ്ടുവില് പോലും ഇങ്ങനെ ഒരു കാര്യമില്ല. എന്റെ കാഴ്ചപ്പടുകളുടെയും പ്രത്യശാസ്ത്രങ്ങളുടെയും പശ്ചാത്തലത്തില് പോലും ഇങ്ങനെ ഒരു സംഭവം ഇല്ല.\nപ്രിയപ്പെട്ട പെണ്‍കുട്ടികളെ, ശാരീരികമായ വ്യത്യാസങ്ങള് ഒഴിച്ചാല്, പുരുഷന്മാരും സ്ത്രീകളും ഒരുപോലെയാണ്. അവര് മനുഷ്യരല്ലാതെ മറ്റൊന്നുമല്ല. സമത്വമുള്ള ഒരു ലോകത്ത്, നമ്മളെല്ലാം ഒരുപോലെയാണ്. അത് അല്ല എന്ന് മറ്റാരും നിങ്ങളോട് പറയാന് അനുവദിക്കരുത്. നിങ്ങള്‍ക്ക് വിവാഹം കഴിക്കാന് ആഗ്രഹമുണ്ടായേക്കാം അല്ലെങ്കില് വിവാഹം കഴിക്കാന് നിങ്ങള് ആഗ്രഹിച്ചേക്കില്ല. അത് നിങ്ങളുടെ ഇഷ്ടമാണ്.വിവാഹം മാത്രമല്ല നിങ്ങളുടെ ഒരേയൊരു ലക്ഷ്യം. നാം ജീവിതത്തില് നടത്തുന്ന നിരവധി മനോഹരമായ യാത്രകളില് ഒന്നാണിത്. ആ യാത്ര നിങ്ങള് ആഗ്രഹിക്കുന്നില്ലെങ്കില് , അപ്പോള് എന്ത്? മറ്റൊരു ടിക്കറ്റ് എടുത്ത്, ട്രെയിനില് കയറി മറ്റൊരു മനോഹരമായ സാഹസിക യാത്രയ്ക്ക് പോകുക. വിവാഹം കഴിച്ചേ മതിയാകൂ എന്ന് ആരും നിങ്ങളോട് പറയാന് അനുവദിക്കരുത്. വിവാഹത്തിന്റെ പേരില് മറ്റൊരു വീട്ടിലേക്ക് വില്‍ക്കപ്പെടാനുള്ള ഒരു ചരക്ക് അല്ല നിങ്ങള്.\nഈ ഇടപാട് നിങ്ങളുടെ വിവാഹത്തെ സുരക്ഷിതമാക്കുന്ന ഘടകമാകണമെന്ന് നിങ്ങള് കരുതുന്നുണ്ടോ?\nഅതോ നിങ്ങളുടെ ദാമ്ബത്യം സുരക്ഷിതമാക്കാന് സ്‌നേഹവും ബഹുമാനവുമാണോ വേണ്ടത്?\nനിങ്ങളാണ് തെരഞ്ഞെടുക്കേണ്ടത്. നിങ്ങള് വിവേകമുള്ള ഒരു മനുഷ്യനാകാന് ആഗ്രഹിക്കുന്നുവോ അതോ മുന്‍തലമുറ കൊണ്ടുനടന്ന അസംബന്ധങ്ങള് ചുമന്ന് നടക്കുന്ന ഒരു പരാജിതരാകണോ?\nപ്രിയപ്പെട്ട മാതാപിതാക്കളെ, നിങ്ങള് സ്ത്രീധനം എന്ന രോഗത്തെ അംഗീകരിച്ചാല്, നിങ്ങളുടെ മകളെ വിലപ്പെട്ടതായി കാണുന്നില്ല എന്നാണ് അര്‍ഥം. നിങ്ങളുടെ മകള്‍ക്ക് മൂല്യമുണ്ടെന്ന് നിങ്ങള് വിശ്വസിക്കുന്നില്ല എന്ന ഭയാനകമായ സന്ദേശം അത് നല്‍കുന്നു. സ്ത്രീധനത്തിന് സമ്മതിക്കുന്ന പെണ്‍കുട്ടികളുടെ മാതാപിതാക്കളാണ് ആ ദുരന്തത്തിന് മൂല കാരണം.\nനിങ്ങള്‍ക്ക് പേ ചെക്ക് ഇല്ലാതെ ഒരു മരുമകനെ സ്വീകരിക്കാന് കഴിയുമെങ്കില്, നിങ്ങളുടെ മകളും പേ ചെക്കുകള് ഇല്ലാതെ വിവാഹത്തിലേക്ക് നടക്കാന് അര്‍ഹയാണ്. നിങ്ങളുടെ മകളുടെ ഭാവിയെക്കുറിച്ച് നിങ്ങള്‍ക്ക് ആശങ്കയുണ്ടെങ്കില്, അവളെ പഠിപ്പിക്കുക. സ്വതന്ത്രനും സ്വയം പര്യാപ്തയും ആയിരിക്കേണ്ടതിന്റെ പ്രാധാന്യം അവളെ പഠിപ്പിക്കുക.\nപ്രിയപ്പെട്ടപുരുഷന്മാരെ, നിങ്ങളുടെ കുട്ടികളോട് ഇങ്ങനെ പറയുന്നതായി സങ്കല്‍പ്പിക്കുക , നിങ്ങളുടെ കുട്ടികള്‍ക്ക് അഭിമാനിക്കാന് കഴിയുന്ന പിതാവായിരിക്കൂ. ഒരു പെണ്‍കുട്ടിയെ ആദരവോടെ വിവാഹം കഴിക്കാന് ആഗ്രഹിക്കുന്ന പുരുഷനായിരിക്കുക, വിലകുറഞ്ഞ സ്ത്രീധന നാടകത്തിന്റെ ഭാഗമാകരുത്. നിങ്ങള് അല്പം ആത്മാഭിമാനമുള്ള ഒരാളാണെങ്കില്, സ്ത്രീധനം വേണ്ട എന്ന് പറയും, സ്ത്രീധനമോ ഒരു പ്രത്യേക മോഡല് കാറോ ചോദിക്കാന് നിങ്ങളെ പ്രോത്സാഹിപ്പിക്കുന്ന എല്ലാവരേയും നിങ്ങള് എതിര്‍ക്കും. യഥാര്‍ത്ഥത്തില് നിങ്ങള്‍ക്കറിയാമോ? പെണ്‍കുട്ടികളും അവരുടെ കുടുംബങ്ങളും മികച്ച തിരഞ്ഞെടുപ്പ് നടത്താന് തുടങ്ങിയാല്, നിങ്ങള്‍ക്ക് ഇനി ഒരു ചോയ്‌സ് അവശേഷിക്കുന്നില്ല.\nപെണ്‍കുട്ടികള് വിദ്യാസമ്ബന്നരായി അങ്ങനെ സ്വതന്ത്ര വ്യക്തികള് ആവുക, പെണ്‍കുട്ടികള് സ്ത്രീധനത്തോട് കൂടെയുള്ള വിവാഹം വേണ്ടെന്ന് തീരുമാനം എടുക്കുക, ആണ്‍കുട്ടികളും അവരുടെ കുടുംബങ്ങള് സ്ത്രീധനം സ്വീകരിക്കുന്നത് മോശമാണെന്ന് മനസ്സിലാക്കുക,\nനിയമങ്ങള് ഉണ്ടാവുകയോ ഇല്ലാതിരിക്കുകയോ ചെയ്യട്ടെ. അത് പ്രവര്‍ത്തനക്ഷമമാണോ അല്ലയോ എന്നതല്ല പ്രധാനം. മനുഷ്യരായി നാം തിരഞ്ഞെടുക്കുന്നതാണ് പ്രധാനം. നിയമം പരിഗണിക്കാതെ, നമുക്ക് വിവേകപൂര്‍വം തിരഞ്ഞെടുക്കാന് കഴിയണം. എല്ലാത്തിനുമുപരി, വിലകുറഞ്ഞതും അന്തസ്സില്ലാത്തതുമായാ മനുഷ്യന് ആകുന്നതില് നിന്ന് നമ്മെ തടയുന്ന ഒരു നിയമം ആയിരിക്കരുത്. സ്ത്രീധനത്തോട് നോ പറയുക, അത് ചോദിക്കുന്നവരോടും.\nPrevious articleസത്യത്തില് രാജാവിന്റെ മകനില് നായകനാകേണ്ടിയിരുന്നത് മമ്മൂട്ടിയായിരുന്നു പിന്നെങ്ങനെ അത് മോഹൻലാൽ ആയി ഡെന്നിസ് ജോസഫ് ആ കഥ പറയുന്നു.\nNext article‘ഇന്ത്യയെന്ന അടിമപ്പേര് മാറ്റൂ, ഭാരതത്തിലേക്ക് തിരിച്ചു പോകൂ’; ആവശ്യവുമായി കങ്കണ റണാവട്ട്